മലപ്പുറം ജില്ലയില് 198 പേര്‍ക്ക് കൂടി കോവിഡ്: സമ്പര്‍ക്കത്തിലൂടെ 179 പേര്‍ക്ക് - Pathram Online\nഇന്നും 21 മരണങ്ങൾ കോവിഡ് മൂലമാണെന്ന് സ്ഥിരീകരിച്ചു\nസംസ്ഥാനത്ത് ഇന്ന് 7445 പേര്‍ക്ക് കോവിഡ്-19 സ്ഥിരീകരിച്ചു. കോഴിക്കോട് 956, എറണാകുളം 924, മലപ്പുറം 915, തിരുവനന്തപുരം 853, കൊല്ലം 690, തൃശൂര് 573, പാലക്കാട് 488, ആലപ്പുഴ 476, കോട്ടയം 426,...\nമലപ്പുറം ജില്ലയില് 198 പേര്‍ക്ക് കൂടി കോവിഡ്: സമ്പര്‍ക്കത്തിലൂടെ 179 പേര്‍ക്ക്\nമലപ്പുറം: ജില്ലയില് 198 പേര്‍ക്ക് കൂടി കോവിഡ് 19 സ്ഥിരീകരിച്ചു\n424 പേര്‍ക്ക് വിദഗ്ധ ചികിത്സക്കു ശേഷം രോഗമുക്തി\nജില്ലയില് ഇന്ന് (ഓഗസ്റ്റ് 14) 198 പേര്‍ക്ക് കൂടി കോവിഡ് 19 സ്ഥിരീകരിച്ചതായി ജില്ലാ കലക്ടര് കെ. ഗോപാലകൃഷ്ണന് അറിയിച്ചു. ഇന്ന് രോഗം സ്ഥിരീകരിച്ചവരില് ജില്ലാ കലക്ടര് കെ. ഗോപാലകൃഷ്ണന്, ജില്ലാ പൊലീസ് മേധാവി യു. അബ്ദുള് കരീം തുടങ്ങിയവരുള്‍പ്പെടെ 18 പേര്‍ക്ക് ഉറവിടമറിയാതെയാണ് രോഗബാധ. ഇതില് ആറ് പേര് ആരോഗ്യ പ്രവര്‍ത്തകരാണ്. ഇവര്‍ക്ക് പുറമെ നേരത്തെ രോഗബാധയുണ്ടായവരുമായി അടുത്ത ബന്ധമുണ്ടായ 161 പേര്‍ക്കും സമ്പര്‍ക്കത്തിലൂടെ രോഗബാധ സ്ഥിരീകരിച്ചു. ഇന്ന് രോഗം സ്ഥിരീകരിച്ചവരില് നാല് പേര് ഇതര സംസ്ഥാനങ്ങളില് നിന്നെത്തിയവരാണ്. ശേഷിക്കുന്ന 15 പേര് വിവിധ വിദേശ രാജ്യങ്ങളില് നിന്നെത്തിയവരുമാണ്. അതിനിടെ ജില്ലയില് 424 പേര് വിദഗ്ധ ചികിത്സക്ക് ശേഷം ഇന്ന് രോഗമുക്തരായി. ഇതുവരെ 2,751 പേരാണ് വിദഗ്ധ ചികിത്സക്ക് ശേഷം രോഗമുക്തരായി വീടുകളിലേക്ക് മടങ്ങിയത്. രോഗവ്യാപനം തടയുന്നതിന് ആരോഗ്യ ജാഗ്രത ഉറപ്പാക്കണമെന്നും ആരോഗ്യ പ്രവര്‍ത്തകരുടെ നിര്‍ദേശങ്ങള് പൂര്‍ണ്ണമായും പാലിക്കണമെന്നും ജില്ലാ കലക്ടര് അഭ്യര്‍ത്ഥിച്ചു.\nമുംബൈയില് നിന്നും ട്രെയിനില് വന്നിറങ്ങിയ നാടോടി സ്ത്രീയും കുഞ്ഞും ; സ്ത്രീയ്ക്ക് മാനസികാസ്വാസ്ഥ്യം, കോവിഡ്...


150 crore Archives - Newscom - Malayalam News\n-152 min. ago-ഊട്ടിയിലേക്കും ചെന്നൈയിലേക്കും ഇനി സ്വിഫ്റ്റ് ബസിൽ പോകാം; സർവീസുകൾ ഇന്നുമുതൽ\n-67 min. ago-കെ എസ് ആർ ടി സിയ്ക്ക് 455 കോടി അനുവദിക്കാൻ മന്ത്രിസഭ തീരുമാനം\n-62 min. ago-ഷിഗെല്ല; പ്രതിരോധ നടപടികള് ശക്തമാക്കി ആരോഗ്യവകുപ്പ്\n-47 min. ago-തണുപ്പിൽ താഴേക്ക് പൊന്ന്\nTag: 150 crore\nതമിഴകത്തെ ജനപ്രിയ നടനാണ് ധനുഷ്. ഏതു തരത്തിലുള്ള കഥാപാത്രത്തെയും തന്റെ വേറിട്ട അഭിനയ മികവിലൂടെ വ്യത്യസ്തമാക്കാന് താരത്തിനാകും. ‘ആടുകളം’, ‘അസുരൻ’ എന്നീ ചിത്രങ്ങളിലെ പ്രകടനം ധനുഷിന് നേടി കൊടുത്തത് രണ്ട് ദേശീയ പുരസ്‌കാരങ്ങൾ ആണ്. ഇപ്പോൾ തന്റെ സ്വപ്ന ഭവനം നിർമ്മിക്കാന് ഒരുങ്ങുകയാണ് താരം. 150 കോടി രൂപ ചിലവിൽ ആണ് ധനുഷ് പുതിയ വീട്…


ഫെയ്സ്‌ബുക്കിന്റെ കഥ ടെസ്സയുടെയും... | Short Film\nമനോരമ ലേഖകൻ May 19, 2022 11:51 AM IST\nസൗഹൃദത്തിന്റെയും പ്രണയത്തിന്റെയും തൂക്കം നോക്കിയാൽ ഏതു തട്ടാകും താഴ്ന്നു നിൽക്കുക? ഇതോടൊപ്പം ഫെയ്സ്ബുക് അക്കൗണ്ട് നമ്മൾ അറിയാതെ നമുക്ക് പണി തരുന്ന നിമിഷങ്ങളും കൂടി ആയാലോ? ഇതെല്ലാം ഇതിവൃത്തമായ 10 മിനുട്ടുള്ള ചിത്രമാണ് ‘ടെസ്സയുടെ മുഖപുസ്തകം’. പേരുപോലെ ഫെയ്സ്ബുക്കും ഈ പ്രണയകഥയിൽ ഒരു ഭാഗമാകുന്നു. നിരൂപക പ്രശംസ നേടിയ ‘ഇലാമാ’യ്ക്കു ശേഷം ക്രിസ്റ്റി എം. ജോസഫ് സംവിധാനം ചെയുന്ന എട്ടാമത്തെ ഹ്രസ്വചിത്രമാണിത്.\nസജിത്ത് ബാലൻ ഒരുക്കിയ ഒരു ഗാനം ഉൾപ്പെടെയാണ് ഹ്രസ്വചിത്രം. ആതിര മുരളി, അനുരത്.പി, ഡാനിഷ് വാളൂർ, സജിത്ത് ബാലൻ എന്നിവരാണ് അഭിനേതാക്കൾ. നിർമാണം: സജിത്ത് ബാലൻ, ഷാനവാസ് ബക്കർ, അജോ തോമസ്. സംഗീതം: അജിത് കെ.പ്രകാശ്, ക്യാമറ: നൗഫൽ ലോയൽ.\nhttps-www-manoramaonline-com-movies-short-films 1j73f59cicl5uukibp32oeeiim video-component


ഇസ്ലാമബാദ്: കശ്മീര് വിഷയത്തില് ഇന്ത്യക്കെതിരെ പ്രതിഷേധ റാലിയുമായി ഇമ്രാന്‍ഖാന്. പാക് അധീന കശ്മീരിലെ മുസഫറാബാദില് ഇമ്രാന് ഖാന് പ്രഖ്യാപിച്ച പ്രതിഷേധ റാലി സമ്മേളനത്തിന് ഇന്ന് തുടക്കം. പാകിസ്ഥാന് കശ്മീര് ജനതയ്‌ക്കൊപ്പമാണെന്നും, ലോകശ്രദ്ധ കശ്മീരിലേക്ക് എന്നീ മുദ്രവാക്യങ്ങള് ഉയര്‍ത്തി പിടിച്ചാണ് ഇക്കുറി ഇമ്രാന് ഖാന് റാലി സംഘടിപ്പിക്കുന്നത്.\nറാലിയില് ഇമ്രാന് നയപ്രഖ്യാപന പ്രസ്താവന നടത്തുമെന്നും റിപ്പോര്‍ട്ടുണ്ട്. പാക് വിദേശകാര്യ മന്ത്രാലമാണ് ഇക്കാര്യം സ്ഥിരീകരിച്ചത്. കശ്മീരിന്റെ പ്രത്യേക അവകാശം റദ്ദാക്കിയ ഇന്ത്യയുടെ തീരുമാനത്തിനെതിരെ ലക്ഷ്യമിട്ടുള്ളതാണ് ഇമ്രാന്റെ നയപ്രഖ്യാപനം. വന് റാലിക്കായി സെപ്റ്റംബര് 11-നായിരുന്നു ഇമ്രാന് ട്വീറ്റിലൂടെ ആഹ്വാനം ചെയ്തത്. കശ്മീര് വിഷയത്തില് നിരന്തരം ഇടപെടല് നടത്തിയിട്ടും വിജയിക്കാതെ വന്നപ്പോഴാണ് ഇമ്രാന് പുതിയ നീക്കവുമായി രംഗത്തെത്തിയത്.\nകശ്മീര് വിഷയം അന്താരാഷ്ട്രതലത്തില് എത്തിക്കുന്നതില് പാകിസ്ഥാന് പരാജയപ്പെട്ടിരുന്നു. തുടര്‍ന്ന് കശ്മീര് വിഷയത്തില് ഇടപെടില്ലെന്ന് യുഎന് കൂടി വ്യക്തമാക്കിയതോടെ പാകിസ്ഥാന് ഒറ്റപ്പെടുകയായിരുന്നു. തുടര്‍ന്നാണ് ലോക ശ്രദ്ധ ആകര്‍ഷിക്കാനുള്ള പുതിയ നീക്കത്തിലേക്ക് ഇമ്രാന് എത്തിയത്.\nമുസഫറാബാദില് റാലിക്ക് ഒരുക്കം തുടങ്ങിയതോടെ അതിര്‍ത്തി പ്രദേശങ്ങളില് ഇന്ത്യ സുരക്ഷ ശക്തമാക്കി. കഴിഞ്ഞ ദിവസം യുഎന് മനുഷ്യാവകാശ കൗണ്‍സിലില് കശ്മീരിനെക്കുറിച്ചുള്ള പാക് വാദങ്ങള്‍ക്കെതിരെ ഇന്ത്യ ആഞ്ഞടിച്ചിരുന്നു. ഒരു വശത്ത് ഭീകരവാദം വളര്‍ത്തുന്ന പാക്കിസ്ഥാന് തീര്‍ത്തും അടിസ്ഥാനരഹിതവുമായ കള്ളക്കഥകള് മെനയുകയാണെന്ന് ഇന്ത്യ യുഎന്നില് വ്യക്തമാക്കിയിരുന്നു.\nകശ്മീര് വിഷയം ഇന്ത്യയുടെ ആഭ്യന്തര വിഷയമാണെന്നും മൂന്നാമതൊരാള് ഇടപെടേണ്ടതില്ലെന്നും ഇന്ത്യ നേരത്തെ തന്നെ വ്യക്തമാക്കിയതാണ്. എന്നാല് കശ്മീര് വിഷയത്തില് രാജ്യാന്തര കോടതികളും സംഘടനകളും ഇടപെടുന്നതിനായാണ് പാകിസ്ഥാന് ശ്രമിക്കുന്നത്.\nഅതേസമയം, കശ്മീര് വിഷയം കഴിഞ്ഞതാണെന്നും ഇനി പാക് അധീന കശ്മീരിനെ തിരിച്ചു പിടിക്കുന്നതിനാണ് ഇന്ത്യ ആലോചിക്കുന്നതെന്നും നേരത്തെ തന്നെ വ്യക്തമാക്കിയിരുന്നു. പാക് അധീന കശ്മീരിനായി എന്തിനും സൈന്യം തയ്യാറാണെന്ന് കരസേനാ മേധാവി ബിപിന് റാവത്തും വ്യക്തമാക്കിയിരുന്നു.


ഗുജറാത്ത് ബിജെപിയില് കൂട്ടരാജി; ആംആദ്മിയിലേക്ക് ചേക്കേറിയത് പാര്‍ട്ടിയിലെ സജീവ പ്രവര്‍ത്തകര്\nഗുജറാത്തില് ബിജെപിയില് നിന്നും പ്രവര്‍ത്തകര് കൂട്ടമായി ആംആദ്മിയിലേക്ക്. മുപ്പത്തിയഞ്ചോളം യുവ നേതാക്കള് പാര്‍ട്ടിയില് നിന്നും രാജിവെച്ച് പുറത്തുപോയതിന് പിന്നാലെയാണ് കൂട്ടരാജി. ശനി, ഞായര് ദിവസങ്ങളില് മാത്രമായി 300ല് അധികം പ്രവര്‍ത്തകരാണ് ബിജെപിയില് നിന്നും ആംആദ്മിയിലേക്ക് ചേക്കേറിയത്. ഇത് പാര്‍ട്ടിക്ക് ക്ഷീണം ഉണ്ടാക്കാനാണ് സാധ്യതയെന്നാണ് റിപ്പോര്‍ട്ട്. ഞായറാഴ്ച്ച മാത്രം 200 പ്രവര്‍ത്തകര് പാര്‍ട്ടിവിട്ടു. അടുത്ത വര്‍ഷം നിയമസഭ തെരഞ്ഞെടുപ്പ് നടക്കാനിരിക്കുന്ന സംസ്ഥാനം എന്ന നിലയില് ഈ കൂടുമാറ്റത്തിന് രാഷ്ട്രീയമായി ഏറെ പ്രസക്തിയുണ്ടെന്നാണ് വിലയിരുത്തപ്പെടുന്നത്. രാജിവെച്ചിരിക്കുന്ന പ്രവര്‍ത്തകര് എല്ലാം തന്നെ […]\n8 Jun 2021 9:57 AM GMT\nഗുജറാത്തില് ബിജെപിയില് നിന്നും പ്രവര്‍ത്തകര് കൂട്ടമായി ആംആദ്മിയിലേക്ക്. മുപ്പത്തിയഞ്ചോളം യുവ നേതാക്കള് പാര്‍ട്ടിയില് നിന്നും രാജിവെച്ച് പുറത്തുപോയതിന് പിന്നാലെയാണ് കൂട്ടരാജി. ശനി, ഞായര് ദിവസങ്ങളില് മാത്രമായി 300ല് അധികം പ്രവര്‍ത്തകരാണ് ബിജെപിയില് നിന്നും ആംആദ്മിയിലേക്ക് ചേക്കേറിയത്. ഇത് പാര്‍ട്ടിക്ക് ക്ഷീണം ഉണ്ടാക്കാനാണ് സാധ്യതയെന്നാണ് റിപ്പോര്‍ട്ട്.\nഞായറാഴ്ച്ച മാത്രം 200 പ്രവര്‍ത്തകര് പാര്‍ട്ടിവിട്ടു. അടുത്ത വര്‍ഷം നിയമസഭ തെരഞ്ഞെടുപ്പ് നടക്കാനിരിക്കുന്ന സംസ്ഥാനം എന്ന നിലയില് ഈ കൂടുമാറ്റത്തിന് രാഷ്ട്രീയമായി ഏറെ പ്രസക്തിയുണ്ടെന്നാണ് വിലയിരുത്തപ്പെടുന്നത്. രാജിവെച്ചിരിക്കുന്ന പ്രവര്‍ത്തകര് എല്ലാം തന്നെ പത്ത് വര്‍ഷത്തോളമായി പാര്‍ട്ടിയിലെ സജീവ മുഖങ്ങളായിരുന്നു.\nവിഷയത്തെക്കുറിച്ച് പഠിക്കുവാനും രാജിയെപറ്റി അന്വേഷിക്കുവാനും സൂററ്റ് സിറ്റി ബിജെപി പ്രസിഡന്റ് നിരഞ്ജന് യൂത്ത് സെല്ലിന് നിര്‍ദ്ദേശം നല്‍കിയിട്ടുണ്ട്. പാര്‍ട്ടിവിട്ട് ആംദ്മിയില് ചേര്‍ന്ന പ്രവര്‍ത്തകര് യുവ നേതാക്കാളാണെന്ന് എഎപി വക്താവ് യോഗേഷ് ജദുവാനി പറഞ്ഞു. ഡല്‍ഹി മുഖ്യമന്ത്രി അരവിന്ദ് കെജ്‌രിവാള് മികച്ച പ്രവര്‍ത്തനങ്ങളാണ് കാഴ്ച്ചവെയ്ക്കുന്നതെന്നാണ് ബിജെപി വിട്ട വിപുല് ശാഖിയയുടെ പ്രതികരണം.\nALSO READ: കൊടിക്കുന്നിലും പിടി തോമസും സിദ്ധിഖും കെപിസിസി വര്‍ക്കിംഗ് പ്രസിഡന്റുമാര്; കെ വി തോമസിനെ ഒഴിവാക്കി


Nov 15, 2021, 11:56 am IST\nരാജ്യത്ത് ആദ്യമായി പശുക്കള്‍ക്കായി പ്രത്യേക ആംബുലന്‍സ് സര്‍വീസ് ആരംഭിക്കാന് ഒരുങ്ങി ഉത്തര്‍പ്രദേശ് സര്‍ക്കാര്. ഗുരുതരമായ രോഗങ്ങള് കൊണ്ട് ബുദ്ധിമുട്ടുന്ന് പശുക്കള്‍ക്ക് വേണ്ടിയാണ് പുതിയ ആംബുലന്‍സ് സംവിധാനം ഒരുക്കുന്നതെന്ന് ഉത്തര്‍പ്രദേശ് ക്ഷീര വികസന, മൃഗ സംരക്ഷണ വകുപ്പ് മന്ത്രി ലക്ഷ്മി നാരായണ് ചൗധരി പറഞ്ഞു.\n515 ആംബുലന്‍സുകളാണ് പദ്ധതിയ്ക്കായി സജ്ജീകരിച്ചിരിക്കുന്നത്. സേവനം ആവശ്യപ്പെട്ട് 15 മുതല് 20 മിനിറ്റിനുള്ളില് വെറ്ററിനറി ഡോക്ടറും രണ്ട് സഹായികളുമുള്ള ആംബുലന്‍സ് സ്ഥലത്തെത്തും. പശുക്കള്‍ക്കായി ആംബുലന്‍സ് സംവിധാനം ഒരുക്കുന്ന ഇന്ത്യയിലെ ആദ്യ സംസ്ഥാനമായിരിക്കും ഉത്തർപ്രദേശ് എന്നും അദ്ദേഹം പറഞ്ഞു.\nഡിസംബറിൽ ആരംഭിക്കുന്ന പദ്ധതി പ്രകാരം ആളുകളുടെ പരാതികള് സ്വീകരിക്കുന്നതിനായി ലഖ്നൗവില് ഒരു കോള് സെന്റര് ആരംഭിക്കും. പരീക്ഷണാടിസ്ഥാനത്തില് ആരംഭിക്കുന്ന ആദ്യഘട്ടത്തില് മഥുര ഉള്‍പ്പെടെ സംസ്ഥാനത്തെ എട്ട് ജില്ലകളെയാണ് ഉള്‍പ്പെടുത്തിയിരിക്കുന്നത് എന്നും മന്ത്രി വ്യക്തമാക്കി.\n'എസ്.ഡി.പി.ഐ ക്രിമിനല് സംഘത്തെ സി.പി.ഐ.എമ്മും സര്‍ക്കാരും പൊലീസും സംരക്ഷിക്കുകയാണ്; അപകടകരമായ നിലയിലേക്കാണ് കേരളത്തിന്റെ ക്രമസമാധാനനില പോകുന്നത്'; ഇത് വെച്ചുപൊറുപ്പിക്കാനാകില്ലെന്ന് മുന്നറിയിപ്പ് നല്കി കെ. സുരേന്ദ്രന്


മോഹൻലാലും ചോറും മീന്‍കറിയും; അനുഭവക്കുറിപ്പുമായി നടൻ സിദ്ധിഖ് | Lekshmi Nair: Celebrity, Culinary Expert\nഎഴുത്ത് – സിദ്ധിഖ് (സിനിമാതാരം).\nരാവണപ്രഭുവിന്റെ ഷൂട്ട് കഴിഞ്ഞ് തിരിച്ചുമടങ്ങാനുള്ള ഒരുക്കങ്ങളിലായിരുന്നു ഞാന് . അപ്പോഴാണ് ലാലിന്റെ ചോദ്യം. ‘എറണാകുളത്തേയ്ക്കാണ് അല്ലേ?’ ‘അതേ.’ ‘ഞാനും അങ്ങോട്ടേയ്ക്കാണ്. എന്റെ കാറില് പോകാം.’ ‘എങ്കില് എന്റെ വീടുവരെ വരാമോ? ഭക്ഷണം അവിടുന്നാകാം.’ ‘പിന്നെന്താ. പക്ഷേ എനിക്കുവേണ്ടി പ്രത്യേകിച്ചൊന്നുമുണ്ടാക്കരുത്.’ ലാല് പറഞ്ഞു.\nഅതിന് എന്റെ മനസ്സ് അനുവദിച്ചില്ല. ലാല് ആദ്യമായി വീട്ടിലേക്ക് വരുന്നതല്ലേ. അതുകൊണ്ട് ഞാന് വിളിച്ചുപറഞ്ഞു, എന്തെങ്കിലും വിശിഷ്യ വിഭവങ്ങള് കൂടി ഉണ്ടാക്കാന്. വൈകുന്നേരം ആറുമണിയായി ഞങ്ങള് കോയമ്പത്തൂരില്‍നിന്ന് പുറപ്പെടുമ്പോള്. വീട്ടിലെത്തുമ്പോള് പത്തുമണി കഴിഞ്ഞിരുന്നു. വീട്ടില് അന്ന് ഉപ്പയും ഉമ്മയുമുണ്ട്. സീനയും രണ്ടുമക്കളുമുണ്ട്. മോളായിട്ടില്ല. എല്ലാവരോടും വളരെ അടുപ്പമുള്ള ഒരാളെപ്പോലെയാണ് ലാല് പെരുമാറിയത്. കുട്ടികളോടൊപ്പം അദ്ദേഹം കളിയും ചിരിയുമായി നടന്നു. എല്ലാവര്‍ക്കും ലാലിനെ ഇഷ്ടമായി.\nവീട്ടില് വന്നാല് ലാല് കസേരയില് ഇരിക്കാറില്ല. വീടിന് മുന്നിലൊരു വരാന്തയുണ്ട്. അവിടെ തൂണും ചാരി കാലും നീട്ടിയിരിക്കും. ഒരു സഹപ്രവര്‍ത്തകന്റെ വീട്ടില് ഇത്രയും റിലാക്‌സ്ഡായിട്ടിരിക്കാന് എനിക്കുപോലും സാധിച്ചിട്ടില്ല. ഛോട്ടാമുംബയ് എന്ന സിനിമ നടന്നുകൊണ്ടിരിക്കുന്ന സമയം. അന്നെനിക്ക് വര്‍ക്കുണ്ടായിരുന്നില്ല. അന്നുച്ചയ്ക്ക് എനിക്കൊരു ഫോണ്‍കോള് വന്നു. അത് ലാലായിരുന്നു. ‘അണ്ണാ എവിടെ?’ ‘വീട്ടിലുണ്ട്.’ ‘ഞാന് വീട്ടില് വന്നാല് ഊണ് തരാമോ?’ ‘പിന്നെന്താ.’ ‘എങ്കില് ഗേറ്റ് തുറക്കൂ. ഞാന് നിങ്ങളുടെ വീട്ടിന് മുന്നിലുണ്ട്.’ ഇതാണ് ലാല്. ഓരോ നിമിഷവും എന്തെങ്കിലുമൊക്കെ സര്‍പ്രൈസുകള് അദ്ദേഹം നല്‍കിക്കൊണ്ടേയിരിക്കും.\nലാലിനോടൊപ്പം ഒരു മാസം നീളുന്ന ഗള്‍ഫ് ഷോയുടെ ഭാഗമായി ഞാനുമുണ്ടായിരുന്നു. പ്രോഗ്രാമുള്ള ദിവസം വൈകുന്നേരം നാലുമണിക്ക് ഞങ്ങള് ഹോട്ടലില്‍നിന്ന് ഇറങ്ങും. വേദിയിലെത്തുന്ന ഞങ്ങളെ കാത്തിരിക്കുന്നത് വിവിധയിനം സ്‌നാക്‌സും സോഫ്റ്റ് ഡ്രിങ്ക്‌സും ജ്യൂസുകളുമൊക്കെയാണ്. എല്ലാവരും എന്തെങ്കിലുമെടുത്ത് കഴിക്കും. പ്രോഗ്രാമുള്ള ദിവസം എനിക്ക് ടെന്‍ഷനാണ്. വെറും വയറോടെ നില്‍ക്കുന്നതാണ് എനിക്ക് കംഫര്‍ട്ട്. അതുകൊണ്ട് ഒന്നും കഴിക്കാറില്ല. അപ്പോള് ലാല് നിര്‍ബന്ധിക്കും.\nലാലിനോട് നോ എന്നുപറയാന് ബുദ്ധിമുട്ടാണ്. കാരണം ആ രീതിയിലാണ് അദ്ദേഹം അത് അവതരിപ്പിക്കുന്നത്. ‘നല്ല ഫുഡ്ഡാണ് നിങ്ങള് കഴിക്കൂ.’ ‘ഇതുതന്നെയല്ലേ കുറച്ചുദിവസങ്ങളായി കഴിക്കുന്നത്. മടുത്തു. ചോറും മീന്‍കറിയും കഴിക്കാന് കൊതിയാവുന്നു.’ ഞാന് പറഞ്ഞു. ‘അത് എപ്പോഴും കിട്ടുന്നതല്ലേ. ഇപ്പോള് ഇത് കഴിക്കൂ. നിങ്ങള് കഴിച്ചാല് ഞാനും കൂടി കഴിക്കാം.’ പിന്നെ അതില്‍നിന്ന് പിന്‍മാറാന് നമുക്കാകില്ല.\nഅന്നത്തെ പ്രോഗ്രാം കഴിഞ്ഞ് ഹോട്ടലിലെത്തുമ്പോള് രാവിലെ രണ്ടുമണി കഴിഞ്ഞിരുന്നു. ഞങ്ങളൊരുമിച്ചാണ് ലിഫ്റ്റില് കയറിയത്. എന്റെയും ജയറാമിന്റേയും റൂം നാലാമത്തെ നിലയിലാണ്. അതിനും മുകളിലാണ് ലാലിന്റെ മുറി. ഞാന് റൂമിലെത്തി ഫ്രഷാകാന് തുടങ്ങുമ്പോഴായിരുന്നു ലാന്‍ഡ് ഫോണ് ശബ്ദിച്ചത്. ഫോണെടുക്കുമ്പോള് മറുതലയ്ക്കല് ലാലാണ്. ‘എന്റെ മുറിവരെ ഒന്നുവരുമോ?’ ലാലെപ്പോഴും അങ്ങനെയെ ചോദിക്കാറുള്ളൂ. അത് ആജ്ഞാപിക്കല് ആവില്ല. അഭ്യര്‍ത്ഥനയാണ്.\nഞാന് ലാലിന്റെ മുറിയില് എത്തുമ്പോള് കണ്ട കാഴ്ച എന്നെ വീണ്ടും ഞെട്ടിച്ചു. രണ്ട് പാത്രത്തിലായി ചോറും മീന്‍കറിയുമിരിക്കുന്നു. അന്ന് ദുബായില് ലാലിനൊരു റെസ്റ്റേറന്റുണ്ട്. എനിക്ക് ചോറും മീന്‍കറിയും വേണമെന്ന് പറഞ്ഞപ്പോള് അദ്ദേഹം അവിടെ വിളിച്ചുപറഞ്ഞ് വരുത്തിയതാണ്. റൂമില് അത് എത്തിയിട്ടുണ്ടെന്ന് ഉറപ്പിച്ചതിനുശേഷമുള്ള വിളിയാണ് അല്‍പ്പം മുമ്പ് നടന്നത്. ‘കൊതിയായിട്ട് കിടന്നുറങ്ങണ്ട. ചോറും മീന്‍കറിയും കഴിച്ചോളൂ.’ ലാല് പറഞ്ഞു.\nആ നിമിഷം എന്റെ കണ്ണുകള് നിറഞ്ഞു. ചോറില് മീന്‍കറിയൊഴിച്ച് ഞാന് കുഴയ്ക്കാന് തുടങ്ങി. അത് കണ്ടിട്ട് ലാല് വീണ്ടും പറഞ്ഞു. ‘എന്താ ഭംഗി. എനിക്കു കൂടി തരാമോ?’ ഞാന് ഒരു ഉരുളകൂട്ടി ലാലിന്റെ വായിലേക്ക് വച്ചുകൊടുത്തു. പിന്നെ വേറൊരു പാത്രത്തില് കുറച്ച് ചോറെടുത്ത് ലാലും എനിക്കൊപ്പം ഉണ്ണാനിരുന്നു. ഇതൊക്കെ ഒരു സഹോദരനില്‍നിന്നോ ഒരു കൂട്ടുകാരനില്‍നിന്നോ സഹപ്രവര്‍ത്തകനില്‍നിന്നോ എല്ലാവര്‍ക്കും അനുഭവിക്കാന് ഭാഗ്യം സിദ്ധിച്ചെന്നുവരില്ല.


വിവാദ ദൃശ്യം: പാര്‍ട്ടിയെ തിരുത്തി തോമസ് ഐസക്; വെട്ടിലായത് സിപിഎം നേതൃത്വം - Express Kerala\nവിവാദ ദൃശ്യം: പാര്‍ട്ടിയെ തിരുത്തി തോമസ് ഐസക്; വെട്ടിലായത് സിപിഎം നേതൃത്വം\nSpecial September 19, 2015 | Published by : Express Kerala Network\nകോഴിക്കോട്: ഏറെ വിവാദങ്ങള്‍ക്ക് വഴിമരുന്നിട്ട ശ്രീ നാരായണ ഗുരുവിനെ കുരിശിലേറ്റിയ നിശ്ചല ദൃശ്യത്തില് സി.പി.എം നിലപാട് തള്ളി തോമസ് ഐസക് രംഗത്ത്.\n‘ശ്രീ നാരായണ ഗുരുവിന്റെ ആശയങ്ങളെ കുരിശിലേറ്റുകയാണ് ആര്.എസ്.എസുകാരും എസ്.എന്.ഡി.പി. നേതൃത്വത്തിലെ ഒരു വിഭാഗവും ചെയ്യുന്നത്. അത് തുറന്ന് കാട്ടുന്ന ടാബ്ലോയില് താത്വികമായി ഒരു കുഴപ്പവുമില്ലെന്ന് അദ്ദേഹം തുറന്നടിച്ചു.\nമാധ്യമം ആഴ്ചപ്പതിപ്പിന് അനുവദിച്ച പ്രത്യേക അഭിമുഖത്തിലാണ് സി.പി.എം. സംസ്ഥാന നേതൃത്വവും പോളിറ്റ് ബ്യൂറോയും ഖേദം പ്രകടിപ്പിച്ച സംഭവത്തില് കമ്യൂണിസ്റ്റ് നിലപാട് ഉയര്‍ത്തി പിടിച്ച് തോമസ് ഐസക് രംഗത്ത് വന്നത്.\nപാര്‍ട്ടി സൈദ്ധാന്തികനായ കെ.ഇ.എന്. കുഞ്ഞഹമ്മദ് അടക്കമുള്ളവര് നിശ്ചല ദൃശ്യ വിവാദത്തില് പാര്‍ട്ടി ഖേദം പ്രകടിപ്പിച്ചതിനെ ന്യായീകരിച്ച് രംഗത്ത് വന്നതിനെ കൂടി സൈദ്ധാന്തിക തലത്തില് ചോദ്യം ചെയ്യുകയാണ് തോമസ് ഐസക് ചെയ്തത്.\nകമ്യൂണിസ്റ്റ് ആശയങ്ങള് മുറുകെ പിടിച്ച് പ്രവര്‍ത്തിക്കുന്ന തൊഴിലാളി വര്‍ഗ്ഗ പാര്‍ട്ടിക്ക് ചേര്‍ന്നതായിരുന്നില്ല ഖേദ പ്രകടനമെന്ന ആക്ഷേപം സി.പി.എം. അണികള്‍ക്കിടയിലും സാംസ്‌കാരിക നായകര്‍ക്കിടയിലും ശക്തമായ സാഹചര്യത്തിലാണ് തോമസ് ഐസക്കിന്റെ പ്രതികരണം.\nഎസ്.എന്.ഡി.പി യോഗത്തെ ബി.ജെ.പി പാളയത്തില് കെട്ടാന് ശ്രമിക്കുന്ന യോഗ നേതൃത്വത്തിന്റെ നീക്കത്തില് പ്രതിഷേധിച്ചാണ് കണ്ണൂരില് നടന്ന ബാലസംഘം ഘോഷയാത്രയില് സി.പി.എം പ്രവര്‍ത്തകര് വിവാദ നിശ്ചല ദൃശ്യം പ്രദര്‍ശിപ്പിച്ചിരുന്നത്.\nഒരു ജാതി ഒരു മതം ഒരു ദൈവമെന്ന ശ്രീനാരായണ ഗുരു ആശയത്തെ വര്‍ഗ്ഗീയ ശക്തികള്‍ക്ക് മുന്നില് അടിയറ വച്ചത് പ്രത്യേകമായി സൂചിപ്പിക്കുന്ന തരത്തില് ഗുരുവിനെ കുരിശില് തറച്ച നിലയിലുള്ള ദൃശ്യമാണ് ബാലസംഘം ഘോഷയാത്രയില് പ്രദര്‍ശിപ്പിച്ചിരുന്നത്.\nഈ സംഭവത്തെ തുടര്‍ന്ന് ബി.ജെ.പിയും എസ്.എന്.ഡി.പി യോഗവും സി.പി.എമ്മിനെതിരെ സംസ്ഥാന വ്യാപകമായി പ്രതിഷേധ പ്രകടനം നടത്തുകയും സി.പി.എം. ഓഫിസിന് നേരെ വരെ ആക്രമണമുണ്ടാവുകയും ചെയ്തിരുന്നു.\nരാഷ്ട്രീയപരമായ ഈ വെല്ലുവിളിയെ ആശയപരമായി പ്രതിരോധിക്കുന്നതിന് പകരം ആദ്യം തന്നെ ഖേദ പ്രകടനം നടത്തി രംഗത്തുവന്ന സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണന്റെ നിലപാട് സി.പി.എം അണികളെയും നേതാക്കളെയും നിരാശപ്പെടുത്തിയിരുന്നു.\nകോടിയേരിയുടെ ഖേദ പ്രകടനത്തിനെതിരെ പാര്‍ട്ടിയില് പുകഞ്ഞ പ്രതിഷേധത്തിനിടയ്ക്കാണ് കേന്ദ്ര നേതൃത്വം ഖേദ പ്രകടനം നടത്തി രംഗത്ത് വന്നത്. ഇത് സംസ്ഥാന നേതൃത്വത്തിന്റെ കൂടി ആവശ്യം പരിഗണിച്ചായിരുന്നുവെന്നാണ് ഒരു വിഭാഗം സി.പി.എം. അണികളും നേതാക്കളും വിശ്വസിക്കുന്നത്.\nവെള്ളാപ്പള്ളി നടേശന്റെ മകനും എസ്.എന്.ഡി.പി യോഗം വൈസ് പ്രസിഡന്റുമായ തുഷാര് വെള്ളാപ്പള്ളിയുമായി കോടിയേരിയുടെ മക്കള്‍ക്ക് അടുത്ത ബന്ധമുള്ളതും പാര്‍ട്ടിയില് ഇപ്പോള് വലിയ ചര്‍ച്ചകള്‍ക്ക് വഴിമരുന്നിട്ടിട്ടുണ്ട്.\nകോടിയേരി ഖേദ പ്രകടനം നടത്തിയതുകൊണ്ടാണ് വി.എസിനും പിണറായിക്കും കേന്ദ്ര കമ്മിറ്റിക്കുപോലും മറ്റൊരു നിലപാട് സ്വീകരിക്കാന് പറ്റാതിരുന്നതെന്നാണ് സി.പി.എം അണികള്‍ക്കിടയിലെ വികാരം.\nനേരത്തെ പാമോയില് കേസില് മുഖ്യമന്ത്രി ഉമ്മന്‍ചാണ്ടിക്കെതിരെ തിരുവനന്തപുരം വിജിലന്‍സ് കോടതി നിലപാടെടുത്തപ്പോള് രാജിവെക്കാനൊരുങ്ങിയ മുഖ്യമന്ത്രിയോട് ആഭ്യന്തര വകുപ്പ് മാത്രം ഒഴിയണമെന്ന് ആവശ്യപ്പെട്ട് രക്ഷകനായതും പ്രതിപക്ഷ ഉപനേതാവായ കോടിയേരിയുടെ നടപടിയായിരുന്നു.\nഅന്ന് സി.പി.എം രാജി ആവശ്യപ്പെട്ടിരുന്നുവെങ്കില് ഇന്ന് ഒരു പക്ഷേ യു.ഡി.എഫ് സര്‍ക്കാര് തന്നെ ഉണ്ടാവില്ലായിരുന്നുവെന്ന് വിശ്വസിക്കുന്നവരാണ് സി.പി.എം. അണികളില് ബഹുഭൂരിപക്ഷവും.\nശ്രീനാരായണ ഗുരുവിന്റെ നിശ്ചല ദൃശ്യ വിവാദത്തില് തോമസ് ഐസക് നടത്തിയ ഇപ്പോഴത്തെ അഭിപ്രായ പ്രകടനം സി.പി.എം നേതൃത്വത്തിലെ അഭിപ്രായ ഭിന്നതയാണ് തുറന്ന് കാട്ടുന്നത്.\nഅടുത്തയിടെ ജനശക്തി മാസികയില് പാര്‍ട്ടി നേതൃത്വം തള്ളിപറഞ്ഞ എം.എന്.വിജയന് അടക്കമുള്ളവരെ അംഗീകരിച്ച് ‘കുമ്പസാരം’ നടത്തിയ പോളിറ്റ് ബ്യൂറോ അംഗം എം.എ. ബേബിയുടെ നടപടിയും ഏറെ വിവാദങ്ങള്‍ക്ക് വഴിമരുന്നിട്ടിരുന്നു.\nസ്വാമി ശാശ്വതീകാനന്ദയുടെ മരണം; വെള്ളാപ്പളളിക്കെതിരെ സ്വാമിയുടെ സഹോദരി


തോന്ന്യാക്ഷരങ്ങൾ: രണ്ടു ജന്മസാഫല്യവും ഒരു ദഹനക്കേടും.\nമുട്ടയ്ക്ക് സൌര്യപൂര്‍വ്വം ഇരിക്കാന് കോഴി തന്റെ ഒറ്റക്കാല് ഒതുക്കി വച്ച് കൊടുത്തു. ചുറ്റും കിടന്ന മഞ്ഞനിറമുള്ള ചോറിന്റെ രുക്ഷ ഗന്ധം കോഴിയെ മത്തുപിടിപ്പിച്ചു. കോഴി, മുട്ടയിലേക്ക് നോക്കി. ഇത് എന്റെ മുട്ടയല്ല. കാരണം തനിക്കു മുട്ടയിടാന് അറിയില്ല. ശരിയായിപ്പറഞ്ഞാല്, താന് മുട്ടയിടില്ല. ഇതു ഇട്ട കോഴിക്ക് ഇതിന്റെ ഓണര്‍ഷിപ്പും ഇല്ല. പിന്നെ കോഴി ഓര്‍ത്തത് നഷ്ടപ്പെട്ട തന്റെ ഇടതു കാലിനെക്കുറിച്ചായിരുന്നു. വലതു കാലിന് ഇപ്പോള് വേദനയില്ല. കോഴി ഓര്‍ത്തു, ഓര്‍മ്മ്ക്ക് അധികം നീളമില്ല. നഷ്ടപ്പെടലിന്റെ വേദനയില് കോഴി ആശിച്ചു, കണ്ടൈനറില് കുറച്ചുകൂടി സ്ഥലം ഉണ്ടായിരുന്നെങ്കില്?............. ചൂടാറുന്നു, ഞാന് പാത്രത്തിലേയ്ക്ക് ബിരിയാണി കുടഞ്ഞിട്ടു. അതില് ഒളിപ്പിച്ചു വച്ചിരുന്ന പുഴുങ്ങിയ മുട്ട ഉരുണ്ട് ഒരു വശത്തേക്ക് നീങ്ങി. ലഞ്ച് ടൈം കഴിയാറാവുന്നു, വേഗം കഴിക്കണം. .............. കാലുകള് എല്ലുകളായി മാറുമ്പോള് കോഴി പറഞ്ഞു: "എന്റെ ജന്മം സഫലമാകുന്നു", മുട്ട പറഞ്ഞു: "ഇനിയും ജനിക്കാത്ത എന്റെയും"\nPosted by Kumar Neelakantan © (Kumar NM) at 3:14 PM\nബിരിയാണി കഴിച്ച് കുമാറിന്റെ ജന്മം സഫലമായില്ല അല്ലേ. വേറെ ആരോ കൊണ്ടുവെച്ചതു കഴിച്ചിട്ടാ.\n5:16 PM, June 22, 2005\nപിരിയാണി തീറ്റിക്കാരാ, കൊറേശ്ശെ തിന്നു്, മനുഷ്യന്റെ ക്ഷമ പരീക്ഷിയ്ക്കല്ലേ!!\n7:07 PM, June 22, 2005\nബ്ലോഗിന്റെ നാമം കുമാരസംഭവം എന്നാക്കേണമായിരുന്നു. സത്യത്തില് ഈ ബ്ലോഗൊരു സംഭവം തന്നെ!\n7:21 PM, June 22, 2005\n7:43 PM, June 22, 2005\nചില വ്യാഴാഴ്ച രാത്രികളിലും വെള്ളി ഉച്ചകളിലും ബിരിയാണി തിന്നോളാന്മേല എന്നു തോന്നും. എന്നിട്ട് തലയ്ക്കടിയും വയറ്റിനിടിയും കിട്ടിയപോലെ കഴിച്ചുകൂട്ടേണ്ടിവരുമെന്നത് പിന്നത്തെക്കാര്യം. പക്ഷേ കോഴികള് ഇങ്ങനെയൊക്കെ ചിന്തിച്ചോണ്ടിരിക്കുമ്പോഴാണല്ലോ നമ്മള് കടിച്ചുവലിച്ചില്ലാണ്ടാക്കുന്നതെന്ന് ചിന്തിച്ചപ്പോള് ഒരു എസ്പിസിഏ ചിന്താഗതി. വെജിറ്റേറിയനിസത്തിന്റെ വക്താവായി മാറിയാലോന്ന് ഒരു (റ്റെമ്പററി) ചിന്ത.\n10:19 PM, June 22, 2005\n....പക്ഷേ പ്രിയ 'മറുവാക്കുകാരെ' ഞാന് പറയട്ടെ, ഇതു ചിന്തിക്കുമ്പോള് ഞാന് കഴിച്ചതു സത്യമായിട്ടും ചിക്കന് ബിരിയാണി അല്ല. "ചിക്കന് ഫ്രൈ ആണ്" നിങ്ങള് ഒക്കെ എന്നെ വല്ലാതെ തെറ്റിദ്ധരിച്ചു.\n10:36 PM, June 22, 2005\nചിക്കന് ഫ്രൈയും മഞ്ഞച്ചോറുമാണോ കൊച്ചീലെ കാമ്പിനേഷന്?\nതോന്ന്യാക്ഷരങ്ങളാകുമ്പോള്, ചിക്കന് ഫ്രൈയോടൊപ്പം മഞ്ഞച്ചോറാകാം. വേണമെങ്കില് ചിക്കന് ഫ്രൈയും തൈരുസാദവും ആകാം, ചിക്കന് ഫ്രൈയും പഴം പൊരിയും ആകാം (പ്രശസ്തമായ അലുവയും മീന് കറിയും പോലെ). "തോന്ന്യാക്ഷരങ്ങള്" എന്ന മുന് കൂര് ജാമ്യത്തില് അതിനുള്ള ഉപാധികള് വച്ചിട്ടുണ്ട്.\n10:40 AM, June 23, 2005\nആ കോഴികളെ മുട്ടയിടാനും,പുലര്‍കാലത്ത്\nമടിയന്‍മാരെ കൊക്കരക്കോ കൂവിയുണര്‍ത്താനും\nപറമ്പിലൊക്കെ ചിക്കിച്ചികഞ്ഞ് നടക്കാനും വിടാതെ വിശപ്പ് തീര്‍ക്കാന് ഉപയോഗിക്കുന്ന ദുഷ്ടന്‍മാരേ നിങ്ങളെ ചെകുത്താന്റെ തിളച്ച എണ്ണ കാത്തിരിക്കുന്നു എന്നത് ഓര്‍മ്മയുണ്ടായാല് നന്ന്.ഹി ഹി.\n6:46 PM, June 23, 2005\nമുട്ടയിടാനും, കൂകി ഉണര്‍ത്താനും, ചിക്കി ചിനയാനും മാത്രമല്ല സൂ, കുറുക്കനു കൊടുക്കനും നമ്മുക്കു കോഴികള് വേണം. പാവം കുറുക്കന്മാര്. അവര്‍ക്ക് വംശനാശം സഭവിക്കുന്നു, ആഹാരം കിട്ടാതെ. (നമ്മള് കൂറുക്കന്മാരും കുറുക്കികളും ആകുമ്പോള് ഇതും ഇതിലധികവും സഭവിക്കും)\nഒന്നുകൂടി, ചെകുത്താന് എണ്ണ തിളപ്പിക്കുന്നത് ചിക്കന് വറുക്കാന് ആണോ? വല്ല ഐഡിയയും ഉണ്ടോ?\nകുറുക്കന്‍മാര് കോളിഫ്ലവര് തിന്നാലും ജീവിക്കും. ചെകുത്താന് എണ്ണ ചൂടാക്കുന്നത് ദുഷ്ടന്‍മാരെ വറുക്കാനാ. ഇങ്ങനെ, ഉള്ള മൃഗങ്ങളേയും പക്ഷികളേയും തിന്നു കൂട്ടിയാല് കുമാറിനെ ചെകുത്താന് മഞ്ചൂരിയന് ആക്കും .\n1:31 PM, June 24, 2005


ഗൗരി ലങ്കേഷ് വധം; കുറ്റം സമ്മതിക്കാൻ അന്വേഷണസംഘം 25 ലക്ഷം രൂപ വാഗ്ദാനം ചെയ്തതായി പ്രതി | I didn’t kill Gauri Lankesh, was offered Rs 25 lakh to confess: Parashuram Waghmare - Malayalam Oneindia\njust now 'മുഖ്യമന്ത്രിയുടെ മാധ്യമോപദേഷ്ടാവിനെ ചതിച്ചു! വഞ്ചിച്ചു!!'; ബ്രിട്ടാസിനെ ട്രോളി ജയശങ്കര്\n20 min ago ഹോട്ടൽ മുറികളുടെ ജിഎസ്ടി കുറച്ചു: കഫീൻ ഉൽപ്പന്നങ്ങളുടെ നികുതി ഉയർത്തി, വിനോദസഞ്ചാര മേഖലക്ക് ആശ്വാസം!\n38 min ago മധ്യപ്രദേശിലെ മന്ത്രിമാർക്ക് ബിജെപിയോട് അടുപ്പം; വെട്ടിലായി കമൽനാഥ് സർക്കാർ, ഇടപെട്ട് നേതൃത്വം\nUpdated: Sun, Sep 30, 2018, 16:16 [IST]\nബെംഗളൂരു: ഗൗരി ലങ്കേഷ് വധക്കേസിൽ കുറ്റം സമ്മതിക്കുന്നതിനായിപ്രത്യേക അന്വേഷണസംഘം 25 ലക്ഷം രൂപ വാഗ്ദാനം ചെയ്തതായി പ്രതി പരശുറാം വാഗ്മോറെയുടെ വെളിപ്പെടുത്തൽ. പരശുറാം വാഗ്മോറെ ഉൾപ്പെടെ കേസിൽ 12 പ്രതികളെ കോടതിയിൽ ഹാജരാക്കാനായി കൊണ്ടു വന്നപ്പോഴാണ് മാധ്യമപ്രവർത്തകർക്ക് മുമ്പിൽ പരശുറാമിന്റെ വെളിപ്പെടുത്തൽ.\nഅന്വേഷണസംഘം ആഴ്ചകളോളം തന്നെ പീഡിപ്പിച്ചെന്നും കുറ്റം സമ്മതിച്ചില്ലെങ്കിൽ കുടുംബത്തെ ഉപദ്രവിക്കുമെന്ന് ഭീഷണി മുഴക്കിയതായും പരശുറാം വാഗ്മോറെ ആരോപിക്കുന്നു. വെള്ള പേപ്പറിൽ ഒപ്പിട്ട് വാങ്ങിയിട്ടുണ്ടെന്നും താൻ എന്തൊക്കെ പറയണമെന്ന് അന്വേഷണ സംഘം പറഞ്ഞ് തരികയായിരുന്നുവെന്നും പരശുറാം പറയുന്നു. ഗൗരി ലങ്കേഷ് ആരാണെന്ന് തനിക്കറിയില്ലായിരുന്നുവെന്ന് പരശുറാം മുൻപ് വെളിപ്പെടുത്തിയിരുന്നു.\nകുടുംബത്തെ ഉപദ്രവിക്കുമെന്ന് ഭീഷണി മുഴക്കിയെന്ന് കേസിലെ മറ്റൊരു പ്രതിയായ മനോഹർ ഇഡവേയും ആരോപിക്കുന്നു. നാലു മാസത്തെ ജയിൽ വാസത്തിന് ശേഷം പ്രതികൾ ഉന്നയിച്ച ആരോപണം അന്വേഷണ സംഘത്തേയും പ്രതിരോധത്തിലാക്കിയിരുക്കകയാണ്. പ്രതികളുടെ ആരോപണത്തെ കുറിച്ച് പ്രതികരിക്കാൻ അന്വേഷണസംഘം ഇതുവരെ പ്രതികരക്കാൻ തയാറായിട്ടില്ല.\nപരുശുറാം വാഗ്മറേയും മനോഹറുമുൾപ്പെടെ 12 പ്രതികളാണ് ഗൗരി ലങ്കേഷ് വധവുമായി ബന്ധപ്പെട്ട് ഇതുവരെ അറസ്റ്റിലായിരിക്കുന്നത്. 2017 സെപ്റ്റംബർ അഞ്ചിനാണ് ബെംഗളൂരുവിലെ രാജരാജേശ്വരി നഗറിലെ വീട്ടിൽ വെച്ച് മാധ്യമപ്രവർത്തകയായ ഗൗരി ലങ്കേഷ് വെടിയേറ്റ് മരിക്കുന്നത്.\nകൂടുതൽ ഗൗരി ലങ്കേഷ് വാർത്തകൾ\nകല്‍ബുര്‍ഗിയെ കൊന്ന സംഘാംഗം അറസ്റ്റില്; സനാതന് സന്‍സ്ഥയുടെ ആയുധ പരിശീലനം ലഭിച്ചു\nകല്‍ബുര്‍ഗി, ഗൗരി ലങ്കേഷ്, പന്‍സാരെ, ദബോല്‍ക്കര്: സിബിഎയ്ക് കേസെറ്റെടുക്കാമെന്ന് സുപ്രീം കോടതി\nഗൗരി ലങ്കേഷ് ബിജെപി ഹിന്ദു മാധ്യമപ്രവർത്തക പ്രതി പോലീസ് ക്രൈം അറസ്റ്റ് bjp hindhu journalist murder crime police arrest\nI didn't kill Gauri Lankesh, was offered Rs 25 lakh to confess: Parashuram Waghmare


രണ്ടാഴ്ച നീളുന്ന ലോക്ക്ഡൗണിലേക്കാണ് സ്ഥിതി നീങ്ങുന്നതെന്നാണ് റിപ്പോര്‍ട്ട്.\nയുകെയില് ജേശീയ തലത്തില് കൊവിഡ് ലോക്ക്ഡൗണ് ഉണ്ടാകില്ലെന്ന ആവര്‍ത്തനം അവസാനിപ്പിച്ച് ഹെല്‍ത്ത് സെക്രട്ടറി. വീണ്ടുമൊരു ലോക്ക്ഡൗണ് ഇംഗ്ലണ്ടില് എപ്പോള് വേണമെങ്കിലും പ്രഖ്യാപിക്കാമെന്നാണ് മാറ്റ് ഹാന്‍കോക് വ്യക്തമാക്കിയിരിക്കുന്നത്.\nനോര്‍ത്ത് വെസ്റ്റ്, മിഡ്‌ലാന്‍ഡ്‌സ്, വെസ്റ്റ് യോര്‍ക്ക്ഷയര് എന്നിവിടങ്ങളില് ചൊവ്വാഴ്ച മുതല് പബ്ബുകളുടെയും, റെസ്റ്റൊറന്റുകളുടെയും പ്രവര്‍ത്തനം വെട്ടിക്കുറച്ചതിന് പുറമെ കുടുംബങ്ങള്‍ക്ക് പുറത്ത് സമ്പര്‍ക്കത്തിനും വിലക്ക് ഏര്‍പ്പെടുത്തി. ഏകദേശം 12 മില്ല്യണ് ജനങ്ങളാണ് വിലക്കിന് കീഴില് വരിക. വൈറസിനെ നേരിടാന് പൊതുജനങ്ങള് ഒരുമിച്ച് നില്‍ക്കണമെന്നാണ് ഹെല്‍ത്ത് സെക്രട്ടറിയുടെ അഭ്യര്‍ത്ഥന. അല്ലെങ്കില് കൂടുതല് ഗുരുതരമായ നടപടികള് വരുമെന്നും അദ്ദേഹം സൂചന നല്‍കി.\nരണ്ടാഴ്ച നീളുന്ന ലോക്ക്ഡൗണിലേക്കാണ് സ്ഥിതി നീങ്ങുന്നതെന്നാണ് റിപ്പോര്‍ട്ട്. സമ്പദ് വ്യവസ്ഥയിലെ ആഘാതം പരിഗണിച്ച് ഇതില് അന്തിമ തീരുമാനം ആയിട്ടില്ല. ചാന്‍സലര് ഋഷി സുനാക് ഇക്കാര്യത്തില് ആശങ്ക വ്യക്തമാക്കിയിട്ടുണ്ട്. സ്‌കൂളും, തൊഴിലിടങ്ങളും മാത്രം തുറന്ന് സമൂഹത്തിന്റെ മറ്റ് കാര്യങ്ങളില് വിലക്ക് പ്രഖ്യാപിക്കാനും ആലോചനയുണ്ട്.\nലങ്കാഷയര്, മേഴ്‌സിസൈഡ്, വാറിംഗ്ടണ്, ഹാള്‍ടണ്, വോള്‍വറാംപ്ടണ്, ഓഡ്ബി & വിംഗ്‌സ്റ്റണ്, ബ്രാഡ്‌ഫോര്‍ഡ്, കിര്‍ക്ലീസ്, കാല്‍ഡെര്‍ഡെയില് എന്നിവിടങ്ങളിലെ ചില ഭാഗങ്ങള് തുടങ്ങിയ സ്ഥലങ്ങളിലാണ് ലോക്ക്ഡൗണ് പ്രഖ്യാപിച്ചിരിക്കുന്നത്.\nകവന്‍ട്രിയില് തൊടുപുഴ സ്വദേശിയുടെ ലക്ഷ്വറി കാര് മോഷ്ടാക്കള് തട്ടിയെടുത്തു ; സംഭവം നടന്നത് പട്ടാപ്പകല്


മഞ്ഞുകാലമായാല് കഴിക്കേണ്ട ആഹാരങ്ങള്; ശ്രദ്ധിക്കണ്ടതെല്ലാം ഇവിടെയുണ്ട് Malayali Life | The Largest Malayalam Online Lifestyle Portal\nമഞ്ഞുകാലമായാല് കഴിക്കേണ്ട ആഹാരങ്ങള്; ശ്രദ്ധിക...\nമഞ്ഞുകാലമായാല് കഴിക്കേണ്ട ആഹാരങ്ങള്; ശ്രദ്ധിക്കണ്ടതെല്ലാം ഇവിടെയുണ്ട്\nWednesday5December 2018 03:11:26 PM\nഇനി വരുന്നത് മഞ്ഞുകാലമാണ്. മഞ്ഞുകാലം രോഗങ്ങള് കൂടുതല് വരാന് സാധ്യതയുള്ളൊരു സമയമാണ്. ഭക്ഷണം കഴിക്കുന്നതു തന്നെയാണ്. ഇതിനെ പ്രതിരോധിക്കാന് ഉത്തമ മാര്‍ഗം.ഇതിനായി പ്രത്യേക ഭക്ഷണ രീതിതന്നെ സ്വീകരിക്കുന്നത് ഉത്തമമായിരിക്കും.\nശരീരത്തിന് പ്രതിരോധശേഷി ലഭിക്കാന് വൈറ്റമിനുകളും ആന്റി ഓക്സിഡന്റുകളും വളരെ പ്രധാനമാണ്. ഓറഞ്ച് ഇവ രണ്ടും അടങ്ങിയ ഭക്ഷണവുമാണ്. ഇത് മഞ്ഞുകാലത്ത് കഴിയ്ക്കേണ്ട പ്രധാന ഭക്ഷണങ്ങളിലൊന്നാണ്.\n*ചീരയും ഈ സീസണില് ചേര്‍ന്നൊരു ഭക്ഷണസാധനമാണ്. ഇതിലെ നാരുകളും മറ്റു ധാതുക്കളും പോഷകഗുണം ഏറെയുള്ളവയാണ്.\n*നിലക്കടല ഏറെ ഉത്തമം. ഇത് പുഴുങ്ങിയോ വറുത്തോ പച്ചയ്ക്കോ കഴിയ്ക്കാം. ശരീരത്തിന് ആവശ്യമായ പ്രോട്ടീന് നല്‍കാന് മാത്രമല്ല, ചൂടുല്‍പാദിപ്പിക്കാനും ഇത് സഹായിക്കും. സ്വാദിനു വേണമെങ്കില് കപ്പലണ്ടി മിഠായിയായും കഴിയ്ക്കാം.\n*ശരീരത്തിലെ അപചയ പ്രവര്‍ത്തനങ്ങളെ ശക്തിപ്പെടുത്തുന്നതും ചൂട് ഉത്പാദിപ്പിക്കുന്നതുമായ ഒന്നാണ് പേരയ്ക്ക. മഞ്ഞുകാലത്ത് കഴിച്ചിരിക്കേണ്ട ഭക്ഷണങ്ങളിലൊന്ന്.\n*വെറ്റമിന് എ, ബി, സി, ഡി, ഇ, കെ എന്നിവയടങ്ങിയ ഭക്ഷണമാണ് ക്യാരറ്റ്. ചര്‍മത്തിനും കണ്ണിനും ശരീരത്തിന്റെ മുഴുവന് ആരോഗ്യത്തിനും സഹായിക്കുന്നു.\n*കിവിയും മഞ്ഞുകാലത്ത് കഴിയ്ക്കാവുന്ന ഒരു ഫലമാണ്. ഇതില് ധാരാളം വൈറ്റമിന് സി അടങ്ങിയിട്ടുണ്ട്.\n*കൊക്കോയും കഴിയ്ക്കേണ്ട ഒന്നു തന്നെ. ശരീരത്തിന് ചൂടു ലഭിക്കാനും ഉന്മേഷം തോന്നാനും ഒരു കപ്പ് കാപ്പി മതിയാകും.\n*ചിക്കന് സൂപ്പും ഉത്തമം തന്നെ. ഇത് ശരീരത്തിന് രോഗപ്രതിരോധശേഷിയും ബലവും നല്‍കും. അസുഖമുള്ളപ്പോള് ആരോഗ്യം എളുപ്പം തിരിച്ചു കിട്ടാന് സഹായിക്കുന്ന ഒരു വഴിയാണ് ചിക്കന് സൂപ്പ്് കുടിയ്ക്കുകയെന്നത്.\nRead more topics: # health,# winter,# food


ഓകെ ആണെന്ന് പറഞ്ഞും ചിരിച്ചും മടുത്തു; 8 പേജിൽ ഐഐടി വിദ്യാർഥിയുടെ ആത്മഹത്യാക്കുറിപ്പ് | IIT Student Suicide | Student Suicide\nഓകെ ആണെന്ന് പറഞ്ഞും ചിരിച്ചും മടുത്തു; 8 പേജിൽ ഐഐടി വിദ്യാർഥിയുടെ ആത്മഹത്യാക്കുറിപ്പ്\nസ്വന്തം ലേഖകൻ July 06, 2019 11:02 AM IST\nതാൻ പരാജിതനാണെന്ന് ആത്മഹത്യാക്കുറിപ്പിലെഴുതി എഞ്ചിനീയറിങ്ങ് വിദ്യാർഥി ഹോസ്റ്റൽ മുറിയിൽ ആത്മഹത്യ ചെയ്തു. ഹൈദരാബാദ് ഐഐടിയിലെ അവസാന വർഷ മാസ്റ്റേഴ്സ് ഡിഗ്രി വിദ്യാർഥി മാർക്ക് ആൻഡ്രൂ ആണ് എട്ടു പേജുകളുള്ള കുറിപ്പെഴുതി ആത്മഹത്യ ചെയ്തത്.\n''എനിക്കൊരു ജോലിയില്ല, കിട്ടുമെന്ന് തോന്നുന്നുമില്ല. ഒരു പരാജിതനെ ആരും ജോലിക്ക് വിളിക്കില്ല. എന്റെ മാർക്ക് ഷീറ്റിലേക്ക് നോക്കുന്നത് രസമാണ്, ഒരു ആൽഫബെറ്റ് ചാർട്ട് പോലെ. എനിക്കും സ്വപ്നങ്ങളുണ്ടായിരുന്നു, എല്ലാവരെയും പോലെ. ഇപ്പോൾ എല്ലാം ശൂന്യമാണ്. എല്ലാ ശുഭചിന്തകളും, നിരന്തരമുള്ള ചിരികളും ഞാൻ ഓകെ അല്ലെങ്കിൽ പോലും ആണെന്ന് മറ്റുള്ളവരോടുള്ള പറച്ചിലുകൾ... എല്ലാം അവസാനിക്കുന്നു'', മാര്‍ക്ക് ആത്മഹത്യാക്കുറിപ്പിൽ പറയുന്നു.\nവാരണാസി സ്വദേശിയാണ് ആത്മഹത്യ ചെയ്ത മാർക്ക് ആൻഡ്രൂ.


പാക്കിസ്താനെ തരിപ്പണമാക്കി ഇന്ത്യ ഫൈനല് ഉറപ്പാക്കി – Chandrika Daily\nBy chandrika Monday September 24, 2018 01:25 am\nപാക്കിസ്താനെ തരിപ്പണമാക്കി ഇന്ത്യ ഫൈനല് ഉറപ്പാക്കി\nദുബൈ: പാക്കിസ്താനെ തരിപ്പണമാക്കി ഇന്ത്യ ഏഷ്യാ കപ്പ് ഫൈനല് ഉറപ്പാക്കി. പാക്കിസ്താനെതിരായ രണ്ടാം പോരാട്ടത്തിലും വ്യക്തമായ ആധിപത്യം നേടിയ രോഹിത് ശര്‍മയും സംഘവും ചാമ്പ്യന്‍ഷിപ്പ് ഫൈനലിലേക്ക് മുന്നേറിയത്. ക്യാപ്റ്റൻ…\nദുബൈ: പാക്കിസ്താനെ തരിപ്പണമാക്കി ഇന്ത്യ ഏഷ്യാ കപ്പ് ഫൈനല് ഉറപ്പാക്കി. പാക്കിസ്താനെതിരായ രണ്ടാം പോരാട്ടത്തിലും വ്യക്തമായ ആധിപത്യം നേടിയ രോഹിത് ശര്‍മയും സംഘവും ചാമ്പ്യന്‍ഷിപ്പ് ഫൈനലിലേക്ക് മുന്നേറിയത്. ക്യാപ്റ്റൻ രോഹിത് ശർമ(111*)യും ശിഖർ ധവാ(114)നും നേടിയ തകർപ്പൻ സെ‍ഞ്ചുറികളുടെ സഹായത്താലാണ് പാകിസ്താനെതിരേ ഇന്ത്യയ്ക്ക് ഒൻപതുവിക്കറ്റ് ജയം.\nആദ്യം ബാറ്റ് ചെയ്ത് പാക്കിസ്താന് നേടിയ 238 റണ്‍സ് പിന്തുടര്‍ന്ന ഇന്ത്യ ആദ്യ ഇരുപത് ഓവറില് തന്നെ വിജയമുറപ്പാക്കിയ പ്രകടനമാണ് നടത്തിയത്. ഓപ്പണര്‍മാരായ ശിഖര് ധവാനും രോഹിതും പാക് ബൗളിംഗിനെ കശക്കി. രോഹിതിനെ തുടക്കത്തിില് പുറത്താക്കാന് ലഭിച്ച അവസരം പാക്കിസ്താന് പാഴാക്കിയതും അവര്‍ക്ക് തിരിച്ചടിയായി.\nപാക്കിസ്താന് ബാറ്റിംഗ് നിരയില് മിന്നിയത് സീനിയര് താരം ഷുഹൈബ് മാലിക്കായിരുന്നു. 90 പന്തില് 78 റണ്‍സുമായി അദ്ദേഹമാണ് ഇന്നിംഗ്‌സിന് മാന്യത സമ്മാനിച്ചത്. യുവതാരങ്ങളെല്ലാം ഒരിക്കല് കൂടി നിരാശപ്പെടുത്തി. ഏഷ്യാ കപ്പിലെ ആദ്യ മല്‍സരത്തില് നിറം മങ്ങിയ ഓപ്പണര്‍മാരായ ഇമാമുല് ഹഖ്, ഫഖാര് സമാന്, മൂന്നാം നമ്പറില് കളിച്ച ബബര് അസം എന്നിവര്‍ക്കൊന്നും സമ്മര്‍ദ്ദത്തെ അതിജയിക്കാനായില്ല. ഗ്യാലറിയിലെ ആരവങ്ങള്‍ക്കൊപ്പം ബാറ്റേന്തി മല്‍സരത്തിന്റെ ആവേശം തിരിച്ചു സമ്മാനിക്കുന്നതില് എല്ലാവരും പരാജയപ്പെട്ടു. സാധാരണ തകര്‍ത്തു കളിക്കുന്ന ബാറ്റ്‌സ്മാനാണ് ഫഖാര് സമാന്. പക്ഷേ കഴിഞ്ഞ മല്‍സരങ്ങളിലെ മോശം ഫോം കാരണം പ്രതിരോധാത്മകമായി യുവതാരം കളിച്ചപ്പോള് അദ്ദേഹത്തിന്റെ ശൈലിയും നഷ്ടമായി. 31 റണ്‍സ് നേടാന് 44 പന്തുകളെടുത്തു ഫഖാര്. ഒരു ബൗണ്ടറിയും ഒരു സിക്‌സറുമായിരുന്നു സമ്പാദ്യം. പക്ഷേ ആദ്യം പുറത്തായത് ഇമാമുല് ഹഖായിരുന്നു. പാക്കിസ്താന് സ്‌ക്കോര് 24 ല് നില്‍ക്കുമ്പോള് ചാഹലിന്റെ പന്തില് ഇമാം വിക്കറ്റിന് മുന്നില് കുരുങ്ങി. പക്ഷേ ഫഖാറും ബബര് അസമും പൊരുതാന് ശ്രമിച്ചു. രണ്ട് പേരും പ്രതീക്ഷ നല്‍കി ഒരേ സമയം മടങ്ങിയത് സ്‌ക്കോര്‍ബോര്‍ഡിനെ കാര്യമായി തന്നെ ബാധിച്ചു. സ്‌ക്കോര് 55 ല് നില്‍ക്കുമ്പോള് കുല്‍ദീപിന്റെ പന്തില് ഫഖാര് വിക്കറ്റിന് മുന്നില് കുരുങ്ങിയപ്പോള് ബബര് ഒമ്പത് റണ്‍സുമായി റണ്ണൗട്ടായി. പിറകെ വന്ന നായകന് സര്‍ഫ്രാസ് അഹമ്മദും മാലിക്കും ഉത്തരവാദിത്ത്വത്തോടെ കളിച്ചു. ചാമ്പ്യന്‍ഷിപ്പിലുടനീളം ഗംഭീര പ്രകടനം തുടരുന്ന മാലിക് സ്പിന്നര്‍മാരെ മനോഹരമായി കൈകാര്യം ചെയ്തു. മോശം പന്തുകള് തെരഞ്ഞെടുത്ത ശിക്ഷിച്ചുള്ള അദ്ദേഹത്തിന്റെ ഇന്നിംഗ്‌സിന് പിന്തുണ നല്‍കുന്ന റോളായിരുന്നു നായകന്. പക്ഷേ ഇടക്ക് കത്തികയറാന് ശ്രമിച്ച സര്‍ഫ്രാസ് 44 ല് കുല്‍ദീപിന്റെ പന്തില് രോഹിത് ശര്‍മക്ക്് ക്യാച്ച്് നല്‍കി. ആസിഫ് അലിയായിരുന്നു പകരം വന്നത്. നല്ല ഷോട്ടുകളുമായി 30 റണ്‍സ് നേടി യുവതാരം. അപ്പോഴും മാലിക്കിനെ പിടിച്ചുകെട്ടാന് കഴിയാത്ത അവസ്ഥയിലായിരുന്നു ഇന്ത്യ. സ്‌ക്കോര് 203 ലെത്തിപ്പോള് മാലിക്കിന്റെ പ്രതിരോധം ജസ്പ്രീത് ബുംറ ഭേദിച്ചു. ധോണിക്ക് നല്ല ക്യാച്ച്. 78 റണ്‍സായിരുന്നു മാലിക്കിന്റെ സമ്പാദ്യം. വാലറ്റത്തില് മിന്നാന് ആര്‍ക്കും കഴിഞ്ഞില്ല. ഇന്ത്യന് ബൗളര്‍മാരില് ബുംറ,ചാഹല്,കുല്‍ദീപ് എന്നിവര് രണ്ട് വീതം വിക്കറ്റുകള് നേടിയപ്പോള് ബംഗ്ലാദേശിനെതിരായ മല്‍സരത്തില് നാല് വിക്കറ്റ് നേടിയ ജഡേജക്ക് ഇരകളെ ലഭിച്ചില്ല. ഭുവനേശ്വര് കുമാറാവാട്ടെ കാര്യമായി ശിക്ഷിക്കപ്പെട്ടു. ഒമ്പത് ഓവറില് 49 റണ്‍സാണ് ഭുവി വഴങ്ങിയത്. പിറകെയായിരുന്നു ഇന്ത്യന് ബാറ്റ്‌സ്മാന്മാരുടെ ആറാട്ട്്. ധവാനാണ് ആദ്യം ഫിഫ്റ്റി പിന്നിട്ടത്.\nCategories: Culture, More, News, Sports, Views Tags: asia cup cricket, india vs pakistan\nNews, Sports 14 hours ago


ഇന്നും നാളെയും ലോക്ഡൗണിന് തുല്യം - Keralabhooshanam Daily ഇന്നും നാളെയും ലോക്ഡൗണിന് തുല്യം\nHome/NEWS/BREAKING NEWS/ഇന്നും നാളെയും ലോക്ഡൗണിന് തുല്യം\nഇന്നും നാളെയും ലോക്ഡൗണിന് തുല്യം\nതിരുവനന്തപുരം: കോവിഡ് വ്യാപനം രൂക്ഷമായിരിക്കെ, സംസ്ഥാനത്ത് ഇന്നും നാളെയും ലോക്ഡൗണിനു സമാനമായ കര്‍ശന നിയന്ത്രണങ്ങള്. അടിയന്തര ആവശ്യങ്ങള്‍ക്കല്ലാതെ ആരും വീടിനു പുറത്തിറങ്ങരുതെന്നും ഈ ദിവസങ്ങള് കുടുംബത്തിനായി മാറ്റിവയ്ക്കണമെന്നും മുഖ്യമന്ത്രി പിണറായി വിജയന് അഭ്യര്‍ഥിച്ചു. അത്യാവശ്യമല്ലാത്ത യാത്രകള് ഒരു കാരണവശാലും അനുവദിക്കില്ല.\nഅവശ്യസാധനങ്ങള് വില്‍ക്കുന്ന കടകള് ഒഴികെയുള്ളവ തുറക്കരുത്. ആശുപത്രികള്, മാധ്യമ / ടെലികോം / ഐടി സ്ഥാപനങ്ങള്, പാല്, പത്രവിതരണം, ജലവിതരണം, വൈദ്യുതി എന്നിവയുമായി ബന്ധപ്പെട്ട സ്ഥാപനങ്ങള് എന്നിവയ്ക്കു പ്രവര്‍ത്തിക്കാം. സര്‍ക്കാര് ഓഫിസുകള്‍ക്കും ഇന്ന് അവധിയാണ്. കോവിഡ് വാക്‌സീന് എടുക്കാന് പോകുന്നവര്‍ക്കു തട!സ്സമില്ല.\nഗുരുതര സ്ഥിതിയാണ് രൂപപ്പെടുന്ന!തെന്നും കൂടുതല് കര്‍ശന നിയന്ത്രണങ്ങള് വേണ്ടിവരുമെന്നും മുഖ്യമന്ത്രി പറഞ്ഞു. വരുംദിവസങ്ങളില് എന്തൊക്കെ നിയന്ത്രണങ്ങള് വേണമെന്ന് 26നു രാഷ്ട്രീയ പാര്‍ട്ടികളുടെ യോഗത്തില് തീരുമാനിക്കും. നിയന്ത്രണങ്ങള് ലംഘിക്കുന്നവര്‍ക്കെതിരെ കര്‍ശന നടപടിയെടുക്കാന് ഡിജിപി ലോക്‌നാഥ് ബെഹ്‌റ ജില്ലാ പൊലീസ് മേധാവികള്‍ക്ക് നിര്‍ദേശം നല്‍കി.\n* വിവാഹം, സംസ്‌കാരം\nനേരത്തേ തീരുമാനിച്ച വിവാഹങ്ങള് നടത്താം. ഹാളില് പരമാവധി 75 പേര്. തുറ!സ്സായ സ്ഥലങ്ങളില് 150 പേര്. ‘കോവിഡ് ജാഗ്രത’ പോര്‍ട്ടലില് !റജിസ്റ്റര് ചെയ്യണം. പങ്കെടുക്കാന് പോകുന്നവര് തിരിച്ചറിയല് കാര്‍ഡും ക്ഷണ!ക്കത്തും കരുതണം. മരണാനന്തര ചടങ്ങുകള്‍ക്കു പരമാവധി 50 പേര്.\nദീര്‍ഘദൂര യാത്ര ഒഴിവാക്കണം. വിവാഹം, മരണം മുതലായ ചടങ്ങുകള്‍ക്കും ഏറ്റവും അടുത്ത ബന്ധുവായ രോഗിയെ കാണാനും മരുന്ന്, ഭക്ഷണം എന്നിവ വാങ്ങാനും യാത്രയാകാം. സ്വന്തമായി തയാറാക്കിയ സത്യപ്രസ്താവന കയ്യില് കരുതണം. ഇതിനു പ്രത്യേക മാതൃക ഇല്ല.\nകെഎസ്ആര്‍ടിസി, ട്രെയിന്, വിമാന സര്‍വീസുകള്‍ക്കു തട!സ്സമില്ല. പൊലീസ് പരിശോധനാ സമയത്ത് യാത്രക്കാര് തിരിച്ചറിയല് കാര്‍ഡ്, ടിക്ക!റ്റ് / ബോര്‍ഡിങ് പാ!സ് എന്നിവ കാട്ടണം. ദീര്‍ഘദൂര സര്‍വീസുകള് നടത്താമെങ്കിലും നിയന്ത്രണ!ങ്ങളുണ്ടാകും.\nഇരുന്നു കഴിക്കാന് അനുവദിക്കില്ല, പാഴ്‌സല് മാത്രം. ഹോം ഡെലിവറി നടത്താം. വളരെ അത്യാവശ്യഘട്ടങ്ങളില് ഹോട്ടലുകളില് പോയി ഭക്ഷണം വാങ്ങാം. ഇതിനായി സത്യപ്രസ്താവന കയ്യില് കരുതണം.\n* പ്ലസ്ടു പരീക്ഷ\nഇന്നത്തെ പരീക്ഷ നടക്കും. ബന്ധപ്പെട്ട അധ്യാപകര്‍ക്കും കുട്ടികള്‍ക്കും യാത്ര ചെയ്യാം. പരീക്ഷാകേന്ദ്രങ്ങളില് കുട്ടികളെ എത്തിക്കുന്ന രക്ഷിതാക്കള് കൂട്ടം കൂടി നില്‍ക്കാതെ ഉടന് മടങ്ങണം. പരീക്ഷ തീരുമ്പോഴേക്കും തിരിച്ചെത്തിയാല് മതി. പരീക്ഷാകേന്ദ്രത്തിനു മുന്നില് അകലം പാലിക്കണം. യാത്രാ സൗകര്യങ്ങള്‍ക്കായി ആവശ്യമായ ഇടപെടല് നടത്താന് കലക്ടര്‍മാര്‍ക്കു സര്‍ക്കാര് നിര്‍ദേശമുണ്ട്.\n* മറ്റു നിയന്ത്രണങ്ങള്\n* പാല്, പച്ചക്കറി, പലവ്യഞ്ജനം, മീന്, മാംസം എന്നിവ വില്‍ക്കുന്ന കടകള് തുറക്കാം.\n* അടഞ്ഞ സ്ഥലങ്ങളില് കൂട്ടം കൂടുന്നത് ഒഴിവാക്കണം\n* വീടുകളില് പോയുള്ള മീന്‍വില്‍പനയാകാം. എന്നാല്, വില്‍പ!നക്കാര് മാസ്‌ക് ഉള്‍പ്പെടെയുള്ള നിയന്ത്രണങ്ങള് ഉറപ്പാക്കണം.\n* തുണിക്കടകള്, ജ്വല്ലറികള്, ബാര്‍ബര് ഷോപ്പുകള് എന്നിവ തുറക്കില്ല.\n* ഓട്ടോ, ടാക്‌സി, ചരക്ക് വാഹനങ്ങള് അത്യാവശ്യത്തിനു മാത്രം. ഇവ പൊലീസ് പരിശോധിക്കും.\n* സ്വകാര്യ സ്ഥാപനങ്ങളില് ജോലിക്കു പോകുന്നവര് തിരിച്ചറിയല് കാര്‍ഡ് കാണിക്കണം.\n* 24 മണിക്കൂറും പ്രവര്‍ത്തിക്കുന്ന കമ്പനികള്‍ക്കും വ്യവസായ സ്ഥാപനങ്ങള്‍ക്കും തുറക്കാം. ജീവനക്കാര് തിരിച്ചറിയല് കാര്‍ഡ് കാണിക്കണം


QATAR TIMES : മിഡിലീസ്റ്റിലെ മലയാളം ഓൺലൈൻ പത്രങ്ങളിൽ ഒന്നാം സ്ഥാനത്ത്!.: ഒരുമാസം നീണ്ടുനില്‍ക്കുന്ന സൗജന്യ ആരോഗ്യപരിശോധന\nഒരുമാസം നീണ്ടുനില്‍ക്കുന്ന സൗജന്യ ആരോഗ്യപരിശോധന\nദോഹ: താഴ്ന്ന വരുമാനക്കാരായ വിദേശതൊഴിലാളികള്‍ക്ക് വേണ്ടി ഒരുമാസം നീണ്ടുനില്‍ക്കുന്ന സൗജന്യ ആരോഗ്യപരിശോധന നടത്താന് ദോഹയിലെ മൈക്രോ ഹെല്‍ത്ത് ലബോറട്ടറീസ് രംഗത്തെത്തി.\nമാരകമായ രോഗങ്ങള് കണ്ടുപിടിക്കാന് സഹായകമായ വന് സാമ്പത്തിക ചെലവുവരുന്ന വിവിധ പരിശോധനകളാണ് 50 റിയാല് ഫീസ് അടച്ച് രജിസ്റ്റര് ചെയ്താല് നടത്തപ്പെടുക. അഞ്ഞൂറിലേറെ റിയാല് സാധാരണ നിലയില് ചെലവുവരുന്ന പരിശോധനകളാണ് 50 റിയാല് ഫീസടച്ച് റജിസ്റ്റര് ചെയ്താല് നടത്തപ്പെടുന്നതെന്ന് ജനറല് മാനേജര് ദിനേഷ്‌കുമാര് വാര്‍ത്താ സമ്മേളനത്തില് അറിയിച്ചു.\nഗള്‍ഫിലെ പ്രത്യേക ജീവിത സാഹചര്യത്തില് വിദേശികളെ ബാധിക്കുന്ന പ്രമേഹം, കൊളസ്‌ട്രോള്, മറ്റു ഹൃദ്രോഗങ്ങള്, വൃക്കരോഗം, കരളിനെ ബാധിക്കുന്നരോഗങ്ങള്, യൂറിക് ആസിഡ് തുടങ്ങിയരോഗങ്ങളെ തിരിച്ചറിയാനുള്ള പരിശോധനകളാണ് നടത്തുക.\nരക്തസമ്മര്‍ദം, ബി.എം.ഐ, രക്തത്തിലെ പഞ്ചസാര, ലിപിഡ് പ്രൊഫൈല് (എല്.സി.എല്. എച്ച്.സി.എല്), വില്‍ഡില്, ടോട്ടല് കൊളസ്‌ട്രോള്, ട്രൈഗ്ലിസറൈഡ്‌സ്, ബ്ലഡ് യൂറിയ, ക്രിയാറ്റിക്, യൂറിക് ആസിഡ്, എസ്.ജി.പി.ടി. പരിശോധനകളാണീ പാക്കേജിലുള്ളത്.\nആയിരക്കണക്കിന് രോഗികള്‍ക്കിതിന്റെ പ്രയോജനം ലഭ്യമാവുമെന്നദ്ദേഹം പറഞ്ഞു. കഴിഞ്ഞവര്‍ഷം പന്ത്രണ്ടായിരത്തോളമാളുകള്‍ക്കിതിന്റെ പ്രയോജനം ലഭിച്ചിട്ടുണ്ട്. ജീവന് വെല്ലുവിളി ഉയര്‍ത്തുന്ന വൃക്കരോഗം, ഹൃദ്രോഗം തുടങ്ങിയ രോഗം ബാധിച്ചതായി കണ്ടെത്തിയ പത്ത് രോഗികളെ ഹമദ് ആസ്പത്രിയിലെ അത്യാഹിതവിഭാഗത്തിലേക്കയച്ചതായി ദിനേഷ്‌കുമാര് പറഞ്ഞു.\nവിദഗ്ധരായ നിരവധി ഫിസിഷ്യന്മാരുടെ നിര്‍ദേശപ്രകാരം കഴിഞ്ഞവര്‍ഷം മുതല് സൗജന്യ പരിശോധനകളാണാരംഭിച്ചത്. കുറഞ്ഞ വരുമാനക്കാരായ തൊഴിലാളികളുടെ തള്ളിക്കയറ്റമുണ്ടായത് കാരണമാണ് എല്ലാവര്‍ഷങ്ങളിലും ഈ പ്രചാരണം നടത്താന് മാനേജ്‌മെന്റ് തീരുമാനിച്ചത്. കാല്‍ലക്ഷമാളുകളെ ഈ വര്‍ഷം ഒരുമാസത്തിനകം പരിശോധിക്കാനുള്ള എല്ലാ തയ്യാറെടുപ്പുകളും നടത്തുന്നതായി ഡയറക്ടര് സി.വി. അബ്ദുള് നാസ്സര് പറഞ്ഞു.\nജനറല് മാനേജര് ദിനേഷ്‌കുമാര്, ഡയറക്ടര് അബ്ദുള്‍നാസ്സര് സി.വി. എന്നിവര്‍ക്കുപുറമെ ടെക്‌നോളജിസ്റ്റ് അബ്ദുള് ഹക്കീം,ലാബ് ടെക്‌നിഷ്യ ജിംസി വര്‍ഗ്ഗീസ് എന്നിവരും ഹോട്ടല് താജ് പാലസില് നടന്ന വാര്‍ത്താ സമ്മേളനത്തില് പങ്കെടുത്തു.\nതാഴ്ന്ന വരുമാനക്കാരായ വിദേശതൊഴിലാളികള്‍ക്ക് വേണ്ടി ഒരുമാസം നീണ്ടുനില്‍ക്കുന്ന സൗജന്യ ആരോഗ്യപരിശോധന നടത്താന് ദോഹയിലെ മൈക്രോ ഹെല്‍ത്ത് ലബോറട്ടറീസ് രംഗത്തെത്തി.


നിക്ഷേപിക്കാന് വൈകിയോ?ഏതു ചാഞ്ചാട്ടത്തിലും സ്ഥിരതയുള്ള നേട്ടമുറപ്പാക്കാം | Mutual Fund in Kerala | What is Systematic investment Plan | How Make Benefit from Systematic Investment Plan | Manorama Online Sampadyam\nനിക്ഷേപിക്കാന് വൈകിയോ?ഏതു ചാഞ്ചാട്ടത്തിലും സ്ഥിരതയുള്ള നേട്ടമുറപ്പാക്കാം\nടി. കെ. കിഷോര്‍കൃഷ്ണ December 14, 2020 01:23 PM IST\nഓഹരിയിലും കടപ്പത്രത്തിലും നിക്ഷേപിച്ച് ഏതു വിപണി ചാഞ്ചാട്ടത്തെയും മറികടന്ന് ആകര്‍ഷകനേട്ടം ഉറപ്പാക്കാന് ബാലന്‍സ്ഡ് അഡ്വാന്റേജ് ഫണ്ടുകള് പരമ്പരാഗത നിക്ഷേപകരെ സഹായിക്കും.\nഈ വര്‍ഷം ആദ്യം മുതല് ഇന്ത്യന് ഓഹരി വിപണി ആഗോളവും ആഭ്യന്തരവുമായ കാരണങ്ങളാല് ചാഞ്ചാടിക്കൊണ്ടിരിക്കുകയാണ്. ആര്‍ക്കും വിപണിയുടെ ചലനങ്ങള് കൃത്യമായി പ്രവചിക്കാന് കഴിയില്ല. സമ്പത്തുണ്ടാക്കലാണ് ലക്ഷ്യമെങ്കില് നിക്ഷേപം തുടരുക തന്നെ വേണം.\nഓഹരിയില് കാര്യമായി നിക്ഷേപം നടത്താത്തവര് ഒരു തുടക്കം എന്ന നിലയില് ഡൈനാമിക് അസെറ്റ് അലോക്കേഷന് ഫണ്ടുകളില് ഒന്നിച്ചൊരു തുക നിക്ഷേപിക്കുന്നതാകും നല്ലത്. ഒപ്പം നിലവിലുള്ള ഇക്വിറ്റി ഫണ്ട് എസ്ഐപികള് തുടരണം. വിപണിയുടെ ഉയര്‍ച്ചയും താഴ്ചയും ഫലപ്രദമായി ഉപയോഗപ്പെടുത്തുവാൻ ഇതുവഴി കഴിയും. ഓഹരിയില് കാര്യമായ നിക്ഷേപമുള്ളവരാകട്ടെ ചാഞ്ചാട്ടങ്ങളെ വകവയ്ക്കാതെ അത് തുടരുക. വിപണി കുതിക്കുമ്പോള് നേട്ടം ഉണ്ടാകും.\nദീര്‍ഘകാലത്തേക്ക് നിക്ഷേപിക്കുന്നവരെ സംബന്ധിച്ചിടത്തോളം ഏതു സമയത്തും വിപണിയിലേക്ക് പ്രവേശിക്കാം. കഴിഞ്ഞ 10 വര്‍ഷത്തില് ഓഹരി നല്‍കിയ നേട്ടം മറ്റേതൊരു നിക്ഷേപത്തെക്കാളും വളരെ ഉയര്‍ന്നതാണ്.\nദീര്‍ഘകാല നിക്ഷേപത്തെ സംബന്ധിച്ച് ആസ്തി വകയിരുത്തല് (അസെറ്റ് അലോക്കേഷന്) ഏറെ പ്രധാനമാണ്. ഒരു പ്രത്യേക ആസ്തിയില് മികച്ച മുന്നേറ്റം ഉണ്ടായാല് നിങ്ങളുടെ പോർട്ഫോളിയോയിലെ ആ ഭാഗം നല്ല നേട്ടം കൈവരിക്കും. അപ്പോള് അസെറ്റ് അലോക്കേഷനിലും മാറ്റം വരും. ആ സന്ദര്‍ഭത്തില് ലാഭമെടുത്ത് പോര്‍ട്ഫോളിയോ സന്തുലിതമാക്കുക. എന്നാല്, നിക്ഷേപങ്ങളോടുള്ള വികാരപരമായ അടുപ്പം കാരണം പലര്‍ക്കും അവസരം ഉപയോഗപ്പെടുത്താന് കഴിയാറില്ല. ആദായനികുതി പോലുള്ള സാങ്കേതിക കാരണങ്ങളും ഇവിടെ തടസ്സമാകുന്നു.\nബാലന്‍സ്ഡ് അഡ്വാന്റേജ് ഫണ്ടുകള്\nഅസെറ്റ് അലോക്കേഷനെ മികച്ചതാക്കാന് മ്യൂച്വല് ഫണ്ട് നല്‍കുന്ന മാര്‍ഗമാണ് ഡൈനാമിക് അസെറ്റ് അലൊക്കേഷന് ഫണ്ടുകള്. ചാഞ്ചാടുന്ന വിപണിയില് ഒറ്റത്തവണ വലിയൊരു തുക നിക്ഷേപിക്കാന് ഇവ അനുയോജ്യമാണ്. നിക്ഷേപത്തുക കടപ്പത്രത്തിലും ഓഹരിയിലും വളരെ ക്രിയാത്മകമായി വിഭജിച്ചു നിക്ഷേപിക്കുമെന്നതാണ് ഇതിന്റെ മികവ്.\n∙ നിക്ഷേപകരുടെ ആര്‍ത്തിയെയും ഭയത്തെയും കൃത്യമായി അഭിമുഖീകരിക്കുന്നു.\n∙ ആദായനികുതി ലാഭത്തിന് സഹായിക്കുന്നു.\n∙ വൈവിധ്യവല്‍ക്കരണം കൊണ്ടുവരുന്നു.\n∙ നഷ്ടസാധ്യത കുറയ്ക്കുന്നു.\nഈ വിഭാഗത്തില് വേറിട്ടു നില്‍ക്കുന്ന ഒന്നാണ് ഐസിഐസിഐ പ്രുഡന്‍ഷ്യല് മാനേജ് ചെയ്യുന്ന ബാലന്‍സ്ഡ് അഡ്വാന്റേജ് ഫണ്ട്. ഈ വിഭാഗത്തിന് തുടക്കം കുറിച്ച ഫണ്ട് കൂടിയാണിത് .മ്യൂച്വല് ഫണ്ട് ഡിസ്ട്രിബ്യൂട്ടര് ആണ് ലേഖകൻ\nEnglish Summary : Details of Balnced Advantage Fund


Bigg Boss Malayalam: Mohanlal angry about Hima Shankar and Sabu clash - Malayalam Filmibeat\n44 min ago നമ്മുടെ കുട്ടികൾ നമ്മളെ കണ്ടാണ് പഠിക്കുന്നത്, വസ്ത്രധാരണത്തിൽ തന്റെ നിലപാട് വ്യക്തമാക്കി ബാല\n56 min ago ദിലീപ് അങ്ങനെ പറഞ്ഞിട്ടില്ല, നുണകള് പ്രചരിപ്പിക്കുന്ന മാധ്യമം നിരോധിക്കപ്പെടണം, പ്രതികരിച്ച് മന്യ\n| Published: Sunday, September 9, 2018, 16:59 [IST]\nബിഗ് ബോസ് ഏകദേശം അവസാനഘട്ടത്തിലേക്ക് എത്തുമ്പോള് മത്സരാര്‍ത്ഥികളെല്ലാം ബുദ്ധിപൂര്‍വ്വമുള്ള നീക്കങ്ങളിലാണ്. എന്നാല് ചിലരുടെ തന്ത്രങ്ങള് ഇടയ്ക്ക് വെച്ച് പാളുന്നതും അവര് പുറത്തേക്ക് പോവുന്നതും കാണാം. കഴിഞ്ഞ ദിവസം സാബുവും ഹിമയും തമ്മിലുള്ള പ്രശ്‌നങ്ങളായിരുന്നു ഏറ്റവുമധികം ശ്രദ്ധിക്കപ്പെട്ടത്. ഇരുവരുടെയും വഴക്ക് കൈയ്യാങ്കളി വരെ എത്തിയിരുന്നു. ഇതിനെതിരെ ശക്തമായി പ്രതിഷേധമാണ് അവതാരകനായ മോഹന്‍ലാല് രേഖപ്പെടുത്തിയിരിക്കുന്നത്.\nചെകുത്താന് കയറിയ വീട് എന്ന് മുന്‍പ് പറഞ്ഞത് വെറുതെയാണെങ്കിലും ഇപ്പോള് അത് സത്യമാകുന്നു എന്ന് പറഞ്ഞാണ് മോഹന്‍ലാല് തുടങ്ങിയത്. ഹിമ പുറത്ത് പോയി വന്നതിന് ശേഷം ഉണ്ടായ കാര്യങ്ങള് പറയരുതെന്ന നിബന്ധന ഹിമ തെറ്റിച്ചെന്നും അത് വ്യക്തിപരമായ ആഘാതം ഉണ്ടാക്കിയെന്നും മോഹന്‍ലാല് പറഞ്ഞിരുന്നു. അതേ സമയം തനിക്ക് അങ്ഹനെ എല്ലാം കണ്ടും സൂക്ഷിച്ചും പറയാന് പറ്റില്ലെന്നാണ് ഹിമ പറഞ്ഞത്. തനിക്ക് തെറ്റിയെന്ന് ഹിമ സമ്മതിക്കുകയും ചെയ്തു.\nമുന്‍പ് സാബുവുമായിട്ടുള്ള വഴിക്കിന് ശേഷം മഴ നനഞ്ഞതിനെ കുറിച്ചും ഹിമയോട് മോഹന്‍ലാല് ചോദിച്ചിരുന്നു. സാബുവിനെ കുറിച്ച് എന്താണ് പരാതിയെന്ന ചോദ്യത്തിന് തന്റെ വികാരത്തെ സാബു ബഹുമാനിച്ചില്ലെന്നും അതാണ് തന്റ പ്രശ്‌നത്തിന് കാരണമെന്നാണ് ഹിമ പറഞ്ഞത്. അതേ സമയം ഹിമയുടെ ഭാഷ മോശമാണെന്ന് മോഹന്‍ലാല് ചൂണ്ടി കാണിച്ചിരുന്നു. ശാരീരികമായി ഉപദ്രവിച്ചാല് ആരെയും ഒരു ദാക്ഷണ്യവുമില്ലാതെ പുറത്താക്കുമെന്നും ഈ സംഭവത്തെ കുറിച്ച് മോഹന്‍ലാല് പറഞ്ഞിരുന്നു.\nപുറത്ത് നിന്നും വന്ന ഹിമ അവിടെ നിന്നും നടന്ന കാര്യങ്ങള് ബിഗ് ബോസിനുള്ളില് എത്തിച്ചു എന്നതിനെതിരെയായിരുന്നു മോഹന്‍ലാല് പൊട്ടിത്തെറിച്ചത്. 76 ദിവസങ്ങള് പിന്നിടുമ്പോഴാണ് അവതാരകനില് നിന്നും അത്തരമൊരു നീക്കം ഉണ്ടായിരിക്കുന്നത്. പൊതുവേദിയില് സൗമ്യതയോടെ മാത്രം സംസാരിക്കുന്ന മോഹന്‍ലാല് എന്ത് കാര്യത്തിനും ക്ഷമ വിടാതെ സംസാരിക്കുന്ന വ്യക്തിയാണ്. എന്നാല് ബിഗ് ബോസിലെ കഴിഞ്ഞ എപ്പിസോഡില് ഇക്കാര്യങ്ങളെല്ലാം അദ്ദേഹം മറന്നിരുന്നു.\nRead more about: biggbossmalayalam hima sankar bigg boss asianet mohanlal tharikida sabu bigg boss malayalam ബിഗ് ബോസ് മലയാളം ബിഗ് ബോസ് മോഹന്‍ലാല് ഏഷ്യാനെറ്റ് തരികിട സാബു ഹിമ ശങ്കര്\nBigg Boss Malayalam: Mohanlal angry about Hima Shankar and Sabu clash\nStory first published: Sunday, September 9, 2018, 16:59 [IST]


വി.എസിന് ഒപ്പം നിന്നതിന്റെ ശത്രുത; പിണറായി വിജയനോട് പുച്ഛം മാത്രം: പി.സി ജോര്‍ജ്ജ് | Southlive\nവി.എസിന് ഒപ്പം നിന്നതിന്റെ ശത്രുത; പിണറായി വിജയനോട് പുച്ഛം മാത്രം: പി.സി ജോര്‍ജ്ജ്\nSunday, 29th May 2022, 9:49 am\nമുഖ്യമന്ത്രി പിണറായി വിജയനെതിരെ രൂക്ഷവിമര്‍ശനവുമായി മുന് എംഎല്‍എ പി സി ജോര്‍ജ്ജ്്. തനിക്കെതിരായ നടപടി മുഖ്യമന്ത്രിയുടെ രാഷ്ട്രീയക്കളിയാണെന്ന് അദ്ദേഹം ആരോപിച്ചു. പിണറായി വിജയന് സ്റ്റാലിനിസ്റ്റ് മനോഭാവമാണ്. അദ്ദേഹത്തിന്റെ കൗണ്ട്ഡൗണ് തുടങ്ങിയെന്നും പി സി ജോര്‍ജ്ജ് പറഞ്ഞു.\nതന്നെ കുടുക്കാന് തീരുമാനിച്ചത് മുതല് പിണറായിയുടെ കൗണ്ട്ഡൗണ് തുടങ്ങിയിരിക്കുകയാണ്. വി എസിന് ഒപ്പം നിന്നത് കൊണ്ടാണ് പിണറായി വിജയന് തന്നോട് ശത്രുത. സത്യങ്ങള് പറഞ്ഞതാണ് ഇപ്പോള് പിണറായിയെ പ്രകോപിപ്പിച്ചിരിക്കുന്നത്. പൊലീസിനെ ഉപയോഗിച്ച് നിശ്ശബ്ദനാക്കാന് ശ്രമിക്കുന്നു. ഇന്നലെ പൊലീസ് നല്‍കിയത് നാല് നോട്ടീസാണ്. പിണറായിയെ വെല്ലുവിളിക്കുകയാണ്. താന് മുങ്ങാന് തീരുമാനിച്ചാല് പിണറായിക്ക് പിടിക്കാന് ആകില്ലെന്നും പി സി ജോര്‍ജ്ജ് പറഞ്ഞു.\nമുഖ്യമന്ത്രിക്ക് തന്നെ ഒരു ചുക്കും ചെയ്യാന് കഴിയില്ല. തന്നെ വര്‍ഗീയവാദി എന്ന് വിളിക്കുന്ന പിണറായി വിജയനോട് പുച്ഛം മാത്രമാണുള്ളത്. പൊതുപ്രവര്‍ത്തകന്റെ ജനാധിപത്യ ധര്‍മം മാത്രമാണ് താന് നിര്‍വഹിച്ചതെന്നും പി സി ജോര്‍ജ്ജ് പറഞ്ഞു. പ്രസംഗത്തില് ചൂണ്ടിക്കാണിച്ചത് വര്‍ഗീയ പ്രീണനമാണ്. അഭിമന്യുവിനെ കൊന്നവരുടെ തോളില് കയ്യിട്ടാണ് പിണറായി തന്നെ വര്‍ഗീയ വാദിയെന്ന് വിളിക്കുന്നതെന്നും പി.സി.ജോര്‍ജ് ആരോപിച്ചു.\nആലപ്പുഴയില് പോപ്പുലര് ഫ്രണ്ട് പ്രകടനത്തിന് അനുമതി നല്‍കിയ പിണറായി ആണ് തന്നെ വിമര്‍ശിക്കുന്നത്. തൃക്കാക്കരയില് ജാതി മതം നോക്കി ഇടത് നേതാക്കള് വീട് കയറി പ്രചാരണം നടത്തുകയാണെന്നും അദ്ദേഹം കുറ്റപ്പെടുത്തി. തൃക്കാക്കര ഉപതിരഞ്ഞെടുപ്പില് എന്‍ഡിഎ സ്ഥാനാര്‍ത്ഥി എ എന് രാധാകൃഷ്ണന് വേണ്ടി പ്രചാരണം നടത്താന് തൃക്കാക്കരയിലെത്തിയ ശേഷം സംസാരിക്കുകയായിരുന്നു പി സി ജോര്‍ജ്ജ്.


Emalayalee.com - സിവിലൈസ് ഡ് സമൂഹത്തില് 'ഹൈദരാബാദ് മോഡല്' ശരിയോ? (വെള്ളാശേരി ജോസഫ്)\n'കൗണ്ടര് ടെററിസം യൂണിറ്റിനെ' കുറിച്ചുള്ള അമേരിക്കന് ടി.വി. സീരിയലായ '24' - ല് 'എന്‍കൗണ്ടര് സ്‌പെഷ്യലിസ്റ്റ്' ആയ ജാക്ക് ബവ്വറിനോട് നീതിയെ കുറിച്ചൊരാള് ചോദിക്കുന്നുണ്ട്. അപ്പോള് ജാക്ക് ബവ്വര് പറയുന്നത് 'You must ask the Law Givers. They are much more smarter people than me' എന്നാണ്. ജാക്ക് ബവ്വറിന് തീവ്രവാദികളോട് കരുണ കാട്ടുന്നതില് ഒരു യുക്തിയുമില്ലാ എന്ന് നന്നായി അറിയാം.\nപക്ഷെ ഒരു 'സിവിലൈസ്ഡ്' സമൂഹത്തില് നിയമത്തിന്റ്റെ പരിപാവനതയാണ് പുലരേണ്ടത്. അതാണ് 'എന്‍കൗണ്ടര് സ്‌പെഷ്യലിസ്റ്റ്' ആയിരുന്നിട്ട് കൂടി ജാക്ക് ബവ്വര് ഓര്‍മപ്പെടുത്തിയത്. നിര്‍ഭാഗ്യവശാല് ഹൈദരാബാദില് യുവതിയെ കൂട്ടബലാത്സംഗം നടത്തി തീയിട്ടു കൊന്ന കേസിലെ പ്രതികളെ തെളിവെടുപ്പിനിടെ രക്ഷപെടാന് ശ്രമിച്ചപ്പോള് എന്നുപറഞ്ഞു പോലീസ് വെടിവച്ചു കൊന്നത് ഒരു 'സിവിലൈസ്ഡ്' സമൂഹത്തില് പരിപാലിക്കേണ്ട നിയമത്തിന്റ്റെ പരിപാവനതയോടുള്ള കനത്ത വെല്ലുവിളിയാണ്; നീതിന്യായ പ്രക്രിയയോടുള്ള പൃഷ്ഠം കാട്ടലുമാണ്.\nഹൈദരാബാദില് കൂട്ടബലാത്സംഗം നടത്തി തീയിട്ടു കൊന്ന യുവതിക്ക് നീതി കിട്ടേണ്ടാ എന്ന് ഇവിടെ ആരും പറയുന്നില്ല. പക്ഷെ ആള്‍ക്കൂട്ടത്തെ തൃപ്തിപ്പെടുത്താന് വേണ്ടി ആയിരിക്കരുത് പോലീസും നിയമ സംവിധാനങ്ങളും. നീതിന്യായ പ്രക്രിയ അന്തസുറ്റ രീതിയിലാണ് പ്രവര്‍ത്തിക്കേണ്ടത്. സിനിമാകഥയിലെ സുരേഷ് ഗോപിമാരെ പോലെ ഉത്തരവാദിത്ത്വബോധമുള്ള പോലീസ് ഓഫീസര്‍മാര് പെരുമാറരുത്. 'എന്‍കൗണ്ടര്' എന്ന പേരില് പോലീസ് നടത്തുന്ന കൊലപാതകങ്ങള്‍ക്ക് കയ്യടിക്കാന് നിയമ സംവിധാനങ്ങള് പ്രവര്‍ത്തിക്കുന്ന രീതികളെ കുറിച്ച് അറിവുള്ളവര്‍ക്ക് സാധിക്കുകയില്ല.\nകുറ്റാന്വേഷണ പ്രക്രിയയില് ശരിയായ രീതിയില് അന്വേഷണം നടത്തി, തെളിവുകള് ശേഖരിച്ച്, കോടതിയെ ബോധ്യപ്പെടുത്തി, ശിക്ഷ വാങ്ങി നല്‍കുക എന്നതാണ് പോലീസിന്റ്റെ കടമ. ശിക്ഷ തീരുമാനിക്കേണ്ടതും വിധിക്കേണ്ടതും കോടതിയാണ്; അല്ലാതെ പോലീസ് അല്ല. കുറ്റവാളികള്‍ക്ക് ശിക്ഷ ലഭിച്ചിരിക്കണം. പക്ഷേ, അത് ആള്‍ക്കൂട്ട നീതി നടപ്പാക്കിക്കൊണ്ടാവരുത്. മുംബൈ തീവ്രവാദി ആക്രമണ കേസിലെ കസബിന്റ്റെ കാര്യത്തില് പോലും പോലീസ് അനുവര്‍ത്തിച്ചത് ഈ നയമാണ്. തൂക്കിക്കൊല്ലുന്നതിന് മുമ്പ് കസബിനെ കുറ്റകൃത്യത്തിന്റ്റെ തീവ്രത ബോധ്യപ്പെടുത്താന് പോലീസ് ശ്രമിക്കുകയും ചെയ്തു.\nഇപ്പോള് 'ഉന്നാവോയില്' ബലാത്സങ്ങത്തിന് ഇരയായ പെണ്‍കുട്ടിയെ തീ വെച്ചതിന് ശേഷം യോഗി ആദിത്യനാഥിനോട് ഹൈദരാബാദ് പോലീസിനെ കണ്ടു പഠിക്കാനാണ് മായാവതിയുടെ ഉപദേശം. മിക്കവാറും വരും ദിവസങ്ങളില് കയ്യടി നേടാന് രാഷ്ട്രീയ നേതാക്കന്മാര് 'ഹൈദരാബാദ് മോഡല്' ഉദ്ധരിക്കാന് സകല സാധ്യതകളുമുണ്ട്. നിരുത്തരവാദിത്ത്വം ആണല്ലോ അല്ലെങ്കിലും നമ്മുടെ രാഷ്ട്രീയ നേതാക്കന്മാരുടെ ഒക്കെ സ്ഥിരം ശൈലി. ഇങ്ങനെയൊക്കെ ആണെങ്കില് ബലാത്സങ്ങ വീരന് ആശാറാം ബാപ്പു, കുല്‍ദീപ് സെന്‍ഗല് എം.എല്.എ., ചിന്മയാനന്ദപുരി എം.പി. - ഇങ്ങനെ പലരേയും ആള്‍ക്കൂട്ടത്തിന്റ്റെ തൃപ്ത്തിക്ക് വിടേണ്ടി വരും.\nവിചാരണയില്ലാത്ത ശിക്ഷ കാടത്തമാണ്. വെടിവെച്ച് കൊന്ന വാര്‍ത്ത 'കണ്ണിന് പകരം കണ്ണ് ; എല്ലിന് പകരം എല്ല്' - എന്നുള്ള കാട്ടുനീതിയെ അനുസ്മരിപ്പിക്കുന്നു. ആധുനിക മനുഷ്യന്റ്റെ നീതിബോധം അല്ല ഇവിടെ വെളിവാകുന്നത്. അതിനേക്കാളൊക്കെ ഉപരി പൊലീസിന് നിയമത്തിന് അതീതമായി പ്രവര്‍ത്തിക്കുവാനുള്ള ലൈസന്‍സ് കൊടുക്കുകയാണ് ഈ പ്രവര്‍ത്തിയിലൂടെ. ആരെ വേണമെങ്കിലും ആരോപണ വിധേയമായി കൊല്ലാനും ശിക്ഷിക്കാതിരിക്കാനുമായാണ് നിയമ വിദഗ്ധര് ശരിയായ ചര്‍ച്ചയും വിചിന്തനവും നടത്തി ആധുനിക 'ജൂറിസ്ഡിക്ഷണല് പ്രോസസ്' ഉണ്ടാക്കിയിരിക്കുന്നത്. നമ്മുടെ നീതിന്യായ വ്യവസ്ഥിതിയുടെ ഭാഗമായ ആ 'ജൂറിസ്ഡിക്ഷണല് പ്രോസസിന്' തീര്‍ച്ചയായും ഒരു കളങ്കമാണ് ഹൈദരാബാദിലെ പോലീസ് കൊലപാതകങ്ങള്.\nപൊതുവിൽ നീചന്മാരല്ലേ പോലീസിൽ? അവരെ കയറൂരി വിട്ടാൽ ആർക്കെങ്കിലും സമാധാനമായി ജീവിക്കാനാവുമോ?\n'സിവിലൈസ്ഡ്' സമൂഹത്തില് പരിപാലിക്കേണ്ട നിയമത്തിന്റ്റെ പരിപാവനതയോടുള്ള കനത്ത വെല്ലുവിളിയാണ്; നീതിന്യായ പ്രക്രിയയോടുള്ള പൃഷ്ഠം കാട്ടലുമാണ്."\nഒരു സ്ത്രീയെ നിഷ്ടൂരമായി ബലാല്സംഗം ചെയ്ത് കൊന്നിട്ട് കത്തിച്ചു കൊല്ലുക , എട്ട് വയസ്സുകാരിയെ, അഞ്ചു വയസ്സുകാരിയെ റേപ്പ് ചെയ്തു ക്രൂരമായി കൊല്ലുക, ഇതൊക്കെയാണോ സിവിലൈസിഡ് സാമൂഹത്തിന്റ ലക്ഷണം? നിങ്ങൾ ഏത് ലോകത്തിലാണ് ജീവിക്കുന്നത് ? ഇതുപോലെ കുറെ എണ്ണത്തെ വെടിവച്ചു കൊല്ലുകയാണെങ്കിൽ സമൂഹം സിവിലൈസ്ഡ് ആകും . സ്വന്തം ജീവിതത്തിൽ സംഭവിക്കുന്നതുവരെ ഇതുപോലെ വലിയ വാചകത്തിൽ എഴുതി വിട്ടു കൊണ്ടിരിക്കും .\nSHOOT THE RAPIST\nA civilized society is one where any human regardless of gender can walk freely without fear & danger anywhere at any time. Unfortunately, there is none. Men created thousands & thousands of gods but none have done anything to protect or prevent evil being done to another. Power & money rule the society and world. Thousands of kids were raped & gang-raped and thrown on rail tracks or burned like trash. None of the gods prevented it from happening.\nThe gods being inactive, unconcerned & helpless; it is our duty to protect our kids & women from evil men. only by severe punishments, we can control the evil. Yes; shoot & kill all rapists. Rape isamurder. If the police is helpless, don’t wait.\nവെള്ളാശേരി ജോസഫെ, താങ്കളെയും കുടുംബത്തത്തെയും\nദൈവം രക്ഷിക്കുന്നുണ്ടല്ലോ. തുടർന്നും\nരക്ഷിക്കട്ടെ. പക്ഷെ ദൈവം ചിലപ്പോൾ\nമരിച്ചുപോകുന്നവരുണ്ട് പുറത്ത്. അവർക്ക്\nഈ പോലീസ് ഏമാന്മാർ ദൈവമാണ്.അവർക്ക്\nകിട്ടുന്ന സുരക്ഷയിലേക്ക് കാറി തുപ്പരുത്.\nകെട്ടിത്തൂക്കി വെടി വെക്കണം\nബലാല്‍സംഗം ചെയിതവരെ ആണ് വെടിവച്ചത്, സിവിലയിസ്ട് സോസയിറ്റി എന്നാല് ബലാല്‍സംഗം ചെയിതവനെ തീറ്റി പൊട്ടുന്നത് ആണോ?\nഅവര് കാണിച്ചത് കിരാതം. ബലാത്സഗം ചെയ്യുന്നവരെ കെട്ടിത്തൂക്കി വെടിവേക്കണം.


മഴ: മലയോരത്ത് പലയിടത്തും അപകട ഭീഷണി – Utharadesam\nബേഡകം: ശക്തമായി തുടരുന്ന മഴയില് മലയോരത്തിന്റെ വിവിധ ഭാഗങ്ങളില് നാശനഷ്ടങ്ങള് തുടരുന്നു. പലയിടത്തും വെള്ളം കയറി കാര്‍ഷിക വിളകള്‍ക്ക് കനത്ത നാശമാണ് ഉണ്ടായത്. കുറെ ദിവസമായി പെയ്യുന്ന മഴയില് മണ്ണിടിഞ്ഞ് നാശനഷ്ടമുണ്ടായി. ചിലയിടങ്ങളില് ഗതാഗത തടസ്സമുണ്ടായി. വൈദ്യുതി കമ്പികള് പൊട്ടിവീണ് വൈദ്യുത തടസ്സം ഉണ്ടാകുന്നു. മലയോരത്തിന്റെ വിവിധ ഭാഗങ്ങളില് മണ്ണിടിച്ചില് വ്യാപകമായി. പല വീടുകളും ഇത് മൂലം അപകട ഭീഷണിയിലാണ്. കഴിഞ്ഞ ദിവസമുണ്ടായ ശക്തമായ മഴയില് കരിവേടകം ചേമ്പ്രക്കല്ല് എച്ച്.വെളുത്തന്റ വീട് പൂര്‍ണമായും തകര്‍ന്നു. മണ്‍കട്ടയില് ചുമര്‍നിര്‍മ്മിച്ച ഓടിട്ട വീടാണ് തകര്‍ന്നത്. ആര്‍ക്കും പരിക്കേല്‍ക്കാതെ രക്ഷപെട്ടു. പൊയിനാച്ചി- ബന്തടുക്ക റോഡില് പുളുഞ്ചിപുന്നക്കാലില് വലിയ കല്ല് വീണു. കൂടുതല് കല്ല് ഇളകി ഇവിടെ അപകട ഭീഷണിയുണ്ട്. കനത്ത മഴയില് ശങ്കരമ്പാടി പുതിയ പറമ്പ് റോഡ് തകര്‍ന്നു. കുണ്ടംകുഴി പെട്രോള് പമ്പിന് സമീപം റോഡില് വലിയ വിള്ളല് അനുഭവപ്പെട്ട് ഇതുവഴിയുള്ള ഗതാഗതം തടസപ്പെട്ടിരുന്നു. വൈകുന്നേരത്തോടെയാണ് ഗതാഗതം പുനസ്ഥാപിച്ചത്. കഴിഞ്ഞ ദിവസം വാവടുക്കം കൊട്ടോടി റോഡില് മണ്ണിടിഞ്ഞ് ഗതാഗത തടസ്സമുണ്ടായിരുന്നു. നാട്ടുകാര് ഇടപെട്ടാണ് മണ്ണ് നീക്കി ഗതാഗതം പുനസ്ഥാപിച്ചത്.\nനിര്‍മ്മാണം പൂര്‍ത്തിയായ ആയംകടവ് പാലത്തിന്റെ അപ്രോച്ച് റോഡിലേക്ക് കനത്ത മഴയില് കല്ലും മണ്ണും വീണ് താറുമാറായി. ഇരുവശങ്ങളില് നിന്നും കുത്തിയൊലിച്ചു വരുന്ന വെള്ളം റോഡ് തകരാന് കാരണമാകുമോ എന്നാ ആശങ്കയിലാണ് നാട്ടുകാര്.


ഗുരുക്കള് ശിഷ്യന്മാരെ നേതാക്കളാക്കിയ വിധം | islamonlive\nHome/shariah/Fiqh/ഗുരുക്കള് ശിഷ്യന്മാരെ നേതാക്കളാക്കിയ വിധം\nത്വാഹ സുലൈമാന് ആമിര് 31/05/2019\nമാതാപിതാക്കളെയും അധ്യാപകരെയും ഏറ്റവും ആദരവോടെയാണ് എല്ലാവരും നോക്കി കാണുന്നത്. ഒരുവനും ഇവരേക്കാള് സ്രേഷ്ടത മറ്റാര്‍ക്കും വകവെച്ച് കൊടുക്കാറില്ല. എപ്രകാരമാണോ മാതാപിതാക്കള്‍ക്ക് മക്കള് അപ്രകാരം തന്നെയാണ് അധ്യാപകര്‍ക്ക് വിദ്യാര്‍ഥികളും. ഗുരുനാഥന്മാര് ശരീരവും ആത്മാവും ശിഷ്യഗണങ്ങള്‍ക്ക് അര്‍പ്പിച്ചും കഴിവിന്റെ പരമാവധി സമയം ഉപയോഗപ്പെടുത്തിയും വിദ്യ അഭ്യസിപ്പിക്കുന്നത് തന്റെ പരിശ്രമത്തിന്റെ ഫലം കാണാന് കൊതിച്ച് കൊണ്ട് മാത്രമാണ്. ഇതാണ് അധ്യാപക മനസ്സുകള്‍ക്ക് സന്തോഷവും ആഹ്ലാദവും പകരുന്നത്. ഈ ലേഖനത്തിലൂടെ ഞാന് മുന്നോട്ട് വെക്കുന്നത്, ഉയര്‍ന്ന പണ്ഡിത കേസരികള് അവര്‍ക്കിടയിലെ ഗുരുശിഷ്യ ബന്ധത്തെ കുറിച്ചാണ്. സ്‌നേഹത്തിന്റെയും വിശ്വാസത്തിന്റെയും മഹത്വം കല്‍പ്പിക്കുന്നതിന്റെയും അടിസ്ഥാനത്തിലാണ് ബന്ധം രൂപപ്പെടുത്തിയത് എന്ന്\nഅവരുടെ നിലപാടുകള് നമുക്ക് വ്യക്തമാക്കി തരുന്നതാണ്. ഈ കാലത്ത് ഇത്തരം ശൈലി രൂപപ്പെടുത്തേണ്ടത് അത്യാവിശ്യമാണ്.\nതീര്‍ച്ചയായും അധ്യാപകര് വിദ്യാര്‍ഥികളില് ശോഭന ഭാവി മുന്നില് കാണുകയും അത് സല്‍കര്‍മമാണെന്ന് മനസ്സിലാക്കുകയും ചെയ്യുന്നു. ഗുരുനാഥന്മാര് ലക്ഷ്യം വെക്കുന്നത്, നന്മകള് ലോകത്തിന് സമ്മാനിക്കുന്ന വ്യക്തികളെയും ഉയര്‍ന്ന സ്ഥാനങ്ങള് കരഗതമാക്കുന്നവരെയുമാണ്. ശിഷ്യന്മാര്‍ക്ക് വേണ്ടിയാണ് അധ്യാപക ഹൃദയങ്ങള് തുടിക്കുന്നത്. കാര്യഗൗരവത്തില് ചോദ്യം ഉന്നയിക്കകയും ചര്‍ച്ചകളിലും പഠനങ്ങളിലും സംഭാഷണങ്ങളിലും സജീവമാവുകയും ചെയ്യുന്ന വിദ്യാര്‍ഥികള് അധ്യാപക മനസ്സുകളെ സന്തോഷിപ്പിക്കുന്നു. പക്വമതികളായ അധ്യാപകര് ചിന്താപരമായ ശേഷിയാണ് പരിപോഷിപ്പിക്കുക. ഒരു ദിവസം പക്വമായ ഖണ്ഡിതമായ തെളിവുകള് കൊണ്ട് തന്നെ എതിര്‍ക്കുന്ന ശിഷ്യന്മാരെ സ്വപ്നം കാണുന്നവരാണവര്. ആവര്‍ത്തിച്ച് കൊണ്ടിരിക്കുന്ന അഭിപ്രായങ്ങള് തള്ളുകയും സ്വതന്ത്ര്യ ചിന്തക്ക് അവസരം നല്‍കുകയും ചെയ്യുന്നു. ഇവ അനുകരണത്തെ പൊളിച്ചെഴുതുകയും ചിന്താപരവും കര്‍മശാസ്ത്രവുമായ വളര്‍ച്ചയിലേക്ക് നയിക്കുകയും ചെയ്യുന്നു.\nവേറിട്ട ശിഷ്യഗണങ്ങളെ സമ്മാനിച്ച നേതൃത്വങ്ങള്:\nകര്‍മശാസ്ത്ര പണ്ഡിതന്മാരുടെ ജീവ ചരിത്രങ്ങളിലൂടെയുള്ള സഞ്ചാരം, ഗുരുശിഷ്യ ബന്ധത്തെ ശരിയായ വിധത്തില് മനസ്സിലാക്കി തരുന്നതാണ്. ഏത് വിധേനയായിരിന്നു പണ്ഡിതന്മാര് ശിഷ്യന്മാരെ രൂപപ്പെടുത്തിയത് എന്നുള്ളത്.\nഇമാം അബൂഹനീഫയോടൊപ്പം ഇമാം ശഅബി :\nഅങ്ങാടിയില് നിന്ന് അറിവിന്റെ അരങ്ങിലേക്കുള്ള ഇമാം അബൂഹനീഫയുടെ ജീവിതം നമ്മെ അത്ഭുതപ്പെടുത്തുന്നതാണ്. ഇമാം ശഅബി അങ്ങാടിയില് വെച്ച് കച്ചവടവുമായി ബന്ധപ്പെട്ട് ഇമാം അബൂഹനീഫയെ പലപ്പോഴും കാണാറുണ്ടായിരിന്നു. ഒരിക്കല് ഇമാം ശഅബി ഇമാം അബൂഹനീഫയോട് പറഞ്ഞു : താങ്കള് അറിവ് നേടിയെടുക്കുന്ന കാര്യത്തില് ശ്രദ്ധ കേന്ദ്രീകരിക്കണം, പണ്ഡിത സദസ്സുകളില് പങ്ക്‌കൊള്ളണം, ഞാന് നിന്നില് ഊര്‍ജസ്വലത കാണുന്നു.\nഇമാം അബൂഹനീഫ പറയുന്നു: അദ്ദേഹത്തിന്റെ സംസാരം എന്നില് സ്വാധീനം ഉളവാക്കി. തുടര്‍ന്ന് അങ്ങാടി ഉപേക്ഷിച്ച് അറിവിന്റെ വഴി തേടി മുന്നേറി. ഇപ്രകാരമാണ് ഇമാം ശഅബി ഇമാം അബൂഹനീഫയെന്ന പണ്ഡിതനെ ലോകത്തിന് സമ്മാനിക്കുന്നത്. മണ്ണിനടിയില് എത്രയെത്ര സ്വര്‍ണമാണ് മറഞ്ഞ് കിടക്കുന്നത്, മണ്ണിനടിയില് എത്രയെത്ര നിധികളാണ് ഗോപ്യമായിരിക്കുന്നത് അതിനെ പുറത്തെടുക്കുന്ന ആളുളെയും കാത്ത് കൊണ്ട്.\nഇമാം അബൂഹനീഫ ശിഷ്യന്മാരോടൊപ്പം :\nഇമാം മുഹമ്മദ് അബൂ സഹറ പറയുന്നു: ഇമാം അബൂഹനീഫ ശിഷ്യന്മാര്‍ക്ക് വലിയ സ്ഥാനം കല്‍പ്പിച്ചിരിന്നു. ഏതുവരെ എന്ന് ചോദിച്ചാല് ഇമാം അബൂഹനീഫ പറയാറുണ്ടായിരിന്നു: നിങ്ങളാണ് എന്റെ സ്‌നേഹത്തിന്റെയും സന്തോഷത്തിന്റെയും കാരണം. ഉപ്പയും മക്കളും തമ്മിലെ ബന്ധമായിരിന്നു അവര്‍ക്കിടയില് ഉണ്ടായിരുന്നത്. സ്വതന്ത്ര ചര്‍ച്ചയിലൂടെയാണ് വിഷയങ്ങള് പഠിപ്പിച്ചിരുന്നത്. വിഷയം ശിഷ്യന്മാര്‍ക്ക് മുന്നില് അവതരിപ്പിക്കുകയാണ് പതിവ്. ചിലപ്പോള് അദ്ദേഹത്തിന്റെ അഭിപ്രായത്തെ ശിഷ്യന്മാര് ഖണ്ഡിക്കാറുമുണ്ട്. ചര്‍ച്ചയുടെ അവസാനമാണ് ഇമാം അബൂഹനീഫ തന്റെ അഭിപ്രായം ശിഷ്യന്മാര്‍ക്ക് പറഞ്ഞ് കൊടുക്കാറുള്ളത്.\nഇമാം അബൂഹനീഫയുടെ പ്രധാന ശിഷ്യന്മാര് :\nഇമാം അബൂഹനീഫയുടെ ശിഷ്യന്മാരില് പ്രധാനികള് രണ്ടുപേരാണ്. ചീഫ് ജസ്റ്റിസായിരുന്ന ഇമാം അബൂ യൂസുഫും മുഹമ്മദ് ബ്‌ന് ഹസ്സന് അശൈബാനിയുമാണത്. ഇവര് രണ്ടു പേരും ഇമാം അബൂ ഹനീഫയോട് അധിക വിഷയങ്ങളിലും അഭിപ്രായ വ്യത്യാസം കാണിച്ചിരിന്നു. ഇവ പ്രമാണങ്ങളുടെ അടിസ്ഥാനത്തിലായിരുന്നില്ല, മറിച്ച് കാലദേശങ്ങള്‍ക്കനുസരിച്ചായിരുന്നു.\nഇമാം മാലിക്കും ഇമാം ശാഫിഈയും :\nഇമാം ശാഫിഈ ഒമ്പത് വര്‍ഷക്കാലം ഇമാം മാലിക്കിന്റെ ശിഷ്യത്വം സ്വീകരിച്ചിരിന്നു. ഇമാം ശാഫിഈ പറയുന്നു: ഞാന് മദീനയിലേക്ക് പോവുകയും അവിടെ വെച്ച് മാലിക്കിനെ കണ്ടുമുട്ടുകയും ചെയ്തു. അദ്ദേഹം എന്റെ സംസാരം കേള്‍ക്കുകയുണ്ടായി. തുടര്‍ന്ന് അദ്ദേഹം പേര് എന്താണ് എന്ന് ചോദിച്ചു. ഞാന് പറഞ്ഞു: മുഹമ്മദ്. അദ്ദേഹം പറഞ്ഞു: അല്ലയോ മുഹമ്മദ് അള്ളാഹുവിനെ സൂക്ഷിക്കുക, തെറ്റുകള് വെടിയുക, അതായിരിക്കും നിനക്ക് നന്നായിട്ടുള്ളത്. ഇത് ഗുരുനാഥന് ഗുണകാംഷയോടെ ശിഷ്യന് ഓതികൊടുക്കുന്ന മൂല്യങ്ങളാണ്. ഒരുപാട് വിഷയങ്ങളില് ഇമാം ശാഫിഈക്ക് വിയോജിപ്പുണ്ടായിരിന്നു. ഇങ്ങനെ വിയോജിപ്പ് പ്രകടിപ്പിച്ച് എഴുതിയ പുസ്തകമാണ് ‘ മാലിക്കിന് ഒരു വിയോജന കുറിപ്പ് ‘ എന്നത്. ഇമാം മാലിക്കിന്റെ മഹത്വപൂര്‍ണമായ സംഭാവനക്ക് തെളിവാണ് ഇമാം ശാഫിഈ എന്ന മികവുറ്റ പണ്ഡിതന്.\nഇമാം ശാഫിഈയും ഇമാം അഹമ്മദ് ബ്‌ന് ഹമ്പലും :\nഈ രണ്ട് ഇമാമുമാര്‍ക്കിടയിലുള്ള ബന്ധം നമ്മെ ആശ്ചര്യപ്പെടുത്തുന്നതാണ്. ഇമാം ശാഫിഈയുടെ നാടായ ബാഗ്ദാദില് അധ്യാപകനാവുന്നതിനെ ഇമാം അഹമ്മദ് തള്ളിക്കളയുകയാണ് ചെയ്തത്. നൂറ്റാണ്ടുകള്‍ക്ക് മാതൃകയാവുന്ന ആദര പ്രകടനമാണ് ഇമാം അഹമ്മദ് ഇമാം ശാഫിഈയോട് കാണിച്ചത്. ഇമാം അഹമ്മദിനെ തൊട്ട് ഉദ്ധരിക്കപ്പെട്ടിരിക്കുന്നു: എല്ലാ നമസ്‌ക്കാരങ്ങളിലും സുജൂദില് അദ്ദേഹം പ്രാര്‍ഥിക്കാറുണ്ടായിരിന്നു. ‘നാഥാ എനിക്കും എന്റെ രക്ഷിതാക്കള്‍ക്കും നീ പൊറുത്ത് തരേണമേ.. മുഹമ്മദ് ഇദ്‌രീസ് ശാഫിഈക്കും നീ പൊറുത്ത് കൊടുക്കേണമേ… ‘\nഇമാം ശാഫിഈ ഇമാം അഹമ്മദനെ ധാരാളമായി സന്ദര്‍ശിക്കാറുണ്ടായിരിന്നു. ഇത് പണ്ഡിതന്മാരുടെ ഉയര്‍ന്ന മാനസികാവസ്ഥയാണ്.\nഇമാം മുഹമ്മദ് ഗസ്സാലിയും ശൈഖ് ഖറദാവിയും :\nവ്യത്യസ്ത വിഷയങ്ങളെ കുറിച്ച് ഇമാം മുഹമ്മദ് ഗസ്സാലിയോട് ചോദിക്കപ്പെട്ടാല് അദ്ദേഹം പറയുമായിരിന്നു: അതില് ശൈഖ് ഖറദാവിയുടെ അഭിപ്രായം ചോദിക്കുക, ഒരു കാലത്ത് അവനന്റെ ശിഷ്യനായിരിന്നു. എന്നാല് ഇന്ന് അവന് എന്റെ ഉസ്താദാണ്. ശൈഖ് ഖറദാവി അദ്ദേഹത്തിന്റെ ഉസ്താദായ ഇമാം മുഹമ്മദ് ഗസ്സാലിയുടെ ജീവിതത്തെ കുറിച്ച് പുസ്തകമെഴുതിയപ്പോള് പറഞ്ഞത് ഇപ്രകാരമായിരിന്നു: ‘ഇമാം ഗസ്സാലി ഞാന് മനസ്സിലാക്കിയ അരനൂറ്റാണ്ട് കാലത്തെ യാത്ര’ . അധ്യാപകര്‍ക്ക് നല്‍കേണ്ട ആദരവ് അദ്ദേഹം ഇതിലൂടെ നമ്മെ പഠിപ്പിക്കുകയാണ്.\nതീര്‍ച്ചയായും എന്നെ അതിയായ് അത്ഭുതപ്പെടുത്തിയത് ശൈഖ് ഖറദാവിയുടെ വിനയമാണ്. ശിഷ്യന്മാരുടെ പുസ്തകങ്ങള്‍ക്ക് ആമുഖമെഴുതുപ്പോള്, അദ്ദേഹം പ്രകടിപ്പിക്കുന്ന വിനയവും ആദരവും സ്‌നേഹവും വല്ലാതെ ആശ്ചര്യപ്പെടുത്തി. ഇവയില് കൂടുതലും ഉസൂലി പണ്ഡിതനായ സലാഹുദ്ധീന് സുല്‍ത്താനുമായ ബന്ധപ്പെട്ടതാണ്. സാധാരണഗതിയില് ഗിഷ്യന്മാര് ഗുരുനാഥന്മാരോടും കുട്ടികള് മാതാപിതാക്കളോടും കാണിക്കുന്ന ആദരവണക്ക ശൈലിയില് നിന്ന് മാറി ഗുരുനാഥന് ശിഷ്യന്മാരോട് കാണിക്കുന്ന വിനയത്തെ ശൈഖ് ഖറദാവിയിലൂടെ നമുക്ക് കണ്ടെത്താനാവും. ഇതൊരു അപൂര്‍വതയാണ്.\nമൊഴിമാറ്റം- അര്‍ഷദ്. ടി


kn balagopal and p rajeev in cpm secretariat | ശ്രീമതിയെ രക്ഷിച്ചത് ഇപി ജയരാജൻ; ആനത്തലവട്ടത്തിന് വേണ്ടി രംഗത്തിറങ്ങിയത് സിഐടിയു; തോമസ് ഐസക്കിന് രക്ഷകനായത് ബാലനെ ഒഴിവാക്കാനാകില്ല എന്ന സാഹചര്യം; ബാലഗോപാലിന് ഇടം കിട്ടിയത് സുകുമാരൻ നായരുടെ ശുപാർശയിൽ; പി രാജീവ് കയറികൂടിയത് പിണറായിയുടെ ഗുഡ് ലിസ്റ്റിൽ; സെക്രട്ടറിയേറ്റിലേക്ക് പ്രമോഷൻ നൽകി പി ജയരാജനെ കണ്ണൂരിൽ നിന്ന് ഒതുക്കാനുള്ള നീക്കവും പൊളിഞ്ഞു - MarunadanMalayali.com\nശബരിമല കേസ്: പുനഃ പരിശോധനാ ഹർജികൾ പരിഗണിക്കുന്നത് നീളും; ഭരണഘടനാ ബഞ്ചിലെ അംഗമായ ജസ്റ്റിസ് ഇന്ദുമൽഹോത്ര ജനു. 27 വരെ മെഡിക്കൽ അവധി നീട്ടി; കണങ്കൈയിലെ ശസ്ത്രക്രിയയെ തുടർന്ന് ജസ്റ്റിസ് ഇന്ദുമൽഹോത്ര അവധി എടുത്തിരുന്നത് ജനു.18 വരെ; യുവതി പ്രവേശന വിധിക്കെതിരെ സമർപ്പിച്ചിരിക്കുന്നത് അമ്പതിലധികം പുനഃ പരിശോധനാ ഹർജികൾ; കേസുകൾ പരിഗണിക്കാനിരുന്നത് 22 ന്\nശ്രീമതിയെ രക്ഷിച്ചത് ഇപി ജയരാജൻ; ആനത്തലവട്ടത്തിന് വേണ്ടി രംഗത്തിറങ്ങിയത് സിഐടിയു; തോമസ് ഐസക്കിന് രക്ഷകനായത് ബാലനെ ഒഴിവാക്കാനാകില്ല എന്ന സാഹചര്യം; ബാലഗോപാലിന് ഇടം കിട്ടിയത് സുകുമാരൻ നായരുടെ ശുപാർശയിൽ; പി രാജീവ് കയറികൂടിയത് പിണറായിയുടെ ഗുഡ് ലിസ്റ്റിൽ; സെക്രട്ടറിയേറ്റിലേക്ക് പ്രമോഷൻ നൽകി പി ജയരാജനെ കണ്ണൂരിൽ നിന്ന് ഒതുക്കാനുള്ള നീക്കവും പൊളിഞ്ഞു\nMay 02, 2018 | 01:33 PM IST | Permalink\nതിരുവനന്തപുരം: അപ്രതീക്ഷിതമായ രണ്ട് മുഖങ്ങളാണ് സിപിഎം സംസ്ഥാന സെക്രട്ടറിയേറ്റിലെത്തുന്നത്. യുവനേതാക്കളായ പി രാജീവും കെ എൻ ബാലഗോപാലും. എറണാകുളത്തേയും കൊല്ലത്തേയും ജില്ലാ സെക്രട്ടറിമാരെ സെക്രട്ടറിയേറ്റിലെടുക്കുന്നത് തന്ത്രപരമായ നീക്കമാണ്. സിപിഎം ഔദ്യോഗിക നേതൃത്വം നിരവധി കൂട്ടികിഴക്കലുകൾ നടത്തിയാണ് ഇത്തരമൊരു തീരുമാനത്തിലേക്ക് എത്തുന്നത്. ഇതിലൂടെ സെക്രട്ടറിയേറ്റ് അംഗങ്ങളായ മന്ത്രിമാർക്ക് ആർക്കും പാർട്ടി പദവി നഷ്ടമാകുന്നില്ല. നിലവിലെ അംഗങ്ങളെ ഒപ്പം നിർത്തി രണ്ട് അതിവിശ്വസ്തരെ സെക്രട്ടറിയേറ്റിൽ എടുക്കുകയാണ് പിണറായി വിജയൻ. ഇതിലൂടെ സെക്രട്ടറിയേറ്റിലെ മൃഗീയ ഭൂരിപക്ഷം തനിക്ക് അനുകൂലമാക്കി മാറ്റാൻ മുഖ്യമന്ത്രിക്ക് കഴിയുകയും ചെയ്യുന്നു. പാർട്ടി സെക്രട്ടറി കോടിയേരി ബാലകൃഷ്ണനാണെങ്കിലും പാർട്ടി സെന്ററിൽ കരുത്ത് പിണറായിൽ നിലനിർത്തുന്നതാണ് സെക്രട്ടറിയേറ്റ് രൂപീകരണം.\nതോമസ് ഐസകിന് തുണയായത് എകെ ബാലനെ മാറ്റേണ്ടി വരുമെന്ന ചർച്ചകളാണ്. ഇതിനൊപ്പം സിപിഎം ദേശീയ ജനറൽ സെക്രട്ടറി സ്ഥാനത്ത് സീതാറം യെച്ചൂരിയെത്തിതും തുണച്ചു. അല്ലെങ്കിൽ ഐസക് സെക്രട്ടറിയേറ്റിന് പുറത്താകുമായിരുന്നു. പികെ ശ്രീമതിക്കായി ഇപി ജയരാജനും ആനത്തലവട്ടം ആനന്ദിന് വേണ്ടി സിഐടിയുവും അതിശക്തമായി രംഗത്തുവന്നു. തോമസ് ഐസക് സെക്രട്ടറിയേറ്റിൽ തുടരണമെന്ന യെച്ചൂരിയുടെ കൂടി ആവശ്യം പിണറായി വിജയനും കോടിയേരി ബാലകൃഷ്ണനും അംഗീകരിച്ചു. ഇതിനൊപ്പം സെക്രട്ടറിയേറ്റിൽ യെച്ചൂരി പക്ഷത്തിന് കരുത്ത് കൂടാതിരിക്കാൻ പി ജയരാജനെ ഉൾപ്പെടുത്തേണ്ടെന്ന് തീരുമാനിക്കുകയും ചെയ്തു. രണ്ട് വിശ്വസ്തരെ സെക്രട്ടറിയേറ്റിലേക്ക് അപ്രതീക്ഷിതമായി എത്തിച്ച് പാർ്ട്ടിയെ വരുതിൽ നിർത്തുകയാണ് പിണറായി.\nവാഹനമായാലും മൊബൈലായാലും നമ്പർ വിട്ടൊരു കളിയില്ല; ലക്ഷങ്ങൾ മുടക്കിയാലും ആഗ്രഹിച്ച നമ്പർ തന്റേതാക്കും; 19 ലക്ഷം രൂപ മുടക്കി കെഎൽ 01 സിബി 1 സ്വന്തമാക്കിയ ബാലഗോപാലെന്ന വ്യവസായിയെ പരിചയപ്പെടാം\nചാക്കുമായുള്ള ഉല്ലാസ യാത്രയ്ക്ക് മറുപടി നൽകണം; പാലക്കാട് ഡിസിസി സെക്രട്ടറിക്ക് എതിരെ സുധീരൻ നടപടി എടുക്കും; ബാലഗോപാലിനോട് വിശദീകരണം തേടി കെപിസിസി\nഎറണാകുളം ജില്ലാ സെക്രട്ടറി പി രാജീവും കൊല്ലത്തെ സെക്രട്ടറി കെ എൻ ബാലഗോപാലും സെക്രട്ടറിയേറ്റ് അംഗങ്ങളാകുന്നതും പാർട്ടിയിലെ പിണറായി വിഭാഗത്തിന്റെ തന്ത്രങ്ങളുടെ ഭാഗമാണ്. എൻഎസ് എസിനെ അടുപ്പിക്കാനാണ് ബാലഗോപാലിനെ സെക്രട്ടറിയേറ്റിലേക്ക് എടുക്കുന്നതെന്നും സൂചനയുണ്ട്. മുൻ ജില്ലാ സെക്രട്ടറി ഗോപീ കോട്ടമുറിക്കൽ വീണ്ടും എറണാകുളത്ത് പാർട്ടിയെ നയിക്കാനെത്തിയേക്കും. വരാപ്പുഴ കസ്റ്റഡി മരണത്തിൽ ഉൾപ്പെടെ ചർച്ചയായ പേരായിരുന്നു രാജീവിന്റേത്. പിണറായിയുടെ വിശ്വസ്തനെന്ന നിലയിൽ പാർട്ടിയുടെ ജില്ലാ സെക്രട്ടറിയായ രാജീവ് കഴിഞ്ഞ നിയമസഭാ തെരഞ്ഞെടുപ്പിൽ മത്സരിക്കാനും ആഗ്രഹിച്ചു. എന്നാൽ തൃപ്പുണ്ണിത്തുറ സീറ്റ് എം സ്വരാജിനാണ് നൽകിയത്. അപ്പോഴും പിണക്കമൊന്നും കാട്ടിയില്ല. എറണാകുളത്തെ പിണറായിയോട് അടുപ്പിച്ചു നിർത്തി. ഇതിനുള്ള അംഗീകാരമാണ് സെക്രട്ടറിയേറ്റ് പദവി. അടുത്ത ലോക്‌സഭാ തെരഞ്ഞെടുപ്പിൽ എറണാകുളത്ത് രാജീവ് സ്ഥാനാർത്ഥിയാകുമെന്ന സൂചനയും ഇതിലുണ്ട്.\nപാർലമെന്റ് തെരഞ്ഞെടുപ്പ് പ്രവർത്തനത്തിൽ ശ്രദ്ധ കേന്ദ്രീകരിക്കാൻ കൂടിയാണ് രാജീവിനെ സെക്രട്ടറിയേറ്റിലേക്ക് എഠുക്കുന്നത്. പാർട്ടിയുമായി ബന്ധപ്പെട്ടുയർന്ന പല വിവാദങ്ങളിലും രാജീവിന്റെ പേര് ചർച്ചയാവുകയും ചെയ്തിരുന്നു. രാജീവിന്റെ ഇമേജിനെ ഇത്തരം ചർച്ചകൾ ബാധിക്കാതിരിക്കാനുള്ള മുൻകരുതൽ കൂടിയാണ് പുതിയ സ്ഥാനം നൽകൽ.\nഎൻഎസ് എസ് നേതൃത്വവുമായി എറെ അടുപ്പമുള്ള നേതാവാണ് കെ എൻ ബാലഗോപാൽ. കൊല്ലം ജില്ലാ സെക്രട്ടറിയായ ബാലഗോപാലിന്റെ സഹോദരൻ കലഞ്ഞൂർ മധു എൻഎസ്എസ് ഡയറക്ടറാണ്. ജനറൽ സെക്രട്ടറി ജി സുകുമാരൻ നായരുടെ അതി വിശ്വസ്തൻ. ചെങ്ങന്നൂർ ഉപതെരഞ്ഞെടുപ്പിൽ സിപിഎമ്മിന് ജയമുറപ്പിക്കാൻ എൻഎസ് എസ് പിന്തുണ അനിവാര്യമാണ്. ഈ സാഹചര്യത്തിലാണ് ബാലഗോപാലിനെ സെക്രട്ടറിയേറ്റിലേക്ക് എടുക്കുന്നത്. സുകുമാരൻ നായരുടെ പിന്തുണയിൽ നായർ വോട്ടുകൾ സിപിഎമ്മിലേക്ക് അടുപ്പിക്കാനാണ് നീക്കം. ബാലഗോപാൽ മാറുമ്പോൾ കൊല്ലത്ത് പുതിയ സെക്രട്ടറിയെ ഉടൻ പാർട്ടി കണ്ടെത്തും. സെക്രട്ടറിയേറ്റിൽ പുതുതായെത്തിയ രാജീവും നായർ സമുദായ അംഗമാണെന്നത് ശ്രദ്ധേയമാണ്. കൊല്ലം ലോക്‌സഭയിൽ അടുത്ത തവണ രാജീവ് മത്സരിക്കാനും സാധ്യതയുണ്ട്. അതും തീരുമാനത്തെ സ്വാധീനിച്ചിട്ടുണ്ട്.\nനേരത്തെ കെ രാധാകൃഷ്ണനെ പോലുള്ള പിന്നോക്ക സമുദായ നേതാക്കൾക്ക് സെക്രട്ടറിയേറ്റ് രൂപീകരണത്തിൽ മുൻതൂക്കം ലഭിക്കുമെന്നാണ് വിലയിരുത്തിയിരുന്നത്. സിപിഎം കേന്ദ്ര കമ്മറ്റിയിൽ തീർത്തും അപ്രതീക്ഷിതമായാണ് രാധാകൃഷ്ണൻ എത്തിയത്. കേരളത്തിലെ പിന്നോക്ക സമുദായത്തിന്റെ മുഖമായി എകെ ബാലനെ ഉയർത്തിക്കാട്ടാനായിരുന്നു പിണറായി പക്ഷത്തിന്റെ നീക്കം. ഇതിന് വിരുദ്ധമായാണ് രാധാകൃഷ്ണന്റെ പേര് ഉയർന്നു വന്നത്. എന്നാൽ സെക്രട്ടറിയേറ്റ് രൂപീകരണത്തിൽ ആരും ചർച്ചയാകാത്ത പേരുകാരെ മാത്രം സെക്രട്ടറിയേറ്റ് അംഗമാക്കിയാൽ മതിയെന്ന ധാരണയിലാണ് എത്തിയത്. ബേബി ജോണിനെ മാറ്റാനും നേരത്തെ ധാരണയായിരുന്നു. ഇതിനൊപ്പം ദക്ഷിണാമൂർത്തിയുടെ ഒഴിവും. ഇവിടെ തൃശൂരിന്റെ പ്രാതിനിധ്യം ഒഴിവാക്കാതിരിക്കാൻ ബേബി ജോണിനെ നിലനിർത്തി. രാധാകൃഷ്ണനെ തഴയുകയും ചെയ്തു. കേന്ദ്ര നേതൃത്വത്തിന് രാധാകൃഷ്ണനോടുള്ള മമതയും ഈ നീക്കത്തിലേക്ക് കാര്യങ്ങളെത്തിച്ചു. പകരം സെക്രട്ടറിയേറ്റിന്റെ അംഗ ബലം 16 ആയി ഉയർത്തി ബാലഗോപാലിനേയും രാജീവിനേയും ഉൾപ്പെടുത്തുകയായിരുന്നു.\nപി ജയരാജനെ സെക്രട്ടറിയേറ്റിൽ എടുക്കുമ്പോൾ പികെ ശ്രീമതിയെ മാറ്റാനായിരുന്നു തീരുമാനം. എന്നാൽ തന്നെ മാറ്റുന്നതിനെ ശ്രീമതി എതിർത്തു. ഇപി ജയരാജനും ഇതിനെ പിന്തുണച്ചില്ല. ഇതോടെ കണ്ണൂരിൽ നിന്ന് പി ജയരാജനെ സെക്രട്ടറിയേറ്റിൽ എടുക്കാനുള്ള നീക്കവും പൊളിഞ്ഞു. നിലവിൽ അഞ്ച് പേർ കണ്ണൂരിൽ നിന്ന് സെക്രട്ടറിയേറ്റിലുണ്ട്. ഈ സാഹചര്യത്തിലാണ് പി ജയരാജനെ സെക്രട്ടറിയേറ്റിൽ ഉൾപ്പെടുത്താൻ ഒഴിവ് കണ്ടെത്താൻ കഴിയാതെ പോയത്. അങ്ങനെ അടുത്ത മൂന്ന് കൊല്ലവും ജില്ലാ സെക്രട്ടറിയായി പി ജയരാജൻ തുടരുമെന്ന് ഉറപ്പായി. പ്രായക്കൂടുതലുള്ള ആനത്തലവട്ടം ആനന്ദിനെ മാറ്റാത്തത് സിഐടിയുകാരുടെ ഇടപെടലിലൂടെയാണ്. സിഐടിയു സംസ്ഥാന പ്രസിഡന്റ് സെക്രട്ടറിയേറ്റിൽ വേണമെന്ന് എളമരം കരിം ഉൾപ്പെടെ നിലപാട് എടുത്തു. ഇതോടെ ആനത്തലവട്ടവും സ്ഥാനം നിലനിർത്തി. പിണറായിയുടെ പിന്തുണയും ആനത്തലവട്ടത്തിന് തുണയായി.\nതിരുവനന്തപുരത്ത് എം വിജയകുമാർ സെക്രട്ടറിയേറ്റിലെത്തുമെന്ന് കരുതിയിരുന്നു. എന്നാൽ ആനത്തലവട്ടം മാറാൻ കൂട്ടാക്കാത്തത് വിജയകുമാറിന് വിനയായി. നിലവിൽ ഒരു ഒഴിവ് മാത്രമാണ് സംസ്ഥാന സെക്രട്ടറിയേറ്റിലുണ്ടായിരുന്നത്. എന്നാൽ അംഗസഖ്യ പതിനാറാക്കാൻ കേന്ദ്ര നേതൃത്വം അനുമതി നൽകിയതിനാലാണ് അംഗബലം കൂടിയത്. നിലവിലുള്ള സെക്രട്ടറിയേറ്റ് അംഗങ്ങൾ ആരും ഒഴിവായില്ല എന്നതും ശ്രദ്ധേയമാണ്. രാവിലെ പിബി അംഗങ്ങൾ ആദ്യം യോഗം ചേർന്ന ശേഷം സമ്പൂർണ സെക്രട്ടറിയേറ്റ് യോഗം കൂടി ചേർന്നാണ് പുതിയ അംഗങ്ങളെ തീരുമാനിച്ചത്. ഇത് സംസ്ഥാന സമിതിയും അംഗീകരിച്ചു. നിലവിലെ സംസ്ഥാന സമിതിയിൽ പിണറായി പക്ഷത്തിന് ബഹുഭൂരിപക്ഷത്തിന്റെ പിന്തുണയുണ്ട്. അതുകൊണ്ട് തന്നെ ആരും സെക്രട്ടറിയേറ്റ് പട്ടികയെ ചോദ്യം ചെയ്തതുമില്ല.\n15 അംഗ സെക്രട്ടറിയേറ്റിൽ നേരത്തെ വിവി ദക്ഷിണ മൂർത്തി മരിച്ചതിനു ശേഷം ഒരു ഒഴിവു വന്നിരുന്നു. പിണറായി വിജയൻ, കോടിയേരി ബാലകൃഷ്ണൻ, പി കരുണാകരൻ, പികെ ശ്രീമതി, ടി എം തോമസ് ഐസക്ക്, ഇ പി ജയരാജൻ, എളമരം കരിം, എംവി ഗോവിന്ദൻ, എ കെ ബാലൻ, ബേബി ജോൺ, ടി പി രാമകൃഷ്ണൻ ആനത്തലവട്ടം ആനന്ദൻ, എം എംമണി, കെ ജെ തോമസ്, പി രാജീവ്, കെ എൻ ബാലഗോപാൽ എന്നിവരാണ് നിലവിലെ സെക്രട്ടറിയറ്റ് അംഗങ്ങൾ.\nമാണിയും കുഞ്ഞാലിക്കുട്ടിയും എതിർത്തു; ഉമ്മൻ ചാണ്ടിക്കും താൽപ്പര്യമില്ല; സഭാ നേതൃത്വത്തിന്റെ പിന്തുണയോടെ യുഡിഎഫിൽ കയറാൻ പിസി ജോർജ് നടത്തിയ നീക്കം പൊളിഞ്ഞു; യുഡിഎഫ് യോഗത്തിൽ പിസി ജോർജിന്റെ അപേക്ഷ ചർച്ചയാക്കുക പോലും അരുതെന്ന് നിർദ്ദേശം; തൽകാലം ജോർജിന് എൻഡിഎ ക്യാമ്പിൽ തന്നെ തുടരേണ്ടി വരും\nകുമ്മനത്തിന്റെ വരവിന് കേന്ദ്ര നേതൃത്വം പച്ചക്കൊടി കാട്ടാത്തതിനാൽ തിരുവനന്തപുരത്തിന് വേണ്ടി ബിജെപിയിൽ കടിപിടി; സുരേഷ് ഗോപിയും ശ്രീധരൻ പിള്ളയും കെ സുരേന്ദ്രനും വരെ തലസ്ഥാനത്തോട് കമ്പം; കടുത്ത സമ്മർദ്ദം ഉണ്ടെങ്കിലും മത്സരിക്കാൻ ഇല്ലെന്ന് തീർത്തു പറഞ്ഞ് മോഹൻലാൽ; നമ്പിനാരായണനെ എൽഡിഎഫും നോട്ടമിട്ടതോടെ ആശയക്കുഴപ്പം തുടരുന്നു; കൊല്ലത്ത് മത്സരിച്ച് തോൽക്കാൻ വിസമ്മതിച്ച് സുരേഷ് ഗോപി; നാളെ മോദി കേരളത്തിൽ എത്തുമ്പോൾ ലോക്‌സഭാ സ്ഥാനാർത്ഥികളെ ചൊല്ലി ബിജെപിയിൽ തർക്കം\nകേരളത്തിൽ നാലു കടക്കില്ലെന്ന് ഉറപ്പായതോടെ ബീഹാറിലും മഹാരാഷ്ട്രയിലും തമിഴ്‌നാട്ടിലും ആന്ധ്രയിലും സീറ്റ് ചോദിച്ച് വാങ്ങി വിജയം ഉറപ്പിക്കാൻ സിപിഎം; പത്ത് സീറ്റെങ്കിലും നേടാതെ പോവുകയോ സിപിഐയെക്കാൾ പിന്നിലാവുകയോ ചെയ്താൽ വല്ല്യേട്ടൻ സ്ഥാനം നഷ്ടമാകുമെന്ന് ഭയന്ന് സിപിഎം; ലോക്‌സഭാ തെരഞ്ഞെടുപ്പിന് ആഴ്ചകൾ മാത്രം അവശേഷിക്കെ മാനം കാക്കാൻ സിപിഎം നെട്ടോട്ടത്തിൽ\nവിശ്വാസികൾക്കൊപ്പം നിന്ന ശേഷം മതിലു കണ്ടപ്പോൾ അച്ഛൻ മറുകണ്ടം ചാടി; അയ്യപ്പ ജ്യോതിയിൽ മകനും അശയക്കുഴപ്പം ഉണ്ടാക്കി; എസ് എൻ ഡി പിയും ബിഡിജെഎസും ഒന്നായിരിക്കെ എങ്ങനെ എല്ലാത്തിലും പല നിലപാടുകൾ? അണികളെ തൃപ്തിപ്പെടുത്താൻ തുഷാർ വെള്ളാപ്പള്ളി നേരിട്ട് രംഗത്ത്; അച്ഛനിൽ നിന്നും മകനിലേക്കുള്ള അധികാര കൈമാറ്റം നടക്കാനിരിക്കെ പ്രതിഷേധം പരിഹരിക്കാൻ നീക്കം തകൃതി\nജീവിതം മുഴുവൻ കോൺഗ്രസിനായി പ്രവർത്തിച്ചിട്ടും ഒരു പദവിയുമില്ലാത ഉമ്മൻ ചാണ്ടിയുടെ മകൻ; കോൺഗ്രസ് എന്തെന്നറിയാത്ത കച്ചവടക്കാരനായ ആന്റണിയുടെ മകൻ നേതൃനിരയിലേക്ക്; സീറ്റ് മോഹിച്ച് രംഗത്തിറങ്ങിയിരിക്കുന്നത് ചിദംബരത്തിന്റെ കള്ളനായ മകന്റെ കൂട്ടുകാരൻ; കോൺഗ്രസ് നേതാവാകുന്നത് രാഹുൽ ഗാന്ധിയുടെ വിശ്വസ്തനായി; ആദർശധീരനായ ആന്റണി റിട്ടയർ ചെയ്യുമ്പോൾ മകന് അധികാരം കൈമാറുന്നത് ഇങ്ങനെ\nസർക്കാരിന്റെ വലം കൈയായി വനിതാ മതിലിനൊപ്പം നിന്ന പുന്നല ശ്രീകുമാറിനേയും വെള്ളാപ്പള്ളി നടേശനേയും ഞെട്ടിച്ചു കൊണ്ട് സിപിഎം സാമ്പത്തിക സംരണത്തിനൊപ്പം ഉറച്ചു നിൽക്കുന്നു; ഈ നിലപാട് കൊണ്ട് ഒപ്പം എത്തേണ്ട എൻ എസ് എസ് അമ്പിനും വില്ലിനും അടുക്കുന്നില്ല; നവോത്ഥാന വനിതാ മതിലു തീർത്ത നേട്ടം കണ്ണടച്ച് തുറക്കും മുമ്പ് മോദി മാജിക്കിൽ ഒലിച്ചു പോവുമോ എന്ന് ഭയന്ന് സിപിഎം; പിണറായിയുടെ ഇടതും വലതും നിന്ന വെള്ളാപ്പള്ളിയും പുന്നലയും സംവരണ പ്രശ്‌നത്തിൽ മതിലു ചാടുമെന്ന ആശങ്കയിൽ സിപിഎം\nസമദൂര സിദ്ധാന്തം ഉപേക്ഷിച്ച എൻഎസ്എസിന് ബിജെപിയോട് ചേർന്ന് നിൽക്കാൻ അയ്യപ്പനെ കൂടാതെ മറ്റൊരു കാരണം കൂടി; വർഷങ്ങളായി സാമ്പത്തിക സംവരണത്തിനായി വാദിക്കുന്ന എൻഎസ്എസിന് ഇനി ധൈര്യമായി ബിജെപിയോട് ചേർന്നു നിൽക്കാം; കത്തോലിക്കാ സഭയും തീരുമാനത്തിന് അനുകൂലം; യുവതീപ്രവേശനം പോലെ തന്നെ വെട്ടിലായി കോൺഗ്രസ്; മോദിയുടെ പ്രഖ്യാപനം കേരളത്തിലും ചലനങ്ങൾ സൃഷ്ടിക്കും\nബിൽ പാസാക്കാൻ ലോക്‌സഭയിലും നിയമസഭയിലും മുന്നിൽ രണ്ടുഭൂരിപക്ഷം വേണം; പകുതി സംസ്ഥാനങ്ങളിലും നിയമസഭകളിലും ബിൽ പാസാക്കണം; സാമ്പത്തിക സംവരണം ഏർപ്പെടുത്താനും 50 ശതമാനത്തിൽ അധികം സംവരണം ഉയർത്താനും ഭരണഘടനാഭേദഗതി വേണ്ടി വരും: സാമ്പത്തിക സംവരണം ഏർപ്പെടുത്താനുള്ള കേന്ദ്ര തീരുമാനം എന്തുകൊണ്ടുനടക്കുകയില്ല?


സങ്കടം കൊണ്ട് ഞാന് മാറിയിരുന്നു കരയാന് തുടങ്ങി, അമ്മയെ കാണണം.’ശ്ശെ കരയല്ലേ മമ്മുക്ക പറഞ്ഞു; എന്നെ ആശ്വസിപ്പിച്ചത് മമ്മൂട്ടി’: ശോഭന പറയുന്നു\n13 January, 2022, 4:20 am by News Desk 6\nരജനികാന്തിനൊപ്പം തന്നെ മുന്‍നിര മലയാളതാരങ്ങള് അഭിനയിച്ച തമിഴ് സിനിമയാണ് മണിരത്നം സംവിധാനം ചെയ്ത ദളപതി. ഇപ്പോഴിതാ ദളപതിയുടെ സെറ്റില് വെച്ച് താന് കരഞ്ഞ രസകരമായ ചില അനുഭവങ്ങള് പങ്കുവെക്കുകയാണ് ശോഭന. സീ കേരളയില് മധുരം ശോഭനം എന്ന പരിപാടിയില് പങ്കെടുക്കവേയാണ് അവര് അന്ന് സെറ്റില് നടന്നകാര്യങ്ങള് പങ്കുവെച്ചത്.\n‘ദളപതിയില് എനിക്ക് വളരെ കുറച്ച് രംഗങ്ങള് മാത്രമേ ഉണ്ടായിരുന്നുള്ളൂ. മലയാളത്തില് 20 ദിവസം കൊണ്ട് ഒരു സിനിമ ഷൂട്ട് ചെയ്യും. അതുപോലത്തെ രണ്ട് സിനിമ കഴിഞ്ഞിരിക്കുകയാണ് ഞാന്. അതിനു ശേഷമാണ് ദളപതിയുടെ ഷൂട്ടിന് പോകുന്നത്.\nഇതിനിടക്ക് ഞാന് വീട്ടില് പോയിരുന്നില്ല. കാള് ഷീറ്റെല്ലാം തീര്‍ന്നിരിക്കുകയാണ്. എല്ലാ ദിവസവും ഇന്ന് തീര്‍ന്നില്ല നാളെ പോവാന്ന് മണി രത്നം പറഞ്ഞു കൊണ്ടിരിക്കുകയാണ്. വലിയ സിനിമയാണ്. എനിക്ക് വീട്ടില് പോവണമെന്ന് പറയാന് പറ്റുന്നില്ല. രണ്ട് മാസമായി ഞാന് വീട്ടില് പോയിട്ടില്ല. എനിക്കന്ന് 20 വയസ്സ് മാത്രമേയുള്ളൂ. എല്ലാവരും റെഡിയാണ് പക്ഷേ ലാസ്റ്റ് ഷോട്ട് എടുക്കാന് പറ്റുന്നില്ല.\nസങ്കടം കൊണ്ട് ഞാന് മാറിയിരുന്നു കരയാന് തുടങ്ങി. ആ സെറ്റിലെ ആരും അത് കണ്ടില്ല. മമ്മൂട്ടി എന്റെ പുറകിലിരിപ്പുണ്ടായിരുന്നു. എന്തിനാ കരയുന്നത് എന്ന് മമ്മൂട്ടി എന്നോട് ചോദിച്ചു. ഞാന് പറഞ്ഞു, എനിക്ക് വീട്ടില് പോണം, അമ്മയെ കാണണം.’ശ്ശെ കരയല്ലേ, പോവാം, നിനക്ക് അമ്മയെ കാണണോ. ഞാന് പറയാം, ഞാന് നോക്കാമെന്നൊക്കെ പറഞ്ഞ് മമ്മൂക്ക ആശ്വസിപ്പിച്ചു. അതൊക്കെ എനിക്ക് വലിയ സന്തോഷം നല്‍കിയ വാക്കുകളാണ്’. ശോഭന പറഞ്ഞു.


ഇരുവൃക്കകളും തകരാറിലായ വീട്ടമ്മ ചികിത്സാ സഹായം തേടുന്നു\nമനോരമ ലേഖകൻ March 30, 2019 08:29 AM IST\nകോട്ടയം ∙ കോട്ടയം ജില്ല പാമ്പാടി പഞ്ചായത്തിൽ വെളളൂർ പത്താഴക്കുഴി മുളളൻകുഴിയിൽ എംെഎ വർക്കിയുടെ ഭാര്യ അന്നമ്മ വർക്കി (52) രണ്ടു വൃക്കകളും തകരാറായി മൂന്നു വർഷമായി ചികിത്സയിലാണ്. ആഴ്ചയിൽ രണ്ടു തവണ ഡയാലിസിസ് വേണ്ടി വരുന്നു. വൃക്കമാറ്റ ശസ്ത്രക്രിയയാണ് ഡോക്ടർമാർ നിർദ്ദേശിച്ചിരിക്കുന്നത്.\nസാമ്പത്തികമായി വളരെ പിന്നാക്കം നിൽക്കുന്ന കുടുംബമാണ്്. സ്വകാര്യ കേബിൾ ടിവി കമ്പനിയിലെ ജോലി കൊണ്ട് അന്നമ്മയുടെ ചികിത്സയ്ക്കും വിദ്യാർഥികളായ രണ്ടു കുട്ടികളുടെ പഠനത്തിനും വഴി കാണാതെ ബുദ്ധിമുട്ടുകയാണ് വർക്കി. സന്മമനസുകളുടെ സഹകരണം പ്രതീക്ഷിക്കുന്നു.\nഅക്കൗണ്ട് നമ്പർ 67074715574


സംസ്ഥാനത്ത് സൗജന്യവാക്‌സിന് ഉറപ്പാക്കും; സ്ത്രീ സമത്വത്തിന് പ്രാധാന്യം നല്‍കും; രണ്ടാം ഇടതുമുന്നണിസര്‍ക്കാരിന്റെ ആദ്യ നയ പ്രഖ്യാപന പ്രസംഗത്തില് ഗവര്‍ണര് – Trueline News\nസംസ്ഥാനത്ത് സൗജന്യവാക്‌സിന് ഉറപ്പാക്കും; സ്ത്രീ സമത്വത്തിന് പ്രാധാന്യം നല്‍കും; രണ്ടാം ഇടതുമുന്നണിസര്‍ക്കാരിന്റെ ആദ്യ നയ പ്രഖ്യാപന പ്രസംഗത്തില് ഗവര്‍ണര്\nസംസ്ഥാനത്ത് സൗജന്യവാക്‌സിന് ഉറപ്പാക്കുമെന്നും സ്ത്രീ സമത്വത്തിന് പ്രാധാന്യം നല്‍കുമെന്നും രണ്ടാം പിണറായി സര്‍ക്കാരിന്റെ ആദ്യ നയ പ്രഖ്യാപന പ്രസംഗത്തില് ഗവര്‍ണര് ആരിഫ് മുഹമ്മദ്ദ് ഖാന്. രാവിലെ നിയമസഭയിലെത്തിയ ഗവര്‍ണര് ആരിഫ് മുഹമ്മദ് ഖാന് ഗാര്‍ഡ് ഓഫ് ഓണ്‍ര് സ്വീകരിച്ചു. തുടര്‍ന്ന് സ്‌പീക്കര് എം ബി രാജേഷ്, മുഖ്യമന്ത്രി പിണറായി വിജയന്, മന്ത്രി കെ രാധാകൃഷ്‌ണന് എന്നിവര് ചേര്‍ന്ന് സ്വീകരിച്ചു. ഇതിനുശേഷമാണ് ഗവര്‍ണറുടെ നയപ്രഖ്യാപന പ്രസംഗം ആരംഭിച്ചത്.\nകോവിഡ് ഉയര്‍ത്തുന്നത് വലിയ വെല്ലുവിളിയാണെന്ന് അദ്ദേഹം പറഞ്ഞു. കോവിഡ് കാലത്ത് പ്രഖ്യാപിച്ച പാക്കേജുകള് ജനങ്ങള്‍ക്ക് കൈത്താങ്ങായി. ജനക്ഷേമ പ്രവര്‍ത്തനങ്ങള് സര്‍ക്കാര് തുടരുമെന്നും നയപ്രഖ്യാപന പ്രസംഗത്തില് ഗവര്‍ണര് വ്യക്തമാക്കി.\nകോവിഡ് പ്രതിരോധ പ്രവര്‍ത്തനങ്ങള് ശക്തമായി തുടരും. താഴെത്തട്ടിലുളളവരുടെ ഉന്നമനമാണ് ലക്ഷ്യം. എല്ലാവര്‍ക്കും സൗജന്യ വാക്‌സിന് എന്നതാണ് സര്‍ക്കാര് നയം. വാക്‌സിന് ചലഞ്ചിനോടുളള ജനങ്ങളുടെ പിന്തുണ മാതൃകാപരമാണ്. വാക്‌സിനായി ആഗോള ടെന്‍ഡര് വിളിക്കാനുളള നടപടി സര്‍ക്കാര് തുടങ്ങിയെന്നും അദ്ദേഹം വ്യക്തമാക്കി.\nകോവിഡ് വെല്ലുവിളിക്കിടയിലും സാമ്പത്തികസ്ഥിതി മെച്ചപ്പെടണം. കോവിഡ് മരണനിരക്ക് പിടിച്ചുനിര്‍ത്താനായത് നേട്ടമാണ്. സ്ത്രീ സമത്വത്തിന് സര്‍ക്കാര് മുന്‍തൂക്കം നല്‍കും. ജനാധിപത്യത്തിനും മതേതരത്വത്തിനും സര്‍ക്കാര് നിലകൊളളുമെന്നും ഗവര്‍ണര് വ്യക്തമാക്കി.\nനയ പ്രഖ്യാപന പ്രസംഗത്തിലെ പ്രധാന തീരുമാനങ്ങള്;\nസൗജന്യവാക്‌സിന് ഉറപ്പാക്കും,സ്ത്രീസമത്വത്തിന് പ്രാധാന്യം\nജനക്ഷേമ പ്രവർത്തനങ്ങൾ തുടരുമെന്നും മുൻസർക്കാർ തുടങ്ങിയ പദ്ധതികൾ തുടരുമെന്നും ഗവർണർ നയപ്രഖ്യാപന പ്രസംഗത്തിൽ പറഞ്ഞു.\nക്ഷേമ വികസന പദ്ധതികൾ നിലനിർത്തുമെന്നും അദ്ദേഹം കൂട്ടിച്ചേർത്തു.\nകോവിഡ് പ്രതിരോധ പ്രവർത്തനങ്ങൾ ശക്തമായി തുടരും. മരണനിരക്ക് നിയന്ത്രിച്ച് നിർത്താൻ കഴിഞ്ഞു.\nജനാധിപത്യം മതനിരപേക്ഷത എന്നിവയിൽ അധിഷ്ഠിതമായി പ്രവർത്തിക്കും. സ്ത്രീസമത്വത്തിന് പ്രാധാന്യം നൽകും.\nസമൂഹത്തിൽ വിവേചനം പാടില്ല എന്നതാണ് സർക്കാർ നയം.\nഗുരുതര പ്രതിസന്ധിക്കിടയിലും കോവിഡിനെ പ്രതിരോധിക്കാനായി. കോവിഡ് വാക്സിൻ സർക്കാർ സൗജന്യമായി നൽകുന്നു.\nമൂന്നു കോടി ഡോസ് വാങ്ങാൻ ആഗോള ടെൻഡർ നൽകും.\nനയപ്രഖ്യാപന പ്രസംഗത്തിലെ പ്രധാന പരാമർശങ്ങൾ\nകോവിഡ് ഒന്നാം തരംഗത്തിൽ സമഗ്ര പാക്കേജ് നടപ്പാക്കി.\nകോവിഡ് മരണനിരക്ക് നിയന്ത്രിച്ച് നിർത്താൻ സാധിച്ചു.\nനാനൂറ് കോടി രൂപ ചിലവു വരുന്ന ഭക്ഷ്യകിറ്റുകൾ 19 ലക്ഷം കുടുംബങ്ങൾക്ക് നൽകി.\nആരോഗ്യ മേഖലയിലെ സമഗ്ര പാക്കേജിനായി 1,000 കോടി രൂപ മാറ്റിവെച്ചു.\nകുടുംബശ്രീ വഴി 2,000 കോടി രൂപയുടെ വായ്പ നൽകി.\nആരിഫ് മുഹമ്മദ് ഖാന് കേരള ഗവര്‍ണറായ ശേഷമുളള മൂന്നാമത്തെ നയപ്രഖ്യാപന പ്രസംഗമാണിത്. മെയ് 31, ജൂണ് 1,2തിയതികളില് ഗവര്‍ണറുടെ പ്രസംഗത്തിനുള്ള നന്ദിപ്രമേയ ചര്‍ച്ചയും 3ന് സര്‍ക്കാര് കാര്യവും നടക്കും.\nനാലിന് പുതുക്കിയ സംസ്ഥാന ബജറ്റും വോട്ട് ഓണ് അക്കൗണ്ടും ധനമന്ത്രി കെ എന് ബാലഗോപാല് അവതരിപ്പിക്കും. 7, 8,9തിയതികളില് ബജറ്റിനെ കുറിച്ച് പൊതു ചര്‍ച്ച നടക്കും. 10 നാണ് വോട്ട് ഓണ് അക്കൗണ്ട്. 11ന് സര്‍ക്കാര് കാര്യങ്ങളും അനൗദ്യോഗിക കാര്യങ്ങളും നടക്കും. 14ന് ധനവിനിയോഗ രണ്ടാംനമ്ബര് ബില് പരിഗണിച്ച് സഭ അനിശ്ചിത കാലത്തേക്ക് പിരിയും. പതിനഞ്ചാം നിയമസഭയുടെ ആദ്യസമ്മേളനം 24നാണ് ആരംഭിച്ചത്. അന്ന് എംഎല്‍എമാരുടെ സത്യപ്രതിജ്ഞയും 25ന് സ്പീക്കര് തെരഞ്ഞെടുപ്പും നടന്നു.\nTags: Arif muhmmad khan, kerala govt


തമിഴ്‌നാട്ടിലെ ലളിത ജ്വല്ലറിയില് വന് കവര്‍ച്ച; 50 കോടി വിലമതിക്കുന്ന സ്വര്‍ണ്ണം കവര്‍ന്നു! കവര്‍ച്ച നടത്തിയത് അതിവിദഗ്ദ്ധമായി - BIGNEWSLIVE | Latest Malayalam News\nനഗരമധ്യത്തിലെ ചൈത്രം ബസ് സ്റ്റാന്‍ഡിന് സമീപം സ്ഥിതി ചെയ്യുന്ന ജ്വല്ലറി അതിവിദഗ്ദ്ധമായാണ് കവര്‍ച്ചാസംഘം കൊള്ളയടിച്ചത്.\nതിരുച്ചിറപ്പള്ളി: തമിഴ്‌നാട്ടിലെ തിരിച്ചിറപ്പള്ളിയിലെ ലളിതാ ഗോള്‍ഡിന്റെ ശാഖയില് വന് കവര്‍ച്ച. മുഖം മൂടി ധരിച്ചെത്തിയ രണ്ടംഗസംഘം അന്‍പത് കോടി രൂപ മൂല്യം വരുന്ന സ്വര്‍ണ്ണം കവര്‍ന്നു. നഗരമധ്യത്തിലെ ചൈത്രം ബസ് സ്റ്റാന്‍ഡിന് സമീപം സ്ഥിതി ചെയ്യുന്ന ജ്വല്ലറി അതിവിദഗ്ദ്ധമായാണ് കവര്‍ച്ചാസംഘം കൊള്ളയടിച്ചത്. ബുധനാഴ്ച പുലര്‍ച്ചയോടെയാണ് സംഭവം. അതായത് പുലര്‍ച്ചെ രണ്ട് മണിക്കും മൂന്ന് മണിക്കും ഇടയിലായാണ് കവര്‍ച്ച നടന്നിരിക്കുന്നത്.\nജ്വല്ലറിയുടെ പിന്‍വശത്തെ ചുമര് തുറന്ന് അകത്തു കയറിയ കവര്‍ച്ചാ സംഘം പരമാവധി സ്വര്‍ണ്ണം കൈക്കലാക്കി രക്ഷപ്പെടുകയായിരുന്നു. രാവിലെ കട തുറക്കാനായി ജീവനക്കാര് എത്തിയപ്പോള് ആണ് കവര്‍ച്ചാ വിവരം പുറംലോകം അറിയുന്നത്. മൃഗങ്ങളുടെ മുഖം മൂടി ധരിച്ചെത്തിയ കവര്‍ച്ചക്കാരുടെ ദൃശ്യങ്ങള് ജ്വല്ലറിയിലെ സിസിടിവി ക്യാമറകളില് പതിഞ്ഞിട്ടുണ്ട്.\nമോഷ്ടാക്കളെ കണ്ടെത്താനായി പ്രത്യേക അന്വേഷണസംഘം ശ്രമം ആരംഭിച്ചിട്ടുണ്ട്. പ്രദേശത്തെ എല്ലാ സിസിടിവി ക്യാമറകളും പോലീസ് പരിശോധിച്ചു വരികയാണ് ഈ മേഖലയില് നിന്നും കഴിഞ്ഞ 24 മണിക്കൂറില് വന്നതും പോയതുമായ ഫോണ് കോളുകളുടെ വിശദാംശങ്ങളും പോലീസ് ശേഖരിച്ചു വരികയാണ്.\nകഴിഞ്ഞ ജനുവരിയിലും സമാനമായ രീതിയില് തിരുച്ചിറപ്പള്ളിയില് വമ്പന് കൊള്ള നടന്നിരുന്നു.\nTags: gold-stolentamilnadu jwellery


കോണ്‍ഗ്രസില് നടക്കുന്നത് ഗൃഹസന്ദര്‍ശനം മാത്രം ; എ വിജയരാഘവന് | Pathanamthitta Media\nThursday, October 28, 2021 5:46 pm\nകോണ്‍ഗ്രസില് നടക്കുന്നത് ഗൃഹസന്ദര്‍ശനം മാത്രം ; എ വിജയരാഘവന്\nകൊച്ചി : ഡിസിസി പട്ടികയെച്ചൊല്ലിയുള്ള കോണ്‍ഗ്രസിലെ പ്രശ്‌നങ്ങളെയും അനുനയശ്രമങ്ങളെയും കുറ്റപ്പെടുത്തി എ വിജയരാഘവന്. കോണ്‍ഗ്രസില് നടക്കുന്നത് വമ്പിച്ച ഗൃഹസന്ദര്‍ശനമെന്നായിരുന്നു സിപിഐഎം ആക്ടിങ് സെക്രട്ടറിയുടെ വിമര്‍ശനം.\nപ്രതിപക്ഷത്തിന് പരസ്പരം ഗ്രൂപ്പ് തര്‍ക്കങ്ങള് മാത്രമാണുള്ളത്. ജനങ്ങളുടെ പ്രശ്‌നങ്ങള് ചര്‍ച്ച ചെയ്യാന് പ്രതിപക്ഷത്തിന് സമയമില്ലെന്നും എ വിജയരാഘവന് പറഞ്ഞു. ഗൃഹസന്ദര്‍ശനം മാത്രമാണ് കോണ്‍ഗ്രസിനുള്ളില് നടക്കുന്നത്. പുതിയ നേതാവ് പഴയ നേതാവിനെ കെട്ടിപ്പിടിക്കുന്നു. ഇതാണോ ജനങ്ങള്‍ക്കുവേണ്ടിയുള്ള സേവനമെന്നും വിജയരാഘവന് പരിഹസിച്ചു.\nPrevious articleതൃക്കാക്കര നഗരസഭക്ക് പോലീസ് സംരക്ഷണം : ഉത്തരവ് നടപ്പാക്കാന് ഹൈകോടതിയുടെ കര്‍ശന നിര്‍ദേശം\nNext articleഇന്ത്യയിലെ അഫ്ഗാൻ പൗരൻമാ‍ർക്ക് രാജ്യം വിടാൻ മുൻകൂ‍ർ അനുമതി വേണമെന്ന് ആഭ്യന്തരമന്ത്രാലയം


ഷഹരിയാർ - വിക്കിപീഡിയ\nലോകപ്രശസ്ത അറേബ്യൻ കഥയായ ആയിരത്തൊന്നു രാവുകളിലെ കേന്ദ്രകഥാപാത്രം. ഷഹരിയാറോട് ഭാര്യയായ ഷഹറസാദ പറയുന്ന കഥകളായാണ് ആയിരത്തൊന്ന് രാവുകളുടെ ചട്ടക്കൂട് ഒരുക്കിയിരിക്കുന്നത്. ആയിരത്തൊന്ന് രാവുകളുടെ സംഹാരം ഇങ്ങനെയാണ്: " ഷഹരിയാറുടെ നിർദ്ദേശാനുസാരം നാടിന്റെ നാനാഭാഗത്ത് നിന്നും എഴുത്തുകാർ വന്ന് ഈ കഥ 30 വാല്യങ്ങളിലായി എഴുതി.മൂലകൃതി സുവർണ പേടകത്തിലാക്കി ഖജനാവിൽ സൂക്ഷിക്കാനും എണ്ണമറ്റ പതിപ്പുകൾ ഉണ്ടാക്കി പ്രജകളുടേയും സന്തതിപരമ്പരകളുടേയും വിജ്ഞാന പോഷണത്തിനായി നാടൊട്ടുക്കും വിതരണം ചെയ്യാനും കൽപനയായി".\nകഥകളിൽ വിവരിച്ചിരിക്കുന്ന രാജകൊട്ടാരവും അന്തഃപുരവും ദർബാറുകളുമൊക്കെ അബ്ബാസിദ് ദരണാധികാരിയായ ഹാരൂൺ അൽ റഷീദിലേക്കാണ് സൂചന നൽകുന്നത്. പല കഥകളിലും ഹാറൂൺ റഷീദ് തന്നെ പ്രത്യക്ഷപ്പെടുന്നു. അദ്ദേഹത്തിന്റെ മന്ത്രിയായ ജാഫർ, ആരാച്ചാർ മസ്റൂർ, ആസ്ഥാനകവി അബൂനുവാസ് എന്നിവരൊക്കെയും പല ഘട്ടങ്ങളിൽ പലകഥകളിൽ വരുന്നു. ഈ സൂചനകളിൽ നിന്നൊക്കെ മനസ്സിലാകുന്നത് ഷഹരിയാർ ഹാറൂൻ അൽ റഷീദ് തന്നെയാണ് എന്നാണ്.\nവിധി വശാൽ സ്ത്രീ വിരോധിയായ ഷഹരിയാർ രാജാവ് ഓരോ ദിവസം ഓരോ സ്ത്രീയെ പരിണയിക്കുകയും അടുത്ത ദിവസം അവരെ കൊന്നുകളയുകയും ചെയ്യുന്ന പതിവ് തെറ്റിക്കുന്ന ഷഹറസാദ എന്ന മിടുക്കിയായ മന്ത്രി പുത്രിയിലൂടെയാണ് ആയിരത്തൊന്ന് രാവുകളുടെ കഥ മുന്നേറുന്നത്. 1000 രാത്രികൾ തീരുമ്പോൾ ഷഹറസാദ ഷഹരിയാറിന്റെ മൂന്ന് കുട്ടികളുടെ അമ്മയായിക്കഴിഞ്ഞിരുന്നു. കഥ അവസാനിക്കുമ്പോഴേക്കും രാജാവിന്റെ സ്ത്രീകളോടുള്ള മനോഗതിയല്ല, മറിച്ച് ലോകവീക്ഷണം തന്നെ മാറുന്നു.\n"https://ml.wikipedia.org/w/index.php?title=ഷഹരിയാർ&oldid=3090396" എന്ന താളിൽനിന്ന് ശേഖരിച്ചത്


Malayalam News - പാനി പൂരി ആസ്വദിച്ച് കഴിക്കുന്ന പശുവും കിടാവും; വീഡിയോ സോഷ്യൽ മീഡിയയിൽ വൈറൽ | Lucknow Man Feeds Pani Puri toaCow and Calf in Viral Video | News18 Kerala, Buzz Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Buzz » LUCKNOW MAN FEEDS PANI PURI TO A COW AND CALF IN VIRAL VIDEO GH\nപാനി പൂരി ആസ്വദിച്ച് കഴിക്കുന്ന പശുവും കിടാവും; വീഡിയോ സോഷ്യൽ മീഡിയയിൽ വൈറൽ\nനഗരത്തിൽ അലഞ്ഞ് തിരിഞ്ഞ് നടക്കുന്ന പശുക്കളെ ആളുകൾ വടിയെടുത്ത് അടിച്ച് ഓടിക്കുന്ന വീഡിയോകൾ പലപ്പോഴായി കാണാറുണ്ട്.\nUpdated: June 8, 2021, 1:51 PM IST\nLast Updated: June 8, 2021, 1:51 PM IST\nവഴിയോര ഭക്ഷണശാലകളിൽ നിന്നുള്ള വിഭവങ്ങൾ ഇഷ്ടപ്പെടുന്നവർ ധാരാളമുണ്ട്. കോവിഡ് ലോക്ക്ഡൗണിനെ തുടർന്ന് ഏറെ നഷ്ടബോധം തോന്നുന്ന കാര്യങ്ങളിൽ ഒന്ന് ഒരു പക്ഷേ ഇത്തരം ഷോപ്പുകളിൽ നിന്നുള്ള ഭക്ഷണ സാധനമായിരിക്കും. പാനി പൂരി, ആലൂ ടിക്ക, വടാ പാവ്, ദഹി പൂരി, പാവ് ബജി, ചോലെ ബട്ടൂരെ തുടങ്ങിയവ എല്ലാം വടക്കേ ഇന്ത്യക്കാരുടെ ഇഷ്ടപ്പെട്ട സ്ട്രീറ്റ് ഫുഡുകളാണ്. മറ്റ് എന്തിനേക്കാളും പാനി പൂരിക്കാണ് പക്ഷേ കൂടുതൽ ആരാധകരുള്ളത്.\nമധുരവും എരിവും നിറഞ്ഞ പാനി പൂരി മനുഷ്യർക്ക് മാത്രമല്ല മൃഗങ്ങൾക്കും ഏറെ പ്രിയപ്പെട്ടതാണ്. ആത്തരം ഒരു വീഡിയോയാണ് ഇപ്പോൾ സമൂഹമാധ്യമങ്ങളിൽ വൈറലാകുന്നത്. പശുവും കിടാവും ആസ്വദിച്ച് പാനി പൂരി കഴിക്കുന്നതാണ് വീഡിയോ. രുചികരമായ വഴിയോര ഭക്ഷ്യസാധനങ്ങൾക്ക് പേരു കേട്ട ഉത്തർപ്രദേശിലെ ലക്‌നൗവിലെ റെഡ് ഹിൽ കോൺവെന്റ് സ്കൂളിന് സമീപത്ത് നിന്നാണ് വീഡിയോ ചിത്രീകരിച്ചിരിക്കുന്നത്.\nപാനി പൂരി വിൽക്കുന്ന ആളിൽ നിന്നും ഒരാൾ ഇവ വാങ്ങി അടുത്ത് തന്നെ നിൽക്കുന്ന പശുവിനും അതിന്റെ കിടാവിനും നേരിട്ട് നൽകുന്നതാണ് വീഡിയോയിൽ കാണുന്നത്. പശുവും കിടാവും വളരെ ആസ്വദിച്ച് ഇവ കഴിക്കുന്നത് ദൃശ്യങ്ങളിൽ കാണാനാകുന്നതാണ്. വഴിയോരത്തെ ഭക്ഷണം എത്ര മനോഹരം എന്ന അടിക്കുറിപ്പോടെ ഇൻസ്റ്റഗ്രാമിലാണ് വീഡിയോ പോസ്റ്റ് ചെയ്തിരിക്കുന്നത്. കിഷോർ കുമാറിന്റെ ‘ഇന്ദ്ഹാ ഹോ ഗയി’ എന്ന ഗാനവും പശ്ചാത്തലമായി വീഡിയോക്ക് നൽകിയിട്ടുണ്ട്.\nഇതിനോടകം വൈറലായ വീഡിയോ6ലക്ഷത്തോളം ആളുകളാണ് സോഷ്യൽ മീഡിയയിലൂടെ കണ്ടത്. ഏതാണ്ട് 70,000 ത്തോളം ലൈക്കും വീഡിയോക്ക് ലഭിച്ച് കഴിഞ്ഞിട്ടുണ്ട്. നിരവധി ആളുകളും പോസ്റ്റിന് താഴെ കമന്റുകളുമായി വന്നു. പാനിപൂരി നൽകുന്ന ആളുടെ കരുണയുള്ള മനസിനെ പുകഴ്ത്തുന്നതായിരുന്നു മിക്ക കമന്റുകളും. ഇത്തരം ആളുകൾക്ക് എല്ലാവിധ അനുഹ്രവും ലഭിക്കട്ടെയന്ന് ചിലർ കുറിച്ചു. വീഡിയോ തന്റെ ദിവസത്തെ മനോഹരമാക്കിയെന്നായിരുന്നു മറ്റ് ചിലരുടെ അഭിപ്രായങ്ങൾ.\nനഗരത്തിൽ അലഞ്ഞ് തിരിഞ്ഞ് നടക്കുന്ന പശുക്കളെ ആളുകൾ വടിയെടുത്ത് അടിച്ച് ഓടിക്കുന്ന വീഡിയോകൾ പലപ്പോഴായി കാണാറുണ്ട്. എന്നാൽ ഇത്തരം പശുക്കളോട് ദയയും സ്നേഹവും കാണിക്കുന്നവരും ഉണ്ടെന്ന് തെളിയിക്കുന്നതാണ് വീഡിയോ.\n— ᴮᴱ𝕪𝕠𝕟𝕕 ₇ 🧈 (@emesspace) February 22, 2021\nമാസങ്ങൾക്ക് മുമ്പ് മോഡലിനെ പോലെ പാട്ടിന് അനുസരിച്ച് ചുവട് വെക്കുന്ന ഒരു പശുവിന്റെ ദൃശ്യവും സോഷ്യൽ മീഡിയയിൽ വൈറലായിരുന്നു. വെളളയും ബ്രൗണും നിറമുള്ള ഒരു പശു റോഡിലൂടെ മോഡലിനെ പോലെ കാറ്റ് വാക്ക് നടത്തുന്നതാണ് ദൃശ്യങ്ങളിലുണ്ടായിരുന്നത്. ഈ പശുവിന് പിന്നിലായി ഒരു കൂട്ടം മറ്റ് പശുക്കളെയും ദൃശ്യങ്ങളിൽ കാണാമായിരുന്നു. എന്നാൽ എവിടെ നിന്ന് എപ്പോൾ ചിത്രീകരിച്ചതാണ് വീഡിയോ എന്നത് വ്യക്തമായിരുന്നില്ല. മോഡലിനെ പോലെയുള്ള പശുവിന്റെ നടത്തം ആളുകളിൽ ചിരി പടർത്തിയെങ്കിലും അംഗ വൈകല്യമുള്ള പശുവിന്റെ നടത്തമാണിത് എന്ന് കാണിച്ച് നിരവധി പേർ രംഗത്ത് എത്തിയിരുന്നു.\nKeyWords: Pani Puri, Calf, Cow, Lucknow, UP, പശു, കിടാവ്, പാനി പൂരി, ഉത്തർപ്രദേശ്\nFirst published: June 8, 2021, 1:50 PM IST


By വെബ്ഡെസ്ക് • 07/11/2019 at 1:01PM\nഏകദേശം 70,000 കോടി രൂപയുടെ സാമ്പത്തിക പുനരുജ്ജീവന പാക്കേജും, ഏതാണ്ട് 80,000 ജോലിക്കാരുടെ വിരമിക്കലും പ്രതീക്ഷിച്ച് ബിഎസ്എൻഎൽ വി ആർ എസ് നടപടികൾ തുടങ്ങി. ഡിസംബർ വരെ ജീവനക്കാർക്ക് സ്വയം പിരിഞ്ഞു പോകാനുള്ള അവസരമുണ്ട്.\n2019 സാമ്പത്തിക വര്‍ഷത്തില് 14,000 കോടി രൂപയുടെ നഷ്ടമുണ്ടായ ബിഎസ്എന്‍എല്ലിനെയും എം ടി എന് എല്ലിനെയും ലയിപ്പിക്കാൻ കഴിഞ്ഞ മാസമാണ് കേന്ദ്ര സര്‍ക്കാര് തീരുമാനിച്ചത്. ചെലവ് ചുരുക്കുന്നതിന്റെ ഭാഗമായി ജീവനക്കാരെ സ്വയം വിരമിപ്പിക്കൽ പദ്ധതി നടപ്പാക്കാൻ തീരുമാനിച്ചു.\nആകര്‍ഷകമായ വിരമിക്കല് പാക്കേജ് ജീവനക്കാര്‍ക്ക് നല്‍കുമെന്ന് മന്ത്രി രവിശങ്കര് പ്രസാദ് വാദ്ഗാദനം നൽകിയിരുന്നു. ഇതിനെ തുടർന്ന് ബിഎസ്എൻഎൽ പിരിച്ചുവിടൽ നടപടികൾ തുടങ്ങി.നവംബർ മൂന്ന് മുതൽ ഡിസംബർ നാല് വരെയാണ് വി ആർ എസ് തിരഞ്ഞെടുക്കാനുള്ള അവസരം നൽകിയിരിക്കുന്നത്. 50 വയസ് കഴിഞ്ഞ ജീവനക്കാർക്ക് വി ആർ എസിന് അപേക്ഷിക്കാം.\nബി എസ് എൻ എൽ പുനരുദ്ധരാണ പദ്ധതിയുടെ ഭാഗമായുള്ള നടപടിക്രമങ്ങൾ നടക്കുന്നതിനിടെ നിലമ്പൂരിൽ ബി എസ് എൻ എൽ ഓഫീസിലെ താൽക്കാലിക ജീവിനക്കാരനെ ആത്മഹത്യ ചെയ്ത നിലയിൽ കണ്ടെത്തി. രാമകൃഷ്ണൻ എന്നയാളെ ബി എസ് എൻ എൽ ഓഫീസിലാണ് ആത്മഹത്യ ചെയത നിലയിൽ കണ്ടെത്തിയത്. കഴിഞ്ഞ 10 മാസമായി കരാർ ജീവനക്കാരുടെ ശമ്പളം മുടങ്ങിയിരിക്കുകയായിരുന്നു. ഇതാണ് ആത്മഹത്യക്ക് കാരണമെന്ന് കരുതുന്നു. കഴിഞ്ഞ പത്തുമാസമായി ബി.എസ്.എന്.എല് കരാര് ജീവനക്കാര്‍ക്ക് ശമ്പളം മുടങ്ങിനെതിരെ ജീവനക്കാരുടെ സമരം നടന്നുവരികയാണ്. ആത്മഹത്യയെ തുടർന്ന് ജീവനക്കാർ ശക്തമായ പ്രക്ഷോഭവുമായി രംഗത്തെത്തി.\nബിഎസ്എൻഎല്ലിൽ ജോലി ചെയ്യുന്ന 50 വയസ്സിന് മുകളിലുള്ള ഏതാണ്ട് 80,000 പേരാണ് പിരഞ്ഞുപോകാൻ നിർബന്ധിതരാകുന്നത്. വി ആർ എസ് എടുക്കാൻ അർഹതയുള്ളവർ ഇപ്പോൾ പ്രഖ്യാപിച്ചിട്ടുള്ള ഒരുമാസ കാലയളവിനുള്ളിൽ അപേക്ഷ നൽകണം. വി ആർ എസ് എടുക്കുന്ന ജീവനക്കാർക്ക് ഇനിയുള്ള സർവീസ് കാലാവധി കണക്കാക്കിയായിരിക്കും നഷ്ടപരിഹാരം നൽകുക. വിരമിക്കുന്ന വർഷം ഇപ്പോഴത്തെ കണക്കനുസരിച്ചുള്ള ശമ്പളം, പെൻഷൻ, വിരമിക്കാനുള്ള വർഷം എന്നിവ കണക്കാക്കും. പ്രാഥമിക വിവരമനുസരിച്ച് അവശേഷിക്കുന്ന സർവീസ് കണക്കാക്കി ഓരോ വർഷവും ശമ്പളത്തിന്റെ 100 മുതൽ 125 ശതമാനം വരെയായിരിക്കും വി ആർ എസ് എടുക്കുന്നവർക്ക് നൽകുക.\nവി ആർ എസ് പൂർണമായി നടപ്പക്കാൻ കുറഞ്ഞത് മൂന്ന് മാസക്കാലമെങ്കിലുമെടുക്കുമെന്നാണ് കണക്കാക്കപ്പെടുന്നത്. നിലവിലെ കണക്കുകൾ അനുസരിച്ച് 1.59 ലക്ഷം ജീവനക്കാരനാണ് ബി എസ് എൻ എല്ലിൽ ഉള്ളത്. ഇതിൽ ഏകദേശം 1.06 ലക്ഷം ജീവനക്കാർ 50 വയസ്സുകഴിഞ്ഞവരാണ്. വി‌ആർ‌എസിന്റെ വിജയം ബി‌എസ്‌എൻ‌എല്ലിന്റെ നിലനിൽപ്പിന് നിർണായകമാണ്. 1.59 ലക്ഷം ജീവനക്കാർക്കായുള്ള വേതനത്തിനായി കമ്പനിയുടെ വരുമാനത്തിന്റെ 75 ശതമാനം ഉപയോഗിക്കുന്നുണ്ട്. കഴിഞ്ഞ 10 വർഷമായി കമ്പനി നഷ്ടത്തിലാണ് പ്രവർത്തിക്കുന്നത്.\nവി ആർ എസ് നൽകിയ ശേഷം വിരമിക്കൽ പ്രായം കുറയ്ക്കാനും ബി എസ് എൻ എൽ തീരുമാനിച്ചിട്ടുണ്ട്. 60 വയസാണ് നിലവിൽ വിരമിക്കൽ പ്രായം. ഇത് 58 ആയി കുറയ്ക്കുമെന്നാണ് ബി എസ് എൻ എൽ പുനരുദ്ധാരണ പദ്ധതിയിൽ പറയുന്നത്. എന്നാൽ വി ആർ എസ് വിജയകരമായി നടപ്പാക്കാൻ സാധിച്ചാൽ പെൻഷൻ പ്രായം കുറയ്ക്കാൻ സാധ്യതയില്ലെന്ന് പ്രതീക്ഷിക്കുന്നവരുമുണ്ട്. .\nപുനരുദ്ധാരണ പദ്ധതികളുടെ ഭാഗമായി ബി എസ് എൻ എൽ4ജി ആകുന്നതോടെ എല്ലാ കേന്ദ്ര, സംസ്ഥാന സർക്കാർ ഓഫീസുകളിലും ബി എസ് എൻ എൽ ലാൻഡ് ലൈനുകളും ബ്രോഡ് ബാൻഡ് കണക്ഷനും എടുക്കണമെന്ന് നിർദേശിച്ചിട്ടുണ്ട്. എല്ലാ സർക്കാർ വകുപ്പുകളുടെയും മൊബൈൽ കണക്ഷൻ ബി എസ് എൻ എൽ ആക്കാനും പദ്ധതിയുണ്ട്. നിലവിൽ ബി എസ് എൻ എല്ലിൽ ശമ്പളം വൈകുന്നുണ്ട്. വി ആർ എസ് നടപ്പാക്കുന്നതുൾപ്പടെ പദ്ധതികൾ പൂർത്തിയാക്കാൻ മൂന്ന് നാല് മാസമെടുക്കും. ഇത് കഴിഞ്ഞ് മാത്രമേ ശമ്പളവിതരണം വൈകുന്നത് ഒഴിവാകുകയുള്ളൂവെന്നാണ് സൂചന.


shalin zoya: അന്ന് ഡാഡി വാങ്ങി തന്ന 'സെലീന സ്കെർട്ട്'; ധരിക്കാൻ കഴിഞ്ഞത് ഇപ്പോഴാണെന്ന് ഷാലിൻ - actress shalin zoya's instagram post about her dad's selena gomez skirt gift and her rollercoaster ride from fat to slim | Samayam Malayalam\nactress shalin zoya's instagram post about her dad's selena gomez skirt gift and her rollercoaster ride from fat to slim\nഅന്ന് ഡാഡി വാങ്ങി തന്ന 'സെലീന സ്കെർട്ട്'; ധരിക്കാൻ കഴിഞ്ഞത് ഇപ്പോഴാണെന്ന് ഷാലിൻ\nBibin Babu | Samayam Malayalam | Updated: 22 Nov 2020, 03:23:21 PM\nശരീരഭാരം പതിമൂന്ന് കിലോയോളം കുറച്ച ശേഷമുള്ള ചില സന്തോഷങ്ങളുമായി ഷാലിൻ എത്തിയിരിക്കുകയാണ്\nസീരിയലുകളിലൂടേയും സീരിയലുകളിലൂടേയും ഏവര്‍ക്കും പ്രിയങ്കരിയാണ് നടി ഷാലിന് സോയ. തന്‍റെ ഇൻസ്റ്റഗ്രാം പേജിലൂടെ ഇടയ്ക്കിടയ്ക്ക് ഗ്ലാമർ ചിത്രങ്ങളും വീഡിയോകളുമൊക്കെ ഷാലിന് പങ്കുവയ്ക്കാറുണ്ട്. ലോക്ക് ഡൗൺ കാലത്ത് കീറ്റോ ഡയറ്റിലൂടേയും വ്യായാമത്തിലൂടേയും 13 കിലോയോളം ശരീരഭാരമാണ് ഷാലിൻ കുറച്ചിരുന്നത്. ശരീര ഭാരം കുറച്ച് ബബ്ലി ലുക്ക് മാറ്റിയ ശേഷമുള്ള ചിത്രങ്ങളും അടുത്തിടെ നടി പങ്കുവെച്ചിട്ടുണ്ട്. ഇപ്പോഴിതാ ഭാരം കുറച്ച ശേഷമുള്ള മറ്റൊരു വിശേഷവുമായി എത്തിയിരിക്കുകയാണ് ഷാലിൻ.\nകൊവിഡ് കാല മേക്കോവർ\nഎൽസമ്മ എന്ന ആൺകുട്ടി, മല്ലുസിങ്, വിശുദ്ധൻ, റെബേക്ക ഉതുപ്പ് കിഴക്കേമല, ധമാക്ക തുടങ്ങി നിരവധി സിനിമകളിൽ അഭിനയിച്ചിട്ടുള്ള ഷാലിൻ ലോക്ക് ഡൌൺ കാലത്താണ് ശരീരഭാരം 68-ൽ നിന്ന് 55 ആക്കിയത്. കീറ്റോ ഡയറ്റിലൂടേയും ചിട്ടയായ വ്യായാമത്തിലൂടേയുമാണ് ഷാലിൻ ഇത് സാധിച്ചത്.\nഅതിനുശേഷം നിരവധി ഫോട്ടോഷൂട്ട് ചിത്രങ്ങൾ നടി ഇൻസ്റ്റഗ്രാമിൽ പങ്കുവയ്ക്കുകയുണ്ടായി. ഇപ്പോഴിതാ തടി കുറഞ്ഞതിനാൽ കൈവന്ന ഒരു സൗഭാഗ്യത്തെ കുറിച്ച് പറയുകയാണ് താരം. അച്ഛൻ തനിക്ക് തന്ന സമ്മാനത്തെ കുറിച്ചാണത്.\nAlso Read: ക്ലാസ്സിനു പുറത്ത്, മുട്ടിൽ നിർത്തൽ, കക്കൂസ് കഴുകിക്കൽ! 'മനോഹരമായ' കുട്ടിക്കാലത്തെ കുറിച്ച് ജിയോ ബേബി\nഇപ്പോഴാണ് അത് ധരിക്കാൻ കഴിഞ്ഞത്\nഅച്ഛൻ തനിക്ക് പണ്ട് സെലീന ഗോമസ് ഫാനായിരുന്ന തനിക്ക് വാങ്ങി തന്ന സെലീന സ്കെർട്ട് ഇപ്പോഴാണ് തനിക്ക് ധരിക്കാൻ കഴിഞ്ഞതെന്ന് ഷാലിൻ കുറിച്ചിരിക്കുകയാണ്. സ്കെർട്ട് അണിഞ്ഞ ചിത്രങ്ങളും താരം പങ്കുവെച്ചിട്ടുണ്ട്. തടി മൂലമാണ് തനിക്ക് ഇത് ധരിക്കാൻ കഴിയാതിരുന്നതെന്ന് താരം പറഞ്ഞിരിക്കുകയാണ്.\nഎന്നെ നിങ്ങൾക്കിവിടെ പൊങ്കാലയിടാമെന്നും താരം കുറിപ്പിനൊപ്പം ചേർത്തിട്ടുണ്ട്. ഹെൽത്തിയായത് ഒരു റോളർ കോസ്റ്റർ റൈഡ് ആയിരുന്നു. പുത്തൻ വേഷത്തിൽ ഗോർജിയസ് ലുക്കാണ് ഷാലിനെന്നാണ് ആരാധകർ ഉൾപ്പെടെയുള്ളവർ ചിത്രങ്ങൾക്ക് താഴെ കുറിച്ചിട്ടുള്ളത്.\nബിനീഷിന്റെ കാര്യത്തില് അമ്മ എടുത്തുചാടി തീരുമാനം എടുക്കേണ്ടതില്ല: സുരേഷ് ഗോപി ആര്‍ട്ടിക്കിള് ഷോ\nസെലീന ഗോമസ് ഷാലിൻ സോയ Shalin Zoya weight loss shalin zoya slim shalin zoya rollercoaster ride shalin zoya instagram post shalin zoya fat shalin zoya\nWeb Title : actress shalin zoya's instagram post about her dad's selena gomez skirt gift and her rollercoaster ride from fat to slim\nIdukkiതെരഞ്ഞെടുപ്പ് പരീക്ഷ കടക്കാന് അധ്യാപകര്; ആര്‍ക്ക് വോട്ട് ചെയ്യുമെന്ന കണ്‍ഫ്യൂഷനില് വിദ്യാര്‍ത്ഥികളും\nMalappuramഹാക്കർമാർ ചുറ്റുമുണ്ട്..! പണം തട്ടുന്നത് ഓണ്‍ലൈന് പേയ്‌മെൻ്റ് സംവിധാനങ്ങളിലൂടെ; മലപ്പുറത്തുകാരന് നഷ്ടമായത് ഒരു ലക്ഷം രൂപ!! 'മിസ്റ്റേറിയസ് ഹാക്കേഴ്‌സ്' പിടിയിൽ\nPathanamthittaവിനോദ സഞ്ചാരികളില്ലാത്തത് തിരിച്ചടിയായി അടവിയിലെ കുട്ടവഞ്ചികൾ നശിച്ചുതുടങ്ങി\nPalakkadഒറ്റപ്പാലത്ത് ഇടതിന് ആശ്വാസം; വിമതന് പിന്‍മാറി... യുഡിഎഫില് കടുത്ത പ്രതിസന്ധി, പിന്മാറിയത് പാര്‍ട്ടിയുടെ ഔദ്യോഗിക സ്ഥാനാര്‍ഥി\nPalakkadജാതിമതഭേദമന്യേ എല്ലാവര്‍ക്കും പ്രവേശനം നല്‍കി അടിപ്പെരണ്ട ജുമാഅത്ത് പള്ളി; കൊത്തുപണികള്‍ക്കൊണ്ട് മനോഹരമാക്കി\nIndiaബൈക്കോടിക്കുന്നതിനിടെ ഭർത്താവ് വീഡിയോ കോൾ വിളിച്ചു; തെറിച്ചു വീണ ഭാര്യയ്ക്ക് ദാരുണാന്ത്യം\nPathanamthittaശബരിമലയില്2താല്‍ക്കാലിക ജീവനക്കാര്‍ക്ക് കൊവിഡ്; ജാഗ്രത ശക്തമാക്കി ആരോഗ്യ വകുപ്പ്.... പ്രസാദ വിതരണ കൗണ്ടര് അണുവിമുക്തമാക്കി


Posted By: admin 136 Views0Comment hording accident in kakkinada\nകാക്കിനഡ: ഷോപ്പിംഗ് മാളിനു മുകളിൽ സ്ഥാപിച്ചിരുന്ന കൂറ്റൻ ഹോർഡിംഗ്(പരസ്യ ബോർഡ്) ശരീരത്തിൽ പതിച്ച് യുവതി മരിച്ചു. ആന്ധ്രാപ്രദേശ് കാക്കിനഡയിലെ ജ്യോതുല മാർക്കറ്റിൽ വെള്ളിയാഴ്ചയായിരുന്നു അപകടം.\nനഗരത്തിലെ ബഹുനില ഷോപ്പിംഗ് മാളിന്‍റെ ഏറ്റവും മുകളിൽ സ്ഥാപിച്ചിരുന്ന ഹോർഡിംഗ് കാറ്റിൽ തകർന്നുവീഴുകയായിരുന്നു. വഴിയിലൂടെ നടന്നുപോയിരുന്ന വസംശെട്ടി ശാന്തി എന്ന ഇരുപതുകാരിയുടെ ശരീരത്തിലാണ് ഇതു പതിച്ചത്. ഗുരുതരമായി പരിക്കേറ്റ യുവതിയെ ഉടൻതന്നെ ആശുപത്രിയിലെത്തിച്ചെങ്കിലും ജീവൻ രക്ഷിക്കാനായില്ല.\nപോലീസ് കേസ് രജിസ്റ്റർ ചെയ്ത് അന്വേഷണം ആരംഭിച്ചു\nഅലഹബാദിൽ ഏഴു വയസുകാരി കൂട്ടബലാത്സംഗത്തിനിരയായി.


Today Is Christmas- christians-jesus-god\nToday Is Christmas Christians Jesus God\nതിരുപ്പിറവിയുടെ സ്മരണയില് ഇന്ന് ക്രിസ്മസ്\nഉണ്ണിയേശുവിന്റെ തിരുപ്പിറവി അറിയിച്ചുകൊണ്ട് കേരളത്തിലെ ദേവാലയങ്ങളിലും പാതിര കുര്‍ബാനകള് നടന്നു\nDecember 25, 2017 10:28:44 am\nലോകമെമ്പാടുമുള്ള ക്രൈസ്തവ വിശ്വാസികള് ഇന്ന് ക്രിസ്മസ് ആഘോഷിക്കുന്നു. ശാന്തിയുടെയും സമാധാനത്തിന്റെയും സഹനത്തിന്റെയും സന്ദേശം ലോകത്തിന് പകര്‍ന്ന് നല്‍കിയ യേശു ദേവന്റെ തിരുപിറവിയുടെ ഓര്‍മ്മപ്പെടുത്തലാണ് ഓരോ ക്രിസ്മസും. ക്രിസ്മസ് പ്രമാണിച്ച് ലോകമെമ്പാടുമുള്ള ദേവാലയങ്ങളില് പ്രത്യേക പ്രാര്‍ത്ഥനകള് നടന്നു.\nഉണ്ണിയേശുവിന്റെ തിരുപ്പിറവി അറിയിച്ചുകൊണ്ട് കേരളത്തിലെ ദേവാലയങ്ങളിലും പാതിര കുര്‍ബാനകള് നടന്നു. നക്ഷത്രങ്ങളും പുല്‍ക്കൂടുമൊക്കെയായി നാടും നഗരവും ക്രിസ്മസിനെ വരവേല്‍ക്കുകയാണ്. കൊടിതോരണങ്ങളും മറ്റും ഉപയോഗിച്ച് പള്ളികളും അലങ്കരിച്ചിട്ടുണ്ട്. പുതുവസ്ത്രങ്ങള് അണിഞ്ഞും രുചികരമായ ഭക്ഷണവിഭവങ്ങള് ഒരുക്കിയുമാണ് ക്രിസ്മസ് ആഘോഷിക്കുന്നത്.\nഅത്യുന്നതങ്ങളില് ദൈവത്തിന് മഹത്വം, ഭൂമിയില് സന്മനസ്സുള്ളവര്‍ക്ക് സമാധാനം ഈ വാക്കുള് ആവര്‍ത്തിക്കപ്പെടുകയാണ് ഓരോ ക്രിസ്മസിലും. ലോകമെമ്പാടുമുള്ള ജനതയ്ക്ക് ശാന്തിയുടേയും സ്നേഹത്തിന്റെയും സഹനത്തിന്റെ മാര്‍ഗ്ഗം കാട്ടി നല്‍കിയ യേശുദേവന്റെ ജീവിതം ഇവിടെ വീണ്ടും ഓര്‍ക്കപ്പെടുന്നു. അതിജീവനത്തിന്റെയും സഹനത്തിന്റെയും ആദ്യപാഠങ്ങള് പകര്‍ന്ന് നൽകിയാണ് യേശുദേവന്റെ പുല്‍ക്കൂട്ടിലെ ജനനം.\nജാതിമത ചിന്തകള്‍ക്കപ്പുറം ലോകജനത ഒന്നായി ക്രിസ്മസ് ആഘോഷിക്കുന്നു. ക്രൈസ്തവ ദേവാലയങ്ങളില് തിരുപ്പിറവി ചടങ്ങുകള് പതിവ് തെറ്റാതെ നടന്നു. നാടും നഗരവും ക്രിസ്മസ് ലഹരിയിലാണ്. പുല്‍ക്കൂടുകളും ക്രിസ്മസ് ട്രീയും നക്ഷത്രങ്ങളും ഒരുക്കി അങ്ങനെ മറ്റൊരു ക്രിസ്മസ് കൂടി ആഘോഷിക്കുകയാണ്. എല്ലാ പ്രേക്ഷകര്‍ക്കും ഐഇ മലയാളത്തിന്റെ ക്രിസ്മസ് ആശംസകള്.\nGood Friday 2019 Quotes: ദുഃഖവെളളി ദിനത്തിൽ ഓർക്കാം ക്രിസ്തുവിന്റെ തിരുവചനങ്ങൾ\nകുരുന്നുകള്‍ക്ക് മുന്നില് ‘സാന്റയായി’ സാക്ഷാല് സച്ചിന്; നന്ദി പറഞ്ഞ് ആരാധകര്\nEaster 2019: ഓർമ്മയില് ഉയിര്‍ക്കുന്ന ഈസ്റ്റര് നൊമ്പരങ്ങള്\nക്രിസ്‌മസ് രാത്രിയിൽ സൈനികർക്ക് സർപ്രൈസ് നൽകി ഡോണൾഡ് ട്രംപ്


Emalayalee.com - ഷിക്കാഗോ മലയാളി അസോസിയേഷന്റെ വിമന്‍സ്‌ഡേ ആഘോഷം മാര്‍ച്ച് 7-ന്\nഷിക്കാഗോ മലയാളി അസോസിയേഷന്റെ വിമന്‍സ്‌ഡേ ആഘോഷം മാര്‍ച്ച് 7-ന്\nഷിക്കാഗോ: ഷിക്കാഗോ മലയാളി അസോസിയേഷന്റെ വിമന്‍സ്‌ഫോറത്തിന്റെ ആഭിമുഖ്യത്തില് വിമന്‍സ്‌ഡേ ആഘോഷങ്ങള് മാര്‍ച്ച്7ശനിയാഴ്ച വൈകുന്നേരം 4PM മുതല് വിവിധ പരിപാടികളോടെ മോര്‍ട്ടന്‍ഗ്രോവിലുള്ള സെന്റ് മേരീസ് ക്‌നാനായ ചര്‍ച്ച് ഹാളില് വച്ച് നടത്തപ്പെടുന്നതാണ്. ഇന്റര്‍നാഷ്ണല് വിമന്‍ഡേയോട് അനുബന്ധിച്ച് അസോസിയേഷന് നടത്തുന്ന പ്രസ്തുത വിമന്‍സ്‌ഡേ പ്രോഗ്രാമിന് 'SHE'(She holds Equality) എന്നാണ് നാമകരണം ചെയ്തിരിക്കുന്നത്.\nവനിതകള്‍ക്കായി വിവിധയിനം പരിപാടികളാണ് അന്നേ ദിവസം നടത്തുന്നത്. 4-5PM വരെ ഏവര്‍ക്കും പ്രയോജനപ്പെടുന്ന വിധത്തില് തയ്യല്‍ക്ലാസുകളും പാചകക്ലാസുകളും നടത്തുപ്പെടുന്നതാണ്. തുടര്‍ന്ന് നാലു റൗണ്ടുകളിലായി വനിതകള്‍ക്ക് ഗ്രൂപ്പായി പങ്കെടുക്കുവാന് സാധിക്കുന്ന മത്സരങ്ങള് നടത്തപ്പെടുന്നതാണ്.\nഅന്നു നടക്കുന്ന മീറ്റിംഗില് വച്ച് ഷിക്കാഗോ മലയാളി അസോസിയേഷന്റെ മെമ്പറായിട്ടുള്ളവരില് 25 വര്‍ഷത്തിലധികം സേവനം ചെയ്തിട്ടുള്ള വനിതാ ടീച്ചേഴ്‌സിനെ ആദരിക്കുന്നതാണ്. കൂടുതല് വിവരങ്ങള്‍ക്ക് ജനറല് കോര്‍ഡിനേറ്റര് റോസ് വടകര-708 662 0774\nവിമന്‍സ് ഫോറം പ്രതിനിധികള്\nലീല ജോസഫ്-224 578 5262\nLeela Joseph ( Women Rep. )\nMercy Kuriakose (Womens Rep.)


emalayalee.com - തോമസ് ചാണ്ടിയെ രൂക്ഷമായി പരിഹസിച്ച് മന്ത്രി ജി സുധാകരന്\nതോമസ് ചാണ്ടിയെ രൂക്ഷമായി പരിഹസിച്ച് മന്ത്രി ജി സുധാകരന്\nതോമസ് ചാണ്ടിയുടെ രാജിയെ രൂക്ഷമായി പരാമര്‍ശിച്ച് പൊതുമരാമത്ത് വകുപ്പ് മന്ത്രി ജി സുധാകരന്. അലക്കി വെളുപ്പിക്കും വരെ, വിഴുപ്പ് അലക്കുകാരന് തന്നെ ചുമക്കട്ടേയെന്നാണ് മന്ത്രി പറഞ്ഞത്. 'ഈ വിഴുപ്പ് ഇനി ചുമക്കണോ' എന്ന മാധ്യമപ്രവര്‍ത്തകരുടെ ചോദ്യത്തോട് പ്രതികരിക്കവേയാണ് സുധാകരന് ഇത്തരമൊരു പരാമര്‍ശം നടത്തിയത്.\nരാജിയില് തീരുമാനമെടുക്കേണ്ടത് അദ്ദേഹം തന്നെയാണെന്നും തോമസ് ചാണ്ടി കോടതിയില് പോയത് ബൂര്‍ഷ്വാ രാഷ്ട്രീയത്തിന്റെ ഭാഗമാണെന്നും സുധാകരന് കൂട്ടിച്ചേര്‍ത്തു. തോമസ് ചാണ്ടിയ്‌ക്കെതിരെ കടുത്ത നിലപാടാണ് ഇടതു മുന്നണി യോഗത്തില് സിപിഐ സ്വീകരിച്ചത്.\nവിഎസ് അച്യുതാനന്ദനും സിപിഐ നേതാവ് പന്ന്യന് രവീന്ദ്രനും തോമസ് ചാണ്ടിയുടെ രാജി എന്ന ആവശ്യം നേരത്തെ തന്നെ മുന്നോട്ടുവെച്ചിരുന്നു. പല സംസ്ഥാനങ്ങളില് എന്‍സിപിയ്‌ക്ക് വ്യത്യസ്‌ത നിലപാടാണ് ഉള്ളതെന്നും ഇവിടെ അവര് എല്‍ഡിഎഫിനൊപ്പം ആണെന്നേയുള്ളൂ എന്നും സുധാകരന് പറഞ്ഞു.


മന്ത്രി പുത്രൻ കുടുങ്ങി, യുവതിയെ പ്രണയം നടിച്ച് വശത്താക്കി; തുടർന്ന് ശീതള പാനീയത്തിൽ ലഹരിമരുന്നു കലർത്തി നൽകി മയക്കിയ ശേഷം പീഡിപ്പിച്ച് നഗ്ന ദൃശ്യങ്ങൾ പകർത്തി » Newsthen\nമന്ത്രി പുത്രൻ കുടുങ്ങി, യുവതിയെ പ്രണയം നടിച്ച് വശത്താക്കി; തുടർന്ന് ശീതള പാനീയത്തിൽ ലഹരിമരുന്നു കലർത്തി നൽകി മയക്കിയ ശേഷം പീഡിപ്പിച്ച് നഗ്ന ദൃശ്യങ്ങൾ പകർത്തി\nജയ്പൂര്: ശീതളപാനീയത്തില് ലഹരിമരുന്ന് കലര്‍ത്തി നല്‍കിയ ശേഷം നഗ്നചിത്രം പകര്‍ത്തുകയും ലൈംഗികമായി പീഡിപ്പിക്കുകയും ചെയ്തുവെന്ന പരാതിയില് രാജസ്ഥാന് മന്ത്രിയും കോൺഗ്രസ് നേതാവുമായ മഹേഷ് ജോഷിയുടെ മകനെതിരെ കേസ്. മന്ത്രി മഹേഷ് ജോഷിയുടെ മകന് രോഹിത് ജോഷിക്കെതിരെയാണ് ലൈംഗികപീഡനത്തിന് ഡല്‍ഹി പൊലീസ് കേസെടുത്തത്.\nകഴിഞ്ഞ വര്‍ഷം ജനുവരി 8 മുതല് ഏപ്രില് 17 വരെ പലതവണ പീഡിപ്പിച്ചു എന്നാണ് 23 കാരിയായ ജയ്പൂര് സ്വദേശിനി യുവതിയുടെ പരാതി. ഫെയ്‌സ്ബുക്കിലൂടെയാണ് രോഹിത്തിനെ പരിചയപ്പെട്ടത്. പിന്നീട് ജയ്പുരില്‍വച്ചു കണ്ടുമുട്ടി എന്നും യുവതി പറയുന്നു. വിവാഹം കഴിക്കാമെന്ന് വാഗ്ദാനം നല്‍കിയിരുന്നു.\nരാജസ്ഥാനിലെ സവായ് മധോപുരിലേക്കു 2021 ജനവരി 8ന് യുവതിയെ രോഹിത് ക്ഷണിച്ചു. ആദ്യ കൂടിക്കാഴ്ചയില് പാനീയത്തില് ലഹരിമരുന്നു നല്‍കി മയക്കി ലൈംഗികമായി പീഡിപ്പിച്ചു. ബോധമുണര്‍ന്നപ്പോള് നഗ്‌നചിത്രങ്ങളും വീഡിയോയും കാണിച്ച് ഭീഷണിപ്പെടുത്തി. യുവതി പരാതിയില് പറയുന്നു.\nഡല്‍ഹിയില് വെച്ചും രോഹിത് പീഡിപ്പിച്ചു. അസഭ്യം പറയുകയും മര്‍ദ്ദിക്കുകയും ചെയ്യുക പതിവായിരുന്നു. വിവരം പുറത്തുപറഞ്ഞാല് നഗ്ന വീഡിയോകള് സമൂഹമാധ്യമത്തിലൂടെ പ്രചരിപ്പിക്കുമെന്ന് ഭീഷണിപ്പെടുത്തി. കഴിഞ്ഞ ഓഗസ്റ്റില് ഗര്‍ഭിണിയാണെന്ന് അറിഞ്ഞപ്പോള് ഗര്‍ഭഛിദ്രത്തിനു നിര്‍ബന്ധിച്ചുവെന്നും യുവതി പരാതിയില് പറയുന്നു.\nഡല്‍ഹി നോര്‍ത്ത് പൊലീസ് യുവതിയുടെ പരാതി പ്രകാരം ബലാത്സംഗം, ലഹരി മരുന്ന് നല്‍കി ചൂഷണം തുടങ്ങിയ വകുപ്പുകള് പ്രകാരം കേസ് രജിസ്റ്റര് ചെയ്തു. ഈ വിവരം രാജസ്ഥാന് പൊലീസിനെ അറിയിച്ചതായും, കേസില് അന്വേഷണം തുടരുന്നതായും ഡല്‍ഹി പൊലീസിലെ സീനിയര് ഉദ്യോഗസ്ഥന് വ്യക്തമാക്കി.


ജോണ്‍പോള് രണ്ടാമനെ വിശുദ്ധനായി പ്രഖ്യാപിക്കും - India News 24\nജോണ്‍പോള് രണ്ടാമനെ വിശുദ്ധനായി പ്രഖ്യാപിക്കും\nവത്തിക്കാന് സിറ്റി: 27 വര്‍ഷം കത്തോലിക്കാ സഭയെ നയിച്ച ജോണ്‍പോള് രണ്ടാമനെ വത്തിക്കാന് വിശുദ്ധനായി പ്രഖ്യാപിക്കും.\nതന്‍െറ മുന്‍ഗാമിയുടെ പേരില് രണ്ടാമത്തെ അദ്ഭുതവും ഫ്രാന്‍സിസ് മാര്‍പാപ്പ അംഗീകരിച്ചതോടെയാണ് ജോണ്‍പോള് രണ്ടാമനെ വിശുദ്ധപദവിയിലേക്ക് ഉയര്‍ത്താനുള്ള അന്തിമ നടപടിക്രമവും പൂര്‍ത്തിയായത്.\nഇതുസംബന്ധിച്ച ഔദ്യാഗിക പ്രഖ്യാപനം ഈ വര്‍ഷംതന്നെ ഉണ്ടാവും. കര്‍ദിനാള്‍മാരുടെ യോഗത്തില് പ്രഖ്യാപന തീയതി തീരുമാനിക്കുമെന്ന് വത്തിക്കാന് വൃത്തങ്ങള് അറിയിച്ചു. ഇതോടൊപ്പം, 1958 മുതല് ’63 വരെ സഭയെ നയിച്ച പോപ് ജോണ് 23ാമനെയും പുണ്യാളനായി അംഗീകരിക്കാനുള്ള നടപടികള്‍ക്ക് മാര്‍പാപ്പ അംഗീകാരം നല്‍കിയിട്ടുണ്ട്. അതേസമയം, ഇദ്ദേഹത്തിന്‍െറ പേരില് രണ്ടാമത്തെ അദ്ഭുതം ചേര്‍ത്തിട്ടില്ല.\n1978 മുതല് 2005 വരെ സഭയുടെ ഇടയനായിരുന്ന ജോണ്‍പോള് രണ്ടാമന് 2005 ഏപ്രില് രണ്ടിനാണ് ഇഹലോകവാസം വെടിഞ്ഞത്. ഇദ്ദേഹത്തിന്‍െറ വിയോഗശേഷം, വിശുദ്ധനായി പ്രഖ്യാപിക്കാനുള്ള നടപടിക്രമങ്ങള് ഏറെ വേഗത്തിലാണ് പൂര്‍ത്തിയായത്.


സീ യു എഗൈന് യൂ ട്യൂബില് ചരിത്രം സൃഷ്ടിക്കുന്നു • ഇ വാർത്ത | evartha\nസീ യു എഗൈന് യൂ ട്യൂബില് ചരിത്രം സൃഷ്ടിക്കുന്നു\nEvartha Desk 12 July 2017\nയൂ ട്യൂബില് ചരിത്രം സൃഷ്ടിച്ച് വിസ് ഖലീഫയുടെ ‘സീ യു എഗൈന്’. ഈ സംഗീത ആല്‍ബം രണ്ട് വര്‍ഷത്തിനിടെ യൂട്യൂബില് കണ്ടത് 300 കോടി പേരാണ്. ഇറ്റ്‌സ് ബീന് എ ലോങ് ഡേ വിത്ത് ഔട്ട് യു ഫ്രണ്ട് ‘ എന്നു തുടങ്ങുന്ന ഈ വീഡിയോ ആല്‍ബം പോള് വാള്‍ക്കര് എന്ന ഹോളിവുഡ് നടനുള്ള ആദരാഞ്ജലിയായി 2015 ലാണ് റിലീസ് ചെയ്തത്. ഫാസ്റ്റ് ആന്റ് ഫ്യൂരിയസ് എന്ന സിനിമക്കു വേണ്ടിയായിരുന്നു വീഡിയോ ഒരുക്കിയിരുന്നത്.\nചാര്‍ലി പുത് രചിച്ച് വിസ് ഖലീഫ ആലപിച്ച ഗാനത്തില് ഇടയ്ക്ക് റാപ്പ് മ്യൂസിക്കും ഉപയോഗിച്ചിട്ടുണ്ട്. സൈയുടെ ഗന്നം സ്‌റ്റൈലായിരുന്നു യൂ ട്യൂബില് ഇതിനു മുന്നിലുണ്ടായിരുന്നത്. അഞ്ച് വര്‍ഷത്തിനിടെ 2,895,721,567 പേരായിരുന്നു ഈ വീഡിയോ കണ്ടത്.


സ്മരണീയനായ എന് എസ് | Articles | Deshabhimani | Friday Feb 17, 2017\nസ്മരണീയനായ എന് എസ്\nകോടിയേരി ബാലകൃഷ്ണന്Updated: Friday Feb 17, 2017\nസംഘടനാവൈഭവത്തിന്റെയും സമരോത്സുകതയുടെയും എക്കാലത്തെയും ഉറവ വറ്റാത്ത ഊര്‍ജമായ സഖാവ് എന് ശ്രീധരന് അന്തരിച്ചിട്ട് 32 വര്‍ഷം തികയുന്നു. കമ്യൂണിസ്റ്റ് പ്രസ്ഥാനത്തെ മധ്യതിരുവിതാംകൂറില് കരുത്തുറ്റ രാഷ്ട്രീയശക്തിയായി വളര്‍ത്തുന്നതില് അതുല്യസംഭാവന നല്‍കിയ ആദ്യകാല സംഘാടകരിലെ പ്രമുഖനാണ് എന് എസ്.\nഎന് എസിനെപ്പോലെയുള്ളവര് അടിത്തറയിട്ട പ്രസ്ഥാനം ഇന്ന് കേരളത്തില് അപ്രതിരോധ്യമാണെന്ന് മാത്രമല്ല സിപിഐ എമ്മില് പ്രതീക്ഷയര്‍പ്പിക്കുന്നവരുടെ എണ്ണം അനുദിനം വര്‍ധിച്ചുവരികയാണ്്. സ്വന്തം വിശ്വാസത്തെ സ്വജീവിതംകൊണ്ട് സാക്ഷ്യപ്പെടുത്തിയ വിപ്ളവകാരിയായിരുന്നു എന് എസ്. വിപ്ളവകാരികള് വീട്ടില്‍കിടന്ന് മരിക്കാമെന്ന് ആര്‍ക്കും വാക്കുകൊടുത്തിട്ടില്ലെന്ന് പറയാറുണ്ടായിരുന്ന സഖാവ് 1985ല് യുഡിഎഫ് സര്‍ക്കാര് ചിറ്റാറില് സൃഷ്ടിച്ച പൊലീസ് ഭീകരാവസ്ഥ മറികടക്കാനുള്ള പോരാട്ടത്തിന് നേതൃത്വംനല്‍കി മടങ്ങുമ്പോള് വാഹനാപകടത്തില് മരിക്കുകയായിരുന്നു. 57-ാം വയസ്സിലായിരുന്നു അന്ത്യം. അന്ന് സിപിഐ എമ്മിന്റെ സംസ്ഥാന സെക്രട്ടറിയറ്റ് അംഗമായിരുന്നു.\nഒരു കേവുവള്ളക്കാരന്റെ മകനായി മധ്യതിരുവിതാംകൂറില് നാട്ടിന്‍പുറത്ത് ജനിച്ച എന് ശ്രീധരന് എങ്ങനെ പാര്‍ടിയും നാട്ടുകാരും സ്നേഹിച്ച എന് എസായി വളര്‍ന്നുവെന്നത് പഠിക്കേണ്ട ജീവിതപാഠമാണ്. സ്വാതന്ത്യ്രസമരത്തിന്റെ കാലഘട്ടത്തില് രാഷ്ട്രീയത്തില് പ്രവേശിക്കുകയും പുന്നപ്ര വയലാര്, ശൂരനാട് തുടങ്ങിയ ചരിത്രസംഭവങ്ങളുടെ കാലഘട്ടത്തില് മധ്യതിരുവിതാംകൂറില് കമ്യൂണിസ്റ്റ് പാര്‍ടിയുടെ പതാകവാഹകനാകുകയുംചെയ്ത എന് എസ് തീക്ഷ്ണാനുഭവങ്ങളുടെ പ്രതീകമായിരുന്നു. ഒളിവുജീവിതം, ജയില്‍ജീവിതം, കമ്യൂണിസ്റ്റ് പാര്‍ടി അധികാരത്തിലുള്ളപ്പോഴും ഇല്ലാത്തപ്പോഴുമുള്ള പൊതുപ്രവര്‍ത്തനം - ഇപ്രകാരമുള്ള വിവിധഘട്ടങ്ങളിലെ അനുഭവങ്ങളുടെ ഉടമയായിരുന്നു.\nപുന്നപ്ര വയലാര് സമരത്തിന്റെ അലകള് ആഞ്ഞടിച്ചകാലത്ത് - 'ദിവാന് ഭരണം തുലയട്ടെ' എന്ന ബോര്‍ഡ് ജന്മസ്ഥലമായ വള്ളിക്കാവിലെ ബീഡിക്കടയുടെമുന്നില് പ്രദര്‍ശിപ്പിച്ച് പൊലീസിനെ വെല്ലുവിളിച്ചാണ് പൊതുപ്രവര്‍ത്തനത്തില് സജീവമായത്. പ്രാഥമികവിദ്യാഭ്യാസത്തിനുശേഷം അച്ഛന്റെ കെട്ടുവള്ളത്തില് സഹായിയായ ചെറുപ്പക്കാരന് യാത്രയ്ക്കിടയില് കമ്യൂണിസ്റ്റ്നേതാക്കളുമായുണ്ടായ പരിചയത്തിലൂടെയാണ് ഉറച്ച കമ്യൂണിസ്റ്റായത്. പിന്നീട് ബീഡിത്തൊഴിലാളികളെയും വള്ളത്തൊഴിലാളികളെയും സംഘടിപ്പിച്ച് തൊഴിലാളിനേതാവായി. ആ ഘട്ടത്തിലാണ് ദിവാന് ഭരണത്തിനെതിരായ ബോര്‍ഡുവച്ചതിന് പൊലീസ് വേട്ടയും ഒളിവുജീവിതവും തുടങ്ങിയത്. അക്കാലത്ത് നാവികത്തൊഴിലാളി സംഘടനയെ കെഎസ്പിയുടെ പിടിയില്‍നിന്ന് കമ്യൂണിസ്റ്റ് പാര്‍ടിയുടെ നിയന്ത്രണത്തില് കൊണ്ടുവരുന്നതിന് നിര്‍ണായകപങ്ക് വഹിച്ചു. പാര്‍ടിയുടെ സെല് സെക്രട്ടറി, കായംകുളം ഡിവിഷന് കമ്മിറ്റി സെക്രട്ടറി, കാര്‍ത്തികപ്പള്ളി താലൂക്ക് സെക്രട്ടറി, ആലപ്പുഴ ഡിസി അസിസ്റ്റന്റ് സെക്രട്ടറി എന്നീ നിലകളിലെല്ലാം പ്രവര്‍ത്തിച്ച സഖാവ് 1958ല് അവിഭക്ത കമ്യൂണിസ്റ്റ് പാര്‍ടിയുടെ ആലപ്പുഴ ജില്ലാ ആക്ടിങ് സെക്രട്ടറിയായും പ്രവര്‍ത്തിച്ചു. സിപിഐ എം രൂപീകരണത്തിനുശേഷം ആലപ്പുഴ, കൊല്ലം ജില്ലകളിലെ സെക്രട്ടറിയുമായി.\nസംഘടനാവൈഭവത്തില് എന് എസ് എന്നും മാതൃകയാണ്. 1950കളുടെ മധ്യത്തില് ആലപ്പുഴയില് പട്ടിണിയും ക്ഷാമവും രൂക്ഷമായപ്പോള് കാര്‍ത്തികപ്പള്ളി, മാവേലിക്കര, കരുനാഗപ്പള്ളി പ്രദേശങ്ങളില്‍നിന്ന് വലിയതോതില് ഉല്‍പ്പന്നങ്ങള് ശേഖരിച്ച് ചെങ്കൊടികെട്ടിയ ബോട്ടിലും വള്ളത്തിലും ആലപ്പുഴയിലെത്തിച്ച് വിതരണംചെയ്യുന്നതിന് നേതൃത്വംനല്‍കി. ജനങ്ങളുടെ സുഖദുഃഖങ്ങളില് പങ്കാളിയായി അവരിലൊരാളായി മാറേണ്ടതിന്റെ പ്രാധാന്യമാണ് പ്രവര്‍ത്തനങ്ങളിലൂടെ ബോധ്യപ്പെടുത്തിയത്. വൈദ്യസഹായം, ആള്‍സഹായം തുടങ്ങിയവ ആവശ്യമായിവരുന്ന കുടുംബങ്ങളെ സഹായിച്ചു. അതുപോലെ വസൂരിവന്നവരെ ശുശ്രൂഷിക്കുന്നതിനുവേണ്ടിയുള്ള പ്രവര്‍ത്തനങ്ങളും നടത്തി. സ്വയംചെയ്യുന്ന ജോലികൊണ്ടുമാത്രം പ്രസ്ഥാനം വിപുലമാകില്ല. മറ്റുള്ളവരെക്കൊണ്ട് ജോലി ചെയ്യിപ്പിക്കുകയുംവേണം. ഈ മൌലികമായ സംഘടനാതത്വം മനസ്സിലാക്കി പ്രവര്‍ത്തിച്ച നേതാവായിരുന്നു.\nഈ ലേഖകന് വിദ്യാര്‍ഥി സംഘടനാനേതാവായിരിക്കുമ്പോഴാണ് എന് എസിനെ കാണുന്നതും അടുത്ത് ഇടപഴകുന്നതും. വിദ്യാര്‍ഥി സംഘടനാനേതാക്കള് കൊല്ലത്ത് എത്തുമ്പോള് പാര്‍ടി ജില്ലാസെക്രട്ടറിയായിരുന്ന എന് എസ് ഞങ്ങളോട് കാണിച്ച അടുപ്പം പറഞ്ഞറിയിക്കാനാകാത്തതായിരുന്നു. ഓരോ വിഷയങ്ങളിലും ഇടപെടുന്നതിലെ സമചിത്തതയും സംഘാടനമികവും എന്‍എസിന്റെ സവിശേഷതയായി അന്ന് അനുഭവിച്ചറിഞ്ഞു. പരിചയപ്പെടുന്നവരെയെല്ലാം വളരെ വേഗത്തില് കുടുംബാംഗത്തെപ്പോലെ ഉള്‍ക്കൊള്ളും. അതുവഴി പരിചയപ്പെടുന്നവര് സ്നേഹം സ്വാഭാവികമായി തിരിച്ചുനല്‍കും.\nഎസ്എഫ്ഐ പ്രവര്‍ത്തനത്തിനുശേഷം ഞാന് കണ്ണൂര് ജില്ലയില് പാര്‍ടിയുടെ മുഴുവന്‍സമയപ്രവര്‍ത്തകനായി ഏരിയാതലത്തില് പ്രവര്‍ത്തിക്കുന്ന ഘട്ടത്തില് പാര്‍ടിയുടെ സംസ്ഥാന സെക്രട്ടറിയറ്റ് അംഗമെന്ന നിലയില് എന് എസ് അവിടെയെത്തി പാര്‍ടി കമ്മിറ്റിയുടെയും പ്രവര്‍ത്തകരുടെയും യോഗങ്ങളില് പങ്കെടുത്ത് നടത്തിയ കര്‍മോജ്വലമായ പ്രവര്‍ത്തനരീതിയും ഓര്‍മയില് നിറഞ്ഞുനില്‍ക്കുന്നു. ദേശാഭിമാനിയുടെ പ്രചാരണം വര്‍ധിപ്പിക്കേണ്ടതിന്റെ ആവശ്യകതയും അത് പ്രാവര്‍ത്തികമാക്കേണ്ട രീതിയും എന് എസ് വിശദീകരിച്ചു. സര്‍വരും സ്വമേധയാ അതൊരു അടിയന്തരപ്രവര്‍ത്തനമായി ഏറ്റെടുക്കുകയായിരുന്നു. അത്തരമൊരു വൈദ്യുതിപ്രവാഹശക്തി എന് എസിന്റെ സംഘടനാപ്രവര്‍ത്തനത്തില് ഉള്‍ച്ചേര്‍ന്നിരുന്നുവെന്ന് നേരിട്ട് ബോധ്യമായിട്ടുണ്ട്. ദേശാഭിമാനിയുടെ പ്രചാരം നല്ലതോതില് ആദ്യമായി വര്‍ധിച്ചത് അന്നത്തെ ക്യാമ്പയിനിലൂടെയായിരുന്നു. ആ പാതയിലൂടെ മുന്നേറിയാണ് ദേശാഭിമാനിയുടെ സര്‍ക്കുലേഷന് വലിയതോതില് വര്‍ധിപ്പിക്കാന് കഴിഞ്ഞത്. പാര്‍ടി സംസ്ഥാനകമ്മിറ്റിയുടെ നേതൃത്വത്തില് ബ്രാഞ്ചുതലങ്ങളില്‍വരെയുള്ള സഖാക്കളുടെ ആത്മാര്‍പ്പണത്തോടെയുള്ള പ്രവര്‍ത്തനത്തിന്റെഫലമായി ദേശാഭിമാനിയുടെ സര്‍ക്കുലേഷനില് വന്‍കുതിപ്പ് സൃഷ്ടിക്കാന് കഴിഞ്ഞിട്ടുണ്ട്. പക്ഷേ പാര്‍ടിയുടെ സ്വാധീനത്തിനൊത്ത പ്രചാരം ഇനിയുമെത്തിയിട്ടില്ല. കേരളത്തിലെ ഏറ്റവും വലിയ രാഷ്ട്രീയകക്ഷിയെന്ന നിലയ്ക്കും ഏറ്റവുമധികം ജനപിന്തുണയുള്ള പാര്‍ടി എന്നതും കണക്കിലെടുത്താല് പാര്‍ടിയുടെ മുഖപത്രത്തിന് ഇനിയും പ്രചാരം വര്‍ധിക്കേണ്ടതുണ്ട്. സിപിഐ എമ്മിന്റെ രാഷ്ട്രീയവളര്‍ച്ചയ്ക്ക് അത് ഒഴിവാക്കാന്‍കഴിയാത്ത ആവശ്യമാണ്. അത് നിറവേറ്റാന് എന് എസ് സ്മരണ നമുക്ക് കരുത്തുപകരും.\nഇന്ന് പാര്‍ടിയുടെ ബഹുജനസ്വാധീനം എന് എസിന്റെ കാലത്തേക്കാള് വലുതായിട്ടുണ്ട്. രാഷ്ട്രീയവും സംഘടനാപരവുമായ മുന്നേറ്റത്തിന് വളക്കൂറുള്ള മണ്ണാണ് നമുക്കുള്ളത്. പ്രത്യേകിച്ചും എല്‍ഡിഎഫ് ഭരണം സംസ്ഥാനത്തുണ്ട് എന്നത് അനുകൂലമായ ഘടകമാണ്. 1969ല് കമ്യൂണിസ്റ്റ് നേതൃത്വത്തിലുള്ള സര്‍ക്കാര് പോയശേഷം 11 വര്‍ഷത്തെ ഇടവേളയ്ക്കൊടുവില് 1980ല് എല്‍ഡിഎഫ് ഗവണ്‍മെന്റ് അധികാരത്തില്‍വന്നു. എന്നാല്, പിന്നീടുള്ള അഞ്ചുവര്‍ഷ ഇടവേളകളില് ഇടതുപക്ഷനേതൃഭരണം യാഥാര്‍ഥ്യമായി. ഇനി തുടര്‍ച്ചയായ ഇടതുപക്ഷനേതൃഭരണത്തിലേക്കാണ് കേരളത്തെ നയിക്കേണ്ടത്. അതിന് എല്‍ഡിഎഫ് സര്‍ക്കാരിന്റെ പ്രവര്‍ത്തനങ്ങള്‍ക്കുപിന്നില് ജനങ്ങളെ അണിനിരത്തുകയും എല്‍ഡിഎഫ് പ്രസ്ഥാനത്തെ ശക്തിപ്പെടുത്തുകയുംചെയ്യുന്നതിനൊപ്പം സിപിഐ എമ്മിന്റെ സ്വതന്ത്രശക്തി കൂടുതല് വര്‍ധിപ്പിക്കേണ്ടതുമുണ്ട്.\nഇന്ത്യയില് ഇന്ന് നിലവിലുള്ള ബൂര്‍ഷ്വാജനാധിപത്യവ്യവസ്ഥയെ ജനകീയ ജനാധിപത്യത്തിലേക്കുയര്‍ത്തി ഇന്ത്യയെ സോഷ്യലിസത്തിലേക്കും കമ്യൂണിസത്തിലേക്കും നയിക്കുക എന്ന ലക്ഷ്യത്തോടെയാണ് സിപിഐ എം പ്രവര്‍ത്തിക്കുന്നത്. ജനങ്ങള്‍ക്കുവേണ്ടിയുള്ള ഈ പ്രവര്‍ത്തനത്തിന്റെ ഭാഗമായി സ്വന്തം ജീവന്‍പോലും ത്യജിക്കാന് തയ്യാറായ നൂറുകണക്കിന് രക്തസാക്ഷികളുണ്ട്. രക്തസാക്ഷികളുടെ ജീവത്യാഗത്തിന് ഫലമുണ്ടായി എന്നതാണ് പുരോഗമനകേരളത്തിലേക്കുള്ള പരിവര്‍ത്തനം ബോധ്യപ്പെടുത്തുന്നത്. അത്തരം ഗതിമാറ്റത്തില് എന് എസ് ഉള്‍പ്പെടെയുള്ള നേതാക്കള് വഹിച്ച പങ്ക് ചരിത്രമാണ്. പണിയെടുക്കുന്നവരുടെ ജീവിതനിലവാരവും കുടുംബാവസ്ഥയും 1940കളുടെ അവസാനത്തില് കേരളത്തിലും മൃഗതുല്യമായിരുന്നു. മണ്ണില് പണിയെടുക്കുന്നവരുടെ കുടിലില് കയറിച്ചെന്ന് ജന്മിമാര്‍ക്കും അവരുടെ ശിങ്കിടികള്‍ക്കും ബാഹുബലവും ആയുധബലവും കാണിക്കാമായിരുന്നു.\nപെണ്‍കിടാങ്ങളെ മാനഭംഗപ്പെടുത്താമായിരുന്നു. വറുതിയും അജ്ഞതയും നിസ്സഹായതയുംചേര്‍ന്ന മൂപ്പിരികയറുകൊണ്ട് ബന്ധിതമായിരുന്നു അവരുടെ ജീവിതം. അങ്ങനെയുള്ള കാലത്താണ് അടൂരിനടുത്ത തെന്നലയില് നിലംപൂട്ടിയ കാളയ്ക്കുപകരം നുകത്തില് തൊഴിലാളിയെ ജന്മി കെട്ടിയത്. കാളയെ വേഗം നടക്കുന്നതിന് ഒന്നടിച്ചുപോയതിനാണ് അടികൊണ്ട കാളയെമാറ്റി കര്‍ഷകത്തൊഴിലാളിയെ നുകത്തില്‍കെട്ടി നിലമുഴുവിച്ചത്. അത്തരം കാട്ടാളത്തത്തിനെതിരെ കര്‍ഷകരെയും കര്‍ഷകത്തൊഴിലാളികളെയും യുവജനങ്ങളെയും കമ്യൂണിസ്റ്റ്പ്രസ്ഥാനം രംഗത്തിറക്കി. ആ പശ്ചാത്തലത്തിലാണ് പൊലീസ് അതിക്രമത്തെ ചെറുത്തപ്പോള് 1949 ഡിസംബറില് ഒരു ഇന്‍സ്പെക്ടറും നാല് പൊലീസുകാരും മരിക്കാനിടയായ ശൂരനാട് സംഭവമുണ്ടായത്. തുടര്‍ന്ന് അനേകം സഖാക്കളെയും തൊഴിലാളികളെയും പൊലീസ് കശാപ്പുചെയ്തു. കമ്യൂണിസ്റ്റ് പാര്‍ടിയെയും അറുപതിലേറെ സംഘടനകളെയും നിരോധിച്ച് സര്‍ക്കാര് ഉത്തരവിറക്കി. പക്ഷേ ശൂരനാട് കലാപത്തിനുശേഷം കാളയ്ക്കുപകരം ഒരു തൊഴിലാളിയെയും നുകത്തില് കെട്ടാന് ഒരു ജന്മിക്കും കേരളത്തില് ധൈര്യം വന്നില്ല. കമ്യൂണിസ്റ്റ് പ്രസ്ഥാനവും നേതാക്കളും നാടിന് എന്ത് ചെയ്തെന്ന് ചോദിക്കുന്നവര്‍ക്കുള്ള മറുപടിയാണ് എന് എസിനെപ്പോലുള്ളവര് നടന്നുകയറിയ ജീവിതപ്പാത.\nതീവ്രഹിന്ദുത്വമെന്ന ആശയഗതിയെ ആസ്പദമാക്കി കേന്ദ്രത്തിലും കുറെ സംസ്ഥാനങ്ങളിലും ഭരണം നടത്തുന്ന ആര്‍എസ്എസ് നിയന്ത്രണത്തിലുള്ള ബിജെപി കേരളത്തിലും വേരുപിടിപ്പിക്കാന് ഹീനപരിശ്രമങ്ങള് നടത്തുന്നുണ്ട്. കോണ്‍ഗ്രസ് നയിക്കുന്ന യുഡിഎഫാകട്ടെ ഈ വിപത്ത് തിരിച്ചറിഞ്ഞ് പ്രവര്‍ത്തിക്കുന്നതിലല്ല എല്‍ഡിഎഫ് വിരോധത്താല് അവരുമായി ഒളിഞ്ഞും തെളിഞ്ഞും സഹകരിക്കുന്ന രാഷ്ട്രീയത്തിലാണ്. ഇതെല്ലാം തുറന്നുകാട്ടി എല്‍ഡിഎഫ് സര്‍ക്കാരിന്റെ ജനപക്ഷപ്രവര്‍ത്തനങ്ങളെ വിജയിപ്പിക്കാനും എല്‍ഡിഎഫ് പ്രസ്ഥാനത്തെയും സിപിഐ എമ്മിനെയും ശക്തിപ്പെടുത്താനും എന് എസ് സ്മരണ കരുത്തുപകരും. സഖാവിന്റെ സ്മരണയ്ക്കുമുന്നില് ഒരുപിടി രക്തപുഷ്പങ്ങള്.


വണ്ടാനം: എസ്എഫ്‌ഐക്കാര് റാഗ് ചെയ്തതിനെത്തുടര്‍ന്ന് സഹപാഠി ആത്മഹത്യയ്ക്കു ശ്രമിച്ചു. വണ്ടാനം ടിഡി മെഡിക്കല് കോളേജിലെ ഒന്നാം വര്‍ഷ എംബിബിഎസ് വിദ്യാര്‍ത്ഥിയാണ് ആത്മഹത്യക്ക് ശ്രമിച്ചത്.\nകൈ ഞരമ്പ് മുറിക്കുകയായിരുന്നു. ചൊവ്വാഴ്ച ഉച്ചയ്ക്ക് രണ്ടിനായിരുന്നു സംഭവം. പ്രതികളായ മൂന്നാം വര്‍ഷ വിദ്യാര്‍ത്ഥി മണ്‍സൂര്, അക്ഷയ് എന്നിവരെ അടിയന്തിര കോളേജ് കൗണ്‍സില് ചേര്‍ന്ന് അന്വഷണ വിധേയമായി സസ്‌പെന്‍ഡു ചെയ്തു. വിദ്യാര്‍ത്ഥിയുടെ അമ്മയുടെ പരാതിയില് പുന്നപ്ര പോലീസ് കേസെടുത്തു.\nവിദ്യാര്‍ത്ഥിയെ റാഗ് ചെയ്തതായി പരാതി